
Predgovor 


Poštovani čitatelji! 


Sretan sam zajedno s vama što gorska župa, kojom sam 
upravljao 15 godina, dobiva svoju monografiju. Ona nije važna 
samo za gorsku župu, nego za cijeli sisačko-banovinski kraj, 
a u crkvenom pogledu za cijeli Sisačko-gorski arhiđakonat. 
Ona nam prikazuje događaje iz najstarijih vremena ovoga 
banovinskoga područja. U srednjem vijeku Gore su bile važno i 
političko i crkveno središte ovoga kraja. Redovnici su u Gorama 
već u 12. stoljeću, a u popisu župa iz.1334. godine u Gorama 
se spominju četiri crkve. Godine 1501. u Gorama su dvije 
župne crkve. Župa u Gorama postojala je već 1201. godine, što 
je rijetkost za ovaj dio sjeverne Hrvatske. Zbog svega ovoga, 
gorska monografija znatno nadilazi granice župe, pa će biti 
rado čitana i na širem području. 

Gorska župa nakon turskih osvajanja obnovljena je 1705. 
godine. Od tada pa do današnjih dana, monografija nam 
detaljno opisuje život gorske župe, župnu crkvu, kapele i sva 
zbivanja u župi. Za župnu crkvu se iznose podaci da je ona 
dograđena na templarsku romaničku crkvu iz 12. stoljeća, s 
tim da je obnovljena u baroknom slogu. Opisana je i oprema 
U crkvi: oltari, zvona, orgulje i drugo. Opisane su i kapele u 
župi. Zatim, prikazani su svi župnici, njih 38, i dana imena 
svih kapelana, njih 77. Također su prikazani crkveni odbornici, 
zvonari, orguljaši, časne sestre i istaknuti dobrotvori. Prikazan 
je i vjerski život u župi: svete misije, duhovne obnove, 
vjeronauk, vjerske udruge, proštenja i drugo. Ali i zbivanja 
izvan crkve: školstvo, vatrogasci, groblja kao i stanovništvo po 
naseljima. 

Posebno su značajna tri posljednja poglavlja monografije, 
koja obrađuju Drugi svjetski rat, poraće i Domovinski rat. Tu 
su detaljno prikazana sva stradanja župljana gorske župe. U 

Drugom svjetskom ratu, samo iz Goraje stradalo 105 župljana, 
iz Strašnika 99, a ukupno iz župe 550 žrtava. U Domovinskom 
ratu iz župe je prognano 2.376 župljana. Starije osobe, koje 
nisu uspjele pobjeći, pobijene su. Ukupno je u župi ubijeno 
85 ljudi. Sve katoličke kuće su opljačkane, a zatim porušene 
i zapaljene. U glinskom dekanatu, kojemu pripada i gorska 
Župa, porušene su sve crkve i kapele kao i u Gorama vrijedna 
crkva Majke Božje. 

Ova knjiga nije povijest u strogom smislu, ali ona nam 
daje stotine i stotine dragocjenih povijesnih podataka kako 
za gorsku župu tako i za šire područje. Neka je hvala svima 
koji su pomogli da ova knjiga ugleda svjetlo dana, posebno 
mr. Marici Đureković za prikupljanje povijesnih izvora, 
Lojzi Buturcu autoru rukopisa, Matici hrvatskoj u Petrinji, 
izdavaču, Zagrebačkoj banci za novčani doprinos i ostalim 
dobročiniteljima. 


Franjo Dunaj, gorski župnik 1973.-1988. 


Recenzija 


Ing. Lojzo Buturac je poznati pisac sakralne tematike 
Siska i okolice. Svojim je znanjem graditeljstva povezan sa 
svećenicima iz okolice zbog održavanja i izgradnje crkava. 
Poznavanje povijesnih činjenica poticajne su za njegov način 
rada i suradnju sa župnicima. 

Stoga je mnogostruko zanimanje autora teksta o “Osam 
stoljeća župe Gore", ranokršćanskom i srednjovjekovnom 
lokalitetu, spomeniku važnom za razvoj arhitekture hrvatske. 
Knjiga je povijest zavičaja na prostoru jedne župe. Rijetka su 
izdanja koja objavljuju zavičajnu problematiku znanstveno 
utemeljenu na arhivskim podacima i stručnoj literaturi. 
Zadovoljstvo mi je bilo čitati Zbornik za poviest i obnovu 
zavičaja “ZRIN" koji je 1942. u Petrinji objavio Matija Filjak 
na zahtjev Hrvatskog planinarskog društva. To korisno 
izdanje izdali su domaći planinari zbog ljubavi za svoj zavičaj. 
Primjerna su izdanja “Zaprešićki Godišnjaci" Matice hrvatske 
koji dokazuju koliko opširna može biti građa o relativno malom 
prostoru naše domovine. 

Lojzo Buturac knjigom o “Osam stoljeća župe Gore", o 
njenim raznovrsnim spomenicima zaslužan je da preživjelim 
župljanima zauvijek svojim tečnim jezikom približi zanimljivo 
štivo o životu njihovih predaka na opasnom graničarskom tlu, 
na kojem je svaka generacija proživjela svoje muke kroz osam 
stoljeća. 

Na granici, u okupiranom području, u izgnanstvu, boreći 
se za opstanak. Vezani uz svoju župu naslijedili su oporu narav 
graničara. 

Svako poglavlje i brojne statistike o stanovništvu 
dokazuju povezanost župljana uz crkvu B.D. Marije kao 
središnjeg mjesta života. Čini se kao da nijedna okupacija 

župe nije bila tako razorna kao za Domovinskog obrambenog 
rata. Srednjovjekovni spomenik obnavljao se je u baroknom 
razdoblju. Premda polovinom 18. stoljeća ponovno se crkva 
opasuje cinkturom s kulama za obranu naselja i naroda na 
prostoru župe. 

Iscrpno je opisan vjerski, duhovni i gospodarski život kroz 
19. stoljeće koje zahvaljujući spomenicama župe i savjesnim 
svećenicima koji su revno upisivalisve događaje. Tojerazdoblje 
gospodarskog prosperiteta koji se ima zahvaliti župnicima. 
Dakako bilo je i vremenskih nepogoda, tuče i suše koje su se 
odrazile na ekonomiju župe i smanjena ulaganja u baštinu. Ali 
je uvijek slijedio oporavak, a znameniti spomenik kulture imao 
je pomoć donatora jednako kao u starijim razdobljima. Župnici 
su se obraćali i kraljevskoj komori i kraljevskoj kući. Pomoć 
dokazuje da se je vrednovala čuvena hodočasnička prastara 
crkva B.D. Marije. Pojedini tradicijski crkveni godovi donosili 
su prihod i narodu i crkvi. Poglavlja koja opisuju 19. stoljeće 
vjerske i političke prilike rado će biti čitani. Župnici su istinito 
zapisivali političke događaje bez osobnih komentara. 

Stanje poslije I. svjetskog rata mijenja političku situaciju 
na gore. Kroz 19.st. napreduje školstvo također zahvaljujući 
župnicima. Zbog nove situacije i krize poslije I. svjetskog rata 
crkva se organizira i skupa sa župljanima u novi suvremeni 
način obnove duhovnog života. 

Autor je jedno poglavlje posvetio popisu stanovništva 
gorske župe, važan sociološki prilog. 

Drugi svjetski rat je pomno opisan kao i posljedice. Vrlo 
važan prilog za razumijevanje situacije nakon rata jer su 
događaji u župi povezani s događajima na čitavom prostoru 
Hrvatske, s neminovnim stradanjem hrvatskog naroda to 
jest civilnog pučanstva i progon svećenstva nakon suđenja 
pok. kardinalu Stepincu. Premda se opisuju isključivo 
događaji na prostoru župe oni se uklapaju u cjeloviti mozaik 
događaja. Djelovanje četničkih organizacija  razbuktalo 
se za Domovinskog obrambenog rata, a izvori tragičnih 
događaja ponovno su revno i dosljedno vođeni u zapisima 
u Spomenicama. To se poglavlje u cjelini mora objaviti kao 
dokument stanja nakon povratka župljana iz izgnanstva koji se 
uklapa u stanje prostora Banovine. 

Monografiju župe “Osam stoljeća župe Gore" preporučam 
kao znanstveno i stručno utemeljenu knjigu zavičajne povijesti 
jedne župe među najznačajnijima u Hrvatskoj. Knjiga popu- 
larizira znanstvene radove poznatih autora i približava ih 
svojim stilom širokoj čitalačkoj publici, naročito stanovništva 
župe koji će upoznati kontinuitet života i važnost prostora na 


kome žive i čudesne ljepote krajolika koji ih okružuje. 

Autoru poželimo da se ostvari njegov zaključak obnav- 
ljanja duhovne vertikale, “zvonika" koji sabire sela i zaselke 
s njihovim kapelicama, pokloncima i raspelima. Stanovništvu 
strpljivosti u obnovi spomenika koji nije moguće zbog njegove 
vrijednosti ubrzati. 

Preporuča se što je moguće prije objaviti knjigu koja prati 
osam stoljeća povijesti župe. 


U Zagrebu, 12. srpnja 2003., Dr. sc. Đurđica Cvitanović 

Uvod 


Naselje Gore, na pola puta između Petrinje i Gline, toliko 
je značajno srednjovjekovno središte ovoga kraja, a i danas se 
po njemu zove jedan od arhiđakonata Zagrebačke crkve, da 
ga ne smijemo pustiti zaboravu. Ovdje je već u doba narodnih 
vladara osnovana župa na čelu sa županom i utvrđenim 
župskim gradom. Nakon osnutka zagrebačke biskupije, 
njezino je ozemlje podijeljeno na arhiđakonate, s tim da je 
Gorski arhiđakonat prvi na popisu. Na čelu tog arhiđakonata 
bili su kao arhiđakoni prvaci kanoničkog zbora, veliki prepošti. 
Zbog činjenice da su na čelu Gorskog arhiđakonata bili 
najugledniji kanonici, veliki prepošti, iztoga proizlazi da je i ovaj 
arhiđakonat bio jedan od uglednijih u zagrebačkoj biskupiji. 

Ne zna se kada je u Gorama osnovana katolička župa. 
Međutim u shematizmima zagrebačke nadbiskupije navodi 
se prvo spominjanje gorske župe već 1201. godine, ali se ne 
navodi kada je župa osnovana prije te godine. Prema tome, 
rijetkost je da neka župa u nadbiskupiji može proslavljati 800. 
obljetnicu postojanja. I to je jedan od razloga da se ova župa 
predstavi javnosti u godinama svoga jubileja. 

U Gorama su bili redovnici templari već u 12. stoljeću, 
a od 14. stoljeća ivanovci sve do turskih provala koncem 16. 
stoljeća. U srednjem vijeku (1334.) spominju se četiri crkve u 
Gorama, stim da se kasnije(1501.)spominju samo dvije župne 
crkve. Stručnjaci tvrde da je župna crkva Uznesenja Blažene 
Djevice Marije u Gorama nakon turskog razaranja obnovljena 
na temeljima i zidovima templarske romaničke crkve iz 12. 
stoljeća i da joj je zbog toga neprocjenjiva vrijednost. Naime, 
ta je crkva sagrađena u srednjem vijeku kao gotička, a prilikom 
obnove u 17. stoljeću je barokizirana. 

Župa je nakon rata s Turcima obnovljena 1705. godine. 
Od te godine vode se matične knjige krštenih, vjenčanih i 
umrlih. Od te godine postoje zapisi pojedinih župnika, a nešto 
kasnije vodi se i župna Spomenica. Iz ovoga djela moći ćemo 
saznati kako je gorska župa živjela i djelovala kroz posljednja 
tri stoljeća. Upoznat ćemo 38 župnika i vidjeti imena 77 
kapelana. Ovi su svećenici sve učinili da vrijedne crkvene 
objekte sačuvaju od propadanja, a živu Crkvu, vjernike gorske 
župe vode i privode Bogu. 


jem, 


Gore u srednjem vijeku 


Gore kao srednjovjekovna župa* 


Gore su bile središte i društvenog i vjerskog života ovoga 
kraja sve od doseljenja Hrvata u ove krajeve, kao što i danas 
predstavljaju prirodom obdaren krajolik i atraktivno mjesto. 
Ustroj hrvatske države već za narodne dinastije osnivao se 
na zadrugama, a veći broj zadruga na plemenima. Zemlja na 
kojoj je prebivalo neko pleme zvala se župa. Na čelu župe je 


MeueAeJeZ 


Gora, "Grad", situacija (snimka 1983.) 


Gorski grad (castrum). 
Prema Milanu Kruheku 
sjeverno od sela i oko 1 
km od kapele sv. Ivana i 
Pavla (1983.) 


17 


1 Ime ovoga mjesta je u povijesnim dokumentima pisano različito: Gorra, Guora, 


Gorre, Ghore. Župnici su u župnoj Spomenici ranije pisali Gore i da se je nešto 
dogodilo u Gorah, dok se u novije vrijeme pisalo Gora. Stručnjaci za jezik tvrde 
da je pravilno ono kako govori narod u tom mjestu. A narod govori: Ja sam iz 
Gora, idem u Gore, živim u Gorama. Zbog toga je u ovoj raspravi odabrano ime 
mjesta Gore. 

župan koji je i vrhovni vojvoda župske plemenske vojske. Među 
ondašnjih dvadesetak hrvatskih župa, jedna od značajnijih 
je i gorska župa. Župa je imala i svoj grad (castrum) utvrđen 
zidovima i nasipima zbog obrane od neprijatelja.? 

Kao dokaz da Gore postoje u vrijeme narodnih vladara, 
nalazimo ime toga mjesta upisano u zemljopisnoj karti iz 
vremena hrvatskog kralja Petra Krešimira IV. (1058.-1074.)? 
Postoje dokumenti koji govore o postojanju tvrđe u Gorama 
povezano s obranom od Turaka. Dr. Josip Buturac, naš crkveni 
povjesničar, u Rekonstrukciji spomenice sv. Križa u Sisku piše: 
“4. srpnja 1511. ljudi iz tvrđe (castrum) Gore svjedoče da su 
podložnicima Zagrebačkog kaptola učinjene nepravde".“ U 
knjizi “Sisak u obrani od Turaka", koju je uredio naš povjesničar 
iarhivist dr. Josip Kolanović, na više mjesta se govori o Gorama 
i njihovoj tvrđi: 

* —uožujku 1545. na čelu gorske tvrđe je neki Šimun Nađ 

(Simoni Nagy, castellano de Ghore).? 

*  15.travnja 1592. Hasan-paša i Rusten-beg osvajaju 
utvrdu Gore." 
* —usvibnju 1592. kanonik Mikac iz Siska piše Kaptolu u 

Zagreb da Turci obnavljaju tvrđu u Gorama.“ 

*  26.listopada 1595. nadvojvoda Ferdinand traži od cara 

Rudolfa sredstva za obnovu uništenih tvrđa, među 

ostalim i gorske tvrđe.? 


Gore kao sjedište arhiđakonata 


Nakon osnivanja zagrebačke biskupije (1094.), zbog 
lakše uprave, biskupija je podijeljena na 14 arhiđakonata. 
Među njima je najčasnije mjesto zauzimao arhiđakonat Gore. 
U prvim statutima zagrebačkog Kaptola iz 1334. godine, u 
koje su popisane župe po arhiđakonatima, Gorski arhiđakonat 
jeupisan na prvom mjestu." | po broju župa Gorski arhiđakonat 


2 Vjekoslav KLAIĆ, Hrvatska povijest I., Zagreb, 1985. str. 156. i Ferdo ŠIŠIĆ, 
Pregled povijesti hrvatskog naroda, Zagreb, 1962. str. 71, 72 i 167. Također 
Milan HRUHEK i Zorislav HORVAT, Utvrde Banske krajine od Karlovca do 
Siska, Zagreb, 1986. str. 172-174. 

3 Mijo DUKIĆ, Glina i okolica, Glina 1980., str. 243. s pozivom na Ivan TKALČIĆ, 
Monumenta historica Episcopatus Zagrabiensis, Vol. I. (obj. izv.), Zagreb, 
1873. 

4 Josip BUTURAC, Rekonstrukcija spomenice župe Sv. Križa u Sisku, str. 2. uz 
poziv na Kaptolski arhiv fas. 87., nr. 25. (dalje: KAZ,ACA). 

5 Sisak u obrani od Turaka, izbor građe 1543.- 1597., uredio Josip KOLANOVIĆ, 
Zagreb, 1993., str. 40. (KAZ,ACA f. 31., n. 85/2). 

6 Isto, str. 273. (StLA, Militaria, fasc. 1592/1. Prijepis). 

7 Isto, str. 353-354 (KAZ,ACA f. 27.,n. 11/55. Izvornik). 

8 Isto, str. 612 i 617 (Beč, KA, Croatica 1595. fasc. 45., Kserokskopije: AH, 
Croatica sv.7., fol.538., 541-563. Koncept). 

9 Josip BUTURAC i Antun IVANDIJA, Povijest Katoličke Crkve među Hrvatima, 
Zagreb, 1973., str. 71. 


je bio među najbrojnijima pa je 1334. brojio 42, a 1501. 47 
župa." 

Na čelu arhiđakonata su bili arhiđakoni, obično 
istaknuti kanonici. Međutim, na čelu Gorskog arhiđakonata 
je uvijek najčasniji kanonik zvan veliki prepošt (Preposit 
major Zagrebiensis). Poznata su nam imena nekih gorskih 
arhiđakona (archinus Gorensis) velikih prepošta: 

Nikolaus Dianešić 1650.-1670. 

Michael Bosak 1670.-1685. 

Pavao Četković 1694.-1724. 

Sigismundus L.B. Sinersperg 1724.-1755. 

Franciskus Popović 1773.-1792. 

Joannes Šubarić 1793.-1800. 

Joannes Pavlešić od 1854. 

Antonius Mandić 1801.-1805. 

Joannes Kralj od 1854.11 

Veliki prepošt Sigismund Bernard Sinersperg je rođen u 
Petrinji 1685. Od 1725. je vizitator Gorskog arhiđakonata s 
tim da je u Gorama imao i svoju kuriju, u kojoj je često boravio 
i redovito u njoj ljetovao. Bio je kolator gorske župne crkve, 


Područje RKT župe Gore 
(Crtež: Lojzo Butorac) 


RKT ŽUPA GORE 


Crtao: ONA 

10  - Josip BUTURAC, Popis župa Zagrebačke biskupije 1334. i 1501. godine, JAZU 
“Starina" knj. 59., str. 44-50. 

11 Stjepan MATKOVIĆ, Recensio episcoporum, arhiepiscorum, prepositorum 
majorum et canonicorum, Zagreb 1887., str. XXX-XXXVI. 


dao ju je obnoviti, opskrbio oltarima i crkvenim ruhom, pa je u 
njegovo vrijeme crkva posvećena 29. travnja 1736. godine.!? 


Redovnici u Gorama 


Kralj Andrija II. (L205.-1235.) dodjeljuje 1206. zemljište 
u Topuskom redovnicima cistercitima, gdje oni grade crkvu 
i samostan. To je bio prvi takav samostan na području 
zagrebačke biskupije.!? Postoji međutim mišljenje da su prije 
Topuskoga redovnici bili u Gorama. Kralj Belalll.(1172.-1196.) 
darovao je posjede u Gorama redovnicima templarima koju 
darovnicu je potvrdio njegov sin kralj Andrija II. Ovo potvrđuje i 
podatak o tome da je u Gorama sagrađena templarska crkva 
svete Marije još u 12. stoljeću.“ Nakon što je templarski red 
1312. godine ukinut, u Gorama su preuzeli njihov samostan 
i posjede redovnici ivanovci.“ Dokaz za ovu činjenicu je i 
dokument od 3. lipnja 1327. kojim poglavar ivanovaca u 
Gorama Filip Granania daje sinovima bana Stjepana posjede 
Jamnicu i Kupčinu zbog Stjepanovih zasluga za taj viteški 
red.* Redovnici su u Gorama bili do turskih provala koncem 
16. stoljeća. Nakon oslobođenja toga kraja, 1650. posjede u 
Gorama preuzimaju prepošti zagrebačkog Kaptola, s tim da su 
oni i kolatori gorske župne crkve." 

Srednjovjekovne crkve u Gorama 


U rukopisu statuta zagrebačkog Kaptola iz 1334. godine 
nalazi se i popis župa zagrebačke biskupije, koji je izradio 
arciđakon Ivan. Na prvom mjestu u popisu su župe Gorskog 
arhiđakonata, kao najčasnijeg u biskupiji. Na tom popisu se 
nalaze četiri crkve u Gorama: 

1. Crkvasvete Marije (ecclesia beate virginis de Gora), 

2. Crkva svetoga Klementa (sancti Clementis de Gora), 

3. Crkva svetoga Petra (sancti Petri, que est plebania, que 
in loco illius de Gora), 

4. —Crkvaredovnika križara (ecclesia cruciferorum de Gora). 

U popisu župa iz 1501. godine od ove četiri crkve dvije se 


12 Ivica GOLEC, Petrinjski biografski leksikon, Petrinja, 1999., str. 419. 

13 J. BUTURAC-A. IVANIDIJA, nav. dj. str. 129. i Fran,jo ŠANJEK u zborniku: 
Zagrebačka biskupija i Zagreb 1094.-1994. , Zagreb, 1995., str. 397. 

14 M. DUKIĆ, nav. dj. str. 21. uz poziv na Codex diplomaticus, svezak II-XIII., 
Zagreb, 1904.-1915. i Đurđica CVITANOVIĆ, Gorska župa i župna crkva BDM, 
Peristil 14-15, Zagreb, 1971.-1972., str. 151. 

15 F. ŠANJEK, nav. dj. str. 398. i Lelja DOBRONIĆ, Viteški redovi, Zagreb, 1984., 
str. 62-64 i 185-186. 

16 Josip BUTURAC Regestra Jastrebarskog i okolice 1237.-1919., 1993., str. 13- 
14. 

11 J. BUTURAC--A. IVANDIJA, nav. dj. str. 129. 


spominju kao župne crkve s imenima njihovih župnika. U župi 
Majke Božje župnik je Valentin, a u župi sv. Klementa - Matija.!? 
Na zemljovidu isusovca Stjepana Glavača iz 1673. Gore su 
naznačene kao sjedište arhiđakonata i u njima samo dvije 
crkve: B.D. Marije i svetog Klementa.!? 

Naš crkveni povjesničar dr. Josip Buturac, koji je 
proučavao i objavljivao popis župa arhiđakona Ivana, smatra 
da su stvarno 1334. u Gorama postojale četiri crkve, a 1501. 
godine dvije župne crkve. Međutim, kasniji istraživači to 
osporavaju. Pozivaju se na istraživača Stjepana Gunjaču i još 


Osnovna državna karta, 
položaj župne crkve 
Uznesenja Blažene 
Djevice Marije i kapele 
Sv. Ivana i Pavla u 
Gorama, “Riječi" MH 
Sisak, br. 1.-2. /2003. 

18 J. BUTURAC, Popis župa str. 46-48. 

19 = Stjepan GLAVAČ, Zemljovid Hrvatske iz god. 1673., pretisak izdala “Vrela i 
prinosi", Sarajevo 1937. Postoji i drugi pretisak, izdala “Mladost" Zagreb, 
1986. 

neke, koji pokušavaju neke crkve iz Ivanova popisa upisane 
kao gorske, ubicirati na neke druge lokacije izvan Gora. Ovo 
pitanje prepustimo i dalje istraživačima, ali jedno je sigurno, u 
čemu se svi slažu, da je u Gorama već od 12. stoljeća postojala 
crkva koja je 1334. godine u Ivanovu popisu na broju 40: 
Ecclesia cruciferorum de Gora i da je ta crkva bila posvećena 
Majci Božjoj.?" 


20 Drago MILETIĆ i Marija VALJATO FABRIS, Projekt rekonstrukcije župne crkve 
Uznesenja BDM u Gori, u časopisu MH Sisak “RIJEČI" br. 1-2/2003., str. 116- 
119. 


Zupa Uznesenja Blažene Djevice Marije 
u Gorama 


Župna crkva Uznesenja 23 
Blažene Djevice Marije 

u Gorama s novim 

krovištem i novim 
sjeverozapadnim zidom, 

1980. (Foto: vIč. Franjo 

Dunaj) 

Nastanak i obnova župe 


Na više mjesta se spominje da je župa u Gorama 
osnovana 1201. godine,“ pa je ona početkom 21. stoljeća 
mogla proslavljati svoju 800. obljetnicu postojanja. Neki 
smatraju da je župa i starija pa da godina 1201. samo 
označava postojanje župe, a ne i njeno osnivanje.2Z Na 
Drugom splitskom saboru 928. godine nudi se ninskom 
biskupu Grguru i sisačka biskupija, jer da je taj kraj napučen i 
da ima dostatan broj svećenika i župa.23 A Gore su u sisačkom 
kraju u doba narodnih vladara značajno mjesto, budući da su 
upisane u zemljopisnu kartu iz vremena hrvatskog kralja Petra 
Krešimira IV. (1058.-1074.).2% 

Nezavisna Država Hrvatska, tijekom svog postojanja 
1941.-1945., bila je podijeljena na velike župe. Poštujući staru 
tradiciju, petrinjski kraj je bio uključen u Veliku župu Gora sa 
sjedištem u Petrinji. 

Provalom Turaka u ove krajeve, gorska župa je 1592. 
uništena, crkve porušene, a narod što protjeran, što pobijen, 
što odveden u ropstvo. Nakon toga preko sto godina u Gorama 
ne postoji župa. Prema shematizmima Katoličke crkve tek 
1705. godine je obnovljena župa u Gorama, ali samo župa 
Uznesenja Blažene Djevice Marije. Prvi župnik, nakon obnove 
župe, Mijo Podvorec je napisao u maticu krštenih zabilješku: 
“Parochia Beatissima V.M. in Gorra fundata anno 1705.25 

Dakle, župa je u Gorama obnovljena 1705. godine, od 
kada se vode župne matice krštenih, vjenčanih i umrlih. Od te 
godine u mogućnosti smo pratiti zbivanja u toj župi. 


Prostorna veličina župe 


Iz župnih matica, vođenih tijekom 18. stoljeća, vide se 
imena naselja, koja su pripadala toj župi u tom stoljeću. Iz 
imena tih naselja zaključujemo koji je prostor zapremala sama 
župa: 

Gore 

Budrovec (N. Selo) 

Glinska Poljana 

Glina (samo nekoliko kuća) 

Graberje 


21. Šematizmi Zagrebačke nadbiskupije 1939.-1966. i M. DUKIĆ, nav. dj. str. 
243. 

22. Antun Leopold FETZER, gorski župnik u župnoj Spomenici I. str. 38. 

23 V. PUTANEC, u Zborniku Zagrebačka biskupija i Zagreb 1094.-1994., Zagreb, 
1995., str. 118. 

24. M.DUKIĆ, nav. dj. str. 243. 

25 — Spomenica I. župe Gore, str.40. 


Kihalec 
Marinbrod? 
Međurače 
Mokrice 
Prekopa 

Sibić 

Strašnik 

Šišak Selo 
Virovo Polje 
Župić (Sp.l/43.)27 
Naš poznati stručnjak za barokno graditeljstvo dr. 


Đurđica Cvitanović daje podatke da su gorskoj župi u početku 
pripadale filijalne kapele: 


Sv. Katarine u Šimunovoj Poljani 
Sv. Antuna, drvena iz 1668. u Dvorišću i 
Sv. Franje Ksaverskog iz 1726. u Viduševcu.?? 


Raspelo povrh 
romantične doline potoka 
Šestanj. Iz “Svijeta", 
ilustrirane revije, 18. 
siječnja 1936. 

26 


27 


28 


Marinbrod je dobio ime tek 1788. godine. Do tada se to naselje zvalo Glina, 
odnosno Gorska Glina (Pavao Leber, Pripovijesti, Zagreb, 1914., str. 117) 
Da se ne bi ovo djelo previše opterećivalo bilješkama, a pretežno se uzimaju 
podaci iz župne Spomenice, to će se ubuduće svi podaci, koji su uzeti iz 
Spomenice označavati oznakama: Sp.l/str., Sp. ll/str., Sp. IlI/ str. Naime 
Spomenica ima tri sveska, pa će se označiti iz kojeg je sveska Spomenice 
podatak i na kojoj stranici. 

Đurđica CVITANOVIĆ, Sakralna arhitektura baroknog razdoblja, Zagreb, 
1985., str. 277. prema kanonskoj vizitaciji iz 1727. g. knj. 12/III. str. 85. 

Pogled na selo sa 
župnom crkvom. Iz 
“Svijeta", ilustrirane 
revije, 18. siječnja 1936. 


Osnivanjem župe u Viduševcu, 1729. godine, ove 
dvije posljednje filijale se izdvajaju iz gorske i priključuju 
viduševačkoj župi. Osnivanjem župe u Glini, 1800. godine, 
sela Kihalec i Prekopa se izdvajaju iz gorske i pripadaju 
glinskoj župi.?? Konačno od 1. listopada 1952. se i Novo Selo, 
ili kako se već sada zove Glinsko Novo Selo, izdvaja iz gorske 
župe i pripaja Glini. (Sp.lll/ 17.) 

Dekretom NDS od 23. IX. 1986. gorskoj župi se pripajaju 
sela iz šišinačke župe: Glinska Poljana, Slana i Novo Vratečko. 
Međutim, župnik iz Gora je i do tada, već oko 20 godina, vršio 
službu u tim selima. (Sp.lll/150.) U najnovije vrijeme, nakon 
Domovinskog rata, gorskoj župi se pridaju još i druga sela na 
desnoj obali Kupe: Nebojan i Novi Farkašić. 


29 — Sematizmi Zagrebačke nadbiskupije 1966.g. i drugi. 


Veličina župe po broju obitelji 


Donosimo tablicu o broju obitelji u drugoj polovici 19. st. 


NASELJE 1864. 1879. 1889. 
1. Gore 52 108 135 
2. Glinska Poljana 29 59 Teta 
3. Graberje 30 44 84 
4. Marinbrod 26 45 50 
5. Međurače 14 24 26 
6. Mokrice 34 91 109 
7. Novo Selo 83 75 100 
8. Sibić 13 28 38 
9. Strašnik 35 56 66 
10. Župić 3 8 18 

UKUPNO 269 538 703 


(Sp.l/korice) 


Svatovi u Graberju, 1970. 


Obitelj Kovačević iz 
Glinske Poljane (S lijeva: 
Kata r. Milošić Kovačević, 
Franjo Kovačević, Jelica 
Kovačević u. Đureković), 
1945. 

U 20. stoljeću broj obitelji i stanovnika nije se mnogo 
mijenjao. Župnik je zabilježio u Spomenici 1961. godine da u 
župi ima 745 obitelji i 2.798 župljana. (Sp.lll/71.) Žiteljstvo u 
župi ni kasnije se nije povećavalo. 


Žitelji na području župe po vjeri 


Po vjeri i nacionalnosti su žitelji u župi oko 95 % Hrvati 
i katolici. U Gorama je tijekom 20. stoljeća samo jedna 
pravoslavna kuća. Nakon što su u drugoj polovici stoljeća 
Glinska Poljana i Slana priključene gorskoj župi, u tim selima 
ima i pravoslavaca. U Glinskoj Poljani od 140 kuća, 120 su 
katoličke i 20 pravoslavne. U Slani od 120 kuća, 102 su 


katoličke i 18 pravoslavne. | pored takvoga odnosa, sve do 
1990. godine su na svim važnijim položajima na području 
župe bili Srbi: u školi, na pošti, u veterinarskoj ambulanti, u 
trgovini i drugdje. Bilo je 1990. godine u župi i 22 mješovita 
braka između katolika i pravoslavaca, uglavnom građanskih. 
(Sp.lll/ 169.) 

Bila je u Gorama i jedna židovska obitelj. Na početku 
rata 1941. godine Herman Šidlof je u Gorama imao trgovinu 
odmah pokraj župnoga stana i bio je sa župnikom Božidarom 
Pavlovim u veoma dobrim odnosima. Zbog tadašnjih progona 
Židova, župnik Pavlov je svojim zauzimanjem uspio Šidlovu 
obitelj prebaciti u Kraljevicu na tadašnje talijansko područje. 


Jelica, Stjepan i Ivo 
Kovačević iz Glinske 
Polljane, 1945. (Foto: 
Gustav Miffek) 

Hermanov sin Pavica je 1984. došao u Gore i u Zagreb, gdje je 
u znak zahvalnosti bivšem gorskom župniku Pavlovu poklonio 
križ i krunicu. (Sp.lll/ 137.) 


Kršteni, vjenčani i umrli tijekom 20. stoljeća?? 


godina kršteni vjenčani umrli = ineks 1/3 
0 st 2 3 4 
1913 102 28 78 131 
1914 108 19 98 110 
1915. 83 3 101 82 
1916. 47 19 104 45 
1917 44 40 79 56 
30 1918. 59 79 153 39 
1919. 139 125 15 185 
1920. 129 79 87 148 
1921. 125 51 84 149 
1922. 121 52 106 114 
1923. 116 54 104 112 
1924. 116 56 88 132 
1925. 124 46 80 155 
1926. 106 36 80 133 
1927. 101 49 91 111 
1928. 100 42 TT 130 
1929. 108 48 77 140 
1930. 90 35 82 110 
1937. 73 31 69 106 
1938. 104 23 58 179 
1939. 97 32 75 129 
1941. 64 23 13 88 
1958. 38 29 41 93 
1959. 48 21 49 99 
1960. 42 32 40 105 
1961. 54 30 45 120 
1988. 36 17 56 64 


30 Podaci uzeti iz sva tri sveska Spomenice, za one godine, za koje su župnici 
upisivali podatke. 


gore: 

Uspomena na vjenčanje 
Mate Galijana i Barice 

r. Brkljačić u Graberju, 
13.lipnja 1970. 

dolje: 

Uspomena na vjenčanje 
Pavla Golubovića i Jelice 
r. Knežić iz Strašnika, 
1944. 


na sljedećoj stranici: 
Svirci u svatovima, 
Graberje 1970. 


s1 


Stanje u župi 1991. godine*t 


naselje broj kuća broj žitelja hrvata srba ostalih 
1. Gore 13p 454 436 8 10 
2. Dumače 28 88 87 1 - 
3. Glinska Poljana 108 361 PAKA TA 10 
4. Gornja Mokrica 90 176 174 - 2 
5. Graberje 2. 280 279 1 - 
6. Međurače 21 13 69 3 1 
7. Nebojan 126 360 322 21 df 
8. Novi Farkašić 58 193 193 
9. Sibić 33 127 127 
10. Slana 84 276 197 b7 22 
32 11. Srednja Mokrica ? 46 46 : : 
12. Strašnik 94 325 318 3 4 
13. Vratečko ST 90 89 - dk 
14. Župić 32 109 98 6 5 
Ukupno 918 2.958 2.142 174 72 


31. Skupina autora, Petrinjski žrtvoslov, Petrinja, 1995., str. 377. 


Župna crkva 


Uznesenja Blažene Djevice Marije 


Među četiri crkve u Gorama, koje spominje gorički 
arhiđakon Ivan, različita su mišljenja povjesničara o tome da 
li su sve one bile baš u naselju Gore ili negdje bliže ili dalje 
od toga naselja. Međutim, svi se slažu da je u Gorama bila 
crkva, u Ivanovu popisu pod rednim brojem 40: “Ecclesia 
cruciferorum de Gora", dakle crkva viteškog reda templara, 
odnosno, u vrijeme popisa, redovnika ivanovaca ili križara. 
Prema tome, današnja crkva u Gorama porijeklom je 
redovničke crkve templara iz 12. stoljeća. Naime, kralj Bela III. 
(1173.-1196.) darovao je viteškom redu templara u Gorama 
posjede s crkvom, koja je svakako postojala prije Beline smrti, 
dakle u 12. stoljeću. U Ivanovu popisu ne navodi se titular te 
redovničke crkve, međutim Belin sin, kralj Andrija II., potvrđuje 
1209. darovnicu svoga oca pa se u toj ispravi navodi da se radi 
O crkvi svete Marije.?? 

Nakon stručnih detaljnih istraživanja, osobito nakon 
rušenja crkve 1992. godine, utvrđeno je da je templarska 
crkva svete Marije iz 12. stoljeća bila romanički objekt. 
To potvrđuju razni ulomci kamena, lučni nadvoji, ugaoni 
polukapiteli i konačno ostaci polukružne apside jedne starije 
romaničke crkve.?? 

Zbog nepoznatih razloga, možda zbog oštećenja crkve 
potresom, koji se spominju u ovom kraju, templari su u prvim 
desetljećima 13. stoljeća na temeljima romaničke izgradili 
novu ranogotičku crkvu svete Marije. Postoje brojni dokazi o 
tome daje gorska crkva svete Marije u stoljećima 13. do 17. bila 
ranogotička građevina. Nakon miniranja crkve 1992. godine, 


33 


32 D. MILETIĆ: - M. VALJATO FABRIS, Projekt rekonstrukcije str. 118-119. 
33 Isto,str. 121-122. 

Tlocrt izvornog oblika 
crkve Blažene Djevice 
Marije u Gorama iz 
XII. stoljeća u kojem je 
građevina trajala do 
obnove 1705., a prije 


dogradnje 1863. (crtež: 


Lojzo Buturac) 


SAKRISTIJA 
24 M 


pronađeni su zazidani u zidove ranogotički kapiteli, otkriveni 
su zazidani uski gotički prozori kao i razni drugi elementi koji 
dokazuju o postojanju ranogotičke crkve u Gorama.?* 

Koncem 16. stoljeća su u ovom kraju bile velike borbe 
s Turcima. U Gorskom arhiđakonatu porušene su gotovo sve 
crkve, od kojih se mnoge nisu nikada obnovile. Nakon što su 
Gore 1592. pale u turske ruke, znatno je oštećena templarska 
gotička crkva iz 13. stoljeća. Porušeno je krovište, svodovi i 
znatno oštećeni zidovi.?? 


Obnova crkve nakon turskih razaranja pa do posvete 


Nakon povlačenja Turaka s gorskog područja, dio posjeda 
u Gorama, koje su ranije uživali redovnici, od 1650. godine 
pripali su prepoštima zagrebačkog Kaptola. Zbog toga su 
ti prepošti bili kolatori gorske župe, a ujedno i arhiđakoni 
Gorskog arhiđakonata, pa su se brinuli o obnovi župne crkve. 

Pretpostavlja se da su prvi obnovitelji crkve bili veliki 
prepošti Nikola Dianešić (1650.-1670.) i Mihael Bosak 
(1670.-1685.), jer se 1686. godina spominje da je tada 
crkva već djelomično obnovljena. Međutim, već prilikom 
prvih učvršćivanja oštećenih zidova, došlo je do zazidavanja 


34 Isto, str. 122-124. i Đ. CVITANOVIĆ, Sakralna arhitektura str. 14. i 277. 
35 Đ. CVITANOVIĆ, isto str. 277. 

ili proširivanja uskih gotičkih prozora, pa je to već prvi znak 
barokizacije stare gotičke crkve.?* 

Godine 1702. Gore se prvi puta spominju u jednoj 
kanonskoj vizitaciji. Vizitator kanonik Ivan Kos je zapisao da se 
tu nalazi crkva B.D. Marije, koja je nekada bila župna crkva, da 
seradina obnovi te crkve i na pripremama da se tu opet osnuje 
župa. Uz zidanu crkvu bila je podignuta mala drvena kapela 
koja je služila dok se ne osposobi zidana crkva.?7 

U sljedećoj kanonskoj vizitaciji, nakon osnutka župe, 
1705. godine, saznajemo da je crkva već toliko obnovljena, da 
može poslužiti kao župna crkva za obnovljenu župu. Učvršćeni 
su zidovi, krov pokriven šindrom, u crkvi je postavljen ravni 
drveni strop zvan tabulat, iznad ulaza u crkvu izgrađenje drveni 
obojeni zvonik pokriven šindrom s jednim zvonom, prigrađena 
je manja sakristija i cijela je crkva obijeljena vapnom.?? 


Naš stručnjak za barokne crkve, Đurđica Cvitanović, 
smatra da su na obnovi crkve, naročito na njenoj barokizaciji, 
najviše utjecali veliki prepošti, kolatori crkve, Pavao Četković 
(1694.-1724.) i Sigismund Sinersperg (1724.-1755.). Prvi 
je započeo, a drugi dovršio barokizaciju jedne lijepe gotičke 
crkve. Ona o tome kaže: “Bivša templarska crkva u Gorama 


Razglednica Gora 

sa župnom crkvom i 
mostnom vagom, oko 
1925. 

36 Isto, str. 122. 
37 Kanonska vizitacija 1702.g. knj. 11/1l. str. 113. 
38 — Kanon. vizitacija od 9. X. 1705. knj. 11/11. str. 155. 

doživjela je niz promjena. Ipak, u svom je konačnom obliku 
struktura, izvorni i bitni dio građevine, gotičkog porijekla"? 

SigismundSinersperg, veliki prepošt(1724.-1755.),rođeni 
Petrinjac, veoma je zaslužan za obnovu gorske župne crkve. 
Već 1726. njegovom zaslugom u svetištu crkve je postavljen 
svod, a isto svetište je popođeno kamenim pločama. Sljedeće 
godine popođena je i lađa crkve, ali privremeno opekom. Ispod 
crkvenog poda tom su prilikom izgrađene dvije kripte, jedna 
za pokojne gorske župnike, a druga za Franju Delišimunovića, 
zapovjednika Kostajnice, velikog dobrotvora gorske crkve. 
Tada je tabulat u lađi svježe obojen, a kod ulaznih vrata je 
podignut drveni kor po cijeloj širini crkve.“ 

Kanonska vizitacija, koju je obavio veliki prepošt i 
arhiđakon Sigismund Sinersperg 26. ožujka 1740., dala nam 
je opis crkve u vrijeme njezine posvete 29. travnja 1736. 
godine. U godinama koje su prethodile posveti, izvedeni su ovi 
radovi na obnovi crkve: 

- postavljen je 1726. svod u svetištu 

- iste godine je svetište popođeno kamenim pločama 

- ispod poda crkve izgrađene su dvije kripte 

- umjesto do tada drvenoga, izgrađeno je zidano 
pjevalište 

- lađa je popođena kamenim pločama 

- uz bok crkve 1734. prizidan je zvonik pokriven šindrom 

- postavljen je svod i u lađi crkve 1736. godine, kojom 
prilikom su uza zidove izgrađeni stupovi koji podupiru križno- 
bačvaste svodove.“ 

Tako obnovljena _i opremljena, najvećim dijelom 
zalaganjem i dobrotom velikog  prepošta Sigismunda 
Sinersperga, bila je crkva posvećena 29. travnja 1736. godine. 
Posvetu je obavio zagrebački biskup Juraj Branjug. Datum 
posvete je rimskim brojkama bio upisan na zidu svetišta: 
MDCCXXXVI XXIX APRILIS 
i ostali tekst o posveti uz datum: 

REVERENDISSIMUS IN CHRISTO PATER ET DOMINUS: 


GEORGIUS BRANYUGH EPISCOPUS ZAGRABIENSIS, 
ECCLESIAM HANC CUM SEX ALTARIBUS UNTRA 
MUROS ECCLESIAE SOLEMNI RITU CONSECRAVIT42 


39 = Đ. CVITANOVIĆ, Gorska župa i župna crkva BD Marije u Zborniku “Peristil" 14- 
15. 1971.-1972., str. 157. 

40 Isto, str. 151. i Kanon. vizitacija od 16. III. 1727. knj. 12/III. str. 85. 

41 Đ. CVITANOVIĆ, Sakralna arhitektura str. 123. i 127. i Kanon. vizitacija od 26. 
IH. 1740. knj. 12/11. str. 277. 

42. Đ. CVITANOVIĆ, Gorska župa str. 154. 


Obnova crkve nakon posvete 


Nakon posvete crkve, 1736. godine, ova crkva sve više 
postaje hodočasnička crkva. Zbog hodočasničkih potreba 
izgrađeno je ispred glavnog ulaza u crkvu drveno predvorje 
ili atrij, u Gorama nazvano “kapić". Tu je bio postavljen i 
oltar za potrebe brojnih hodočasnika. O godini izgradnje 
toga predvorja postoje dva podatka. U župnoj Spomenici 
se spominje godina 1781., koja je bila upisana na tabulatu 
toga atrija. (Sp.l/44.) Na drugom mjestu postoji zapisano da 
je predvorje izgrađeno i šindrom pokriveno u vrijeme velikog 
prepošta i biskupa biogradskog Stjepana Pucza(1755.-1771.). 
(Sp.l/38.) Konačno u kanonskoj vizitaciji iz 1777. g. kaže se da 
je već 1771. u atriju postojao sedmi oltar. Prema tome, atrij ili 
“kapić" bio je izgrađen prije 1771. godine.+ 

To crkveno predvorje je srušeno za župnika Antuna 
Leopolda Fetzera 1863. godine. Tom prilikom je crkva 
dograđena za dva jarma. Stručnjak za barokne crkve dr. Đ. 
Cvitanović kaže da je “dozidan neskladni dio crkve".4“ 

Tom prilikom je uz bočni zid lađe dograđena kapela sv. 
Ane, u koju je postavljen oltar izrađen 1856. i blagoslovljen 
1857. godine.“ Građevinske radove je izveo Bonifacius 
Cettolja, a tesarske Ivan Mačečević iz Petrinje. (Sp.l/53.) Tom 
dogradnjom crkva B.D. Marije u Gorama dobila je svoj konačni 
oblik, koji pamte i generacije 20. stoljeća. 

U crkvi je od početka postojala kripta u koju su pokapani 
neki gorski župnici, na primjer: 1761. Ivan Mravinac, 1777. 
Josip Antun Bedenicsec, 1789. Ivan Vuksan i 1819. Antun 
Gomerčić. Budući da su gorsku crkvu darivali i pojedini 
Vojni zapovjednici, a osobito zapovjednici kostajničke tvrđe, 
u kripti je pokopan i zapovjednik Kostajnice Franjo Krištof 
Delišimunović, koji je za života puno učinio za gorsku crkvu.*? 


Zvonik 


Zvonik je od kamena izgrađen pokraj crkve 1734. godine. 
Ta je godina uklesana u zaglavni kamen nadvratnika ulaza u 
zvonik. Zvonik je u početku pokriven drvenom šindrom, crveno 
obojeno. Kamen za izgradnju zvonika je kopan uz put koji vodi 
prema Sibiću. U prvo vrijeme je zvonik bio nešto niži, pa je 
kasnije 1780. godine, dograđen na punu visinu. (Sp.1/39.) 

43 Isto, str. 154. i Kanon. vizitacija 1777.g. knj. 15/VI. str. 30. 
44. Đ. CVITANOVIĆ, Sakralna arhitektura, str. 123 i 278. 

45 M.DUKIĆ, Glina str. 245. 

46 Isto, str. 246. 


Ulaz u cinkturu župne 


crkve u Gorama. S lijeva: 


Karlo Lipak iz Gline i 
tadašnji glinski župnik 
vIč. Mijo Dukić, 1978. 
(Foto: vIč. Franjo Dunaj) 

Godine 1869. kapa zvonika prerađena je u baroknom 
stilu i pokrivena bakrenim limom.““ (Sp.l/59.) Konačno je 
župnik Franjo Dunaj 1978. kompletnu baroknu kapu zvonika 
zamijenio novom. (Sp.lll/97.) 


Sakristija 


Prilikom prve obnove crkve do 1705. godine prigrađena je 
sakristija. Bila je malena. U vrijeme produživanja crkve, 1863. 
godine, sakristija je povećana i površinski i po visini. U gornjoj 
etaži je izgrađen oratorij ili kako su ga zvali - drugi kor.# (Sp.I/ 


47 Đ. CVITANOVIĆ, Sakralna arhitektura str. 277. 
48 Isto, str. 278. 


53.) Kasnije je sakristija pregrađena u dvije prostorije. Veća je 
služila za sakristiju, a manja za spremište. (Sp.lll/107.) 


Crkveno dvorište ili cintor 


Od starine crkveno je dvorište bilo ograđeno kamenim 
zidom sobrambenim kulama. Tuograduičetirikulena uglovima 
obnovio je župnik Ivan Mravinac (1737.-1761.). Ograda je bila 
dovršena 1742. godine.*“? U ograđenom crkvenom dvorištu, ili 


cintoru kako su župnici tada pisali, nalazilo se sve do 1769. 
župno groblje (Sp.l/44.). Godine 1863. ograda i uglovne kule 
bile su u ruševnom stanju. Sve je to te godine popravljeno i 
kule nanovo pokrivene. Ujedno su i svi zaostali grobni humci 
poravnati. Iste 1863. godine je načinjen još jedan ulaz u cintor 
ito odozdo, od ceste. Željezna ulazna vrata je načinio bravar iz 
Gline Matija Levar. (Sp.l/53.) 

Istočna kula do ceste se raspucala, pa je 1884. 
popravljena, kojom prilikom je zemljom zatrpan podrum, koji je 
do tada bio ispod te kule. Na kulu su postavljena vrata i prozori, 
pa je ona ubuduće služila kao spremište za lijes, nosila, tumbu 


Priprema za izgradnju 
sjeveroistočne kule 
cinkture župne crkve 
Uznesenja Blažene 
Djevice Marije u Gorama, 
1988. (Foto: Franjo 
Dunaj) 


49 Isto, str. 277-278. 

i svijeće. (Sp.l/73.-74.) Jedna od kula je 1889. uređena za 
gašenje vapna i kao skladište ugašenog vapna. (Sp.l/76.) 
Godine 1893. je popravljena i treća kula, opasana novim 
željeznim sponama. Zid okolo cintora je nanovo pokriven 
crijepom, ali ne više na drvenim letvama. Zid je također 
obostrano nabacan žbukom. (Sp.l/81.) Neki su manji popravci 
na kulama izvedeni i 1924. godine. (Sp.l/ 108.) 

Za župnika Nikole Cerjaka (1931.-1937.) jedna je kula 
preuređena u kapelicu i u nju postavljen oltar Presv. Srca 
Isusova. Župnik Mato Kolundžićje 1939. zapisao u Spomenicu: 
“U veljači dao sam oko crkve zasaditi o svom trošku 12 jela i 15 
borića. Želio bih da se cintor pretvori u engleski park". (Sp.ll/ 
33.) U vrijeme župnika Franje Dunaja (1973.-1988.) iskopan je 
1976. u cintoru bunar dubok 22 metra za potrebe proštenjara. 
Također je zbog potreba proštenjara u jednoj kuli predvidio 
zahod. (Sp.lll/98.) 


Veći popravci na crkvi 


Popravci na samoj crkvi 


Crkva je u građevinskom smislu često popravljana. Svaki 
novi župnik je konstatirao u Spomenici kako je crkva u jadnom 
stanju i da treba na njoj izvesti veće popravke. Tako župnik Ivan 
Langer (1855.-1860.) piše da “crkvu u najžalostnijem stališu 
našao jesam". Cijelu je crkvu obijelio i što posebno ističe da 
ju je 1856. cijelu pokrio crijepom. Može se pretpostaviti da je 
crkva do tada bila pokrivena drvenom šindrom. (Sp.l/50.) 


Obnova krovišta na 
župnoj crkvi Uznesenja 
Blažene Djevice Marije 


u Gorama, 1979. (Foto: 


Franjo Dunaj) 

Nakon desetak godina 1867. je već trebalo popraviti 
pokrov i postaviti potrebnu limariju. (Sp.I/56.) Godine 1880. 
je grom udario u zvonik, zbog čega je sljedeće godine trebalo 
popravitiizvonikikrov na crkvi.(Sp.l/68.) Krovište je prekrivano 
i 1928. i 1958. a 1959. je crkva izvana temeljito obnovljena, 
popravljena je žbuka a zidovi obojeni bijelom i krem bojom. 
(Sp.ll1/41.-42.) Konačno je župnik Franjo Dunaj (1973.-1988.) 
temeljito obnovio cijelo krovište. Postavljena je 1979. sva nova 
građa na krovištu i novi pokrov crijepom. (Sp.lll/98.) Godine 
1980. je otučena sva stara dotrajala žbuka s unutrašnjih 
crkvenih zidova, i nakon temeljitog isušivanja, 1982. su zidovi 
ponovno ožbukani, a 1983. oslikani. Većina slika na stropu je 
sačuvana i obnovljena. (Sp.lll/103., 107.i111.) 


Popravci na sakristiji 


Godine 1856. je u sakristiji postavljen novi tarac-pod. 
(Sp.I/50.) Međutim već 1863. je sakristija povećana i 
tlocrtno i u visinu. U gornjoj etaži je načinjen oratorij ili drugi 
kor. (SPp.I/53.) U lipnju 1958. srušio se strop iznad sakristije. 
Nabavljena je građa i postavljen novi strop. Podgled odnosno 
strop postavljen je od salonitnih ploča. (Sp.lll/83.) Godine 
1981. postavljen je strop i iznad oratorija, ali sada od 
brodskog poda. (Sp.lll/ 105.) Već sljedeće godine sakristija je 
temeljito renovirana. Odstranjen je postojeći pod s podlogom. 
Izbetonirana je nova podloga, postavljena hidroizolacija i na 
nju pod od tarac-pločica. Sakristija je pregrađena, kojom 
pregradnjom se dobila uz sakristiju manja prostorija za 
spremište. Sve je ožbukano i oličeno, a brodski pod je stavljen 
ina strop sakristije. (Sp.lll/ 107.) 


Zvonik 


Zvonik, podignut 1734. godine, doživio je tri puta 
oštećenje od groma. Prvi puta 1780., drugi puta 1818. i treći 
puta 1880, što je iziskivalo veće popravke. (Sp.l/40 i 67). 
Godine 1825. je na svečan način postavljen i blagoslovljen 
križna zvoniku. Da ne pada kiša i snijeg u zvonik, 1865. su na 
toranjskim prozorima postavljene žaluzine kao i stepenište u 
zvoniku. (Sp.l/55.) Godine 1869. kapa zvonika prerađena je i 
obojena bakrenom bojom. Križ na zvoniku, postavljen 1825., 
sada je pozlaćen, a cijeli zvonik izvana žuto obojen. (Sp.l/59.) 
Nakon 17 godina bakreni lim na zvoniku je podigao vjetar, pa 
je 1886. ponovno prekrivena kapa zvonika limom. Ujedno je te 
godine na zvonik postavljen gromobran. Iste godine toranj je 
podzidan s dvije kose podupore, koje ga dodatno učvršćuju (Đ. 


na prethodnoj stranici: 
gore: 

Obnova krovišta na 
župnoj crkvi Uznesenja 
Blažene Djevice Marije u 
Gorama, 1979. 

dolje: 

Priprema i tesanje građe 
za obnovu kape zvonika 
župne crkve Uznesenja 
Blažene Djevice Marije 
u Gorama, 1978. (Foto: 
Franjo Dunaj) 

Obnova zvonika župne 
crkve Uznesenja Blažene 
Djevice Marije u Gorama, 
1978. (Foto: Franjo 
Dunaj) 


Cvitanović, Peristil 14-15, str. 160). (Sp.1/75.) 

Godine 1941. popravljen je križ na zvoniku. Iste godine 
je otučena sva stara žbuka sa zvonika pa je ponovno ožbukan 
novom žbukom.(Sp.ll/67.) Konačno je župnik Franjo Dunaj 
izveo velike radove na zvoniku, odnosno na njegovoj kapi. 
Srušena je 1978. cijela kapa i napravljena potpuno nova 
krovna konstrukcija. Obložena je daskom i bakrenim limom. 
Zadržan je potpuno dotadašnji barokni oblik. Postavljen je 
tada i novi gromobran. (Sp.lll/97.) 


Toranjski sat 


Ne zna se od kada je sat na zvoniku, ali se češće spominje 
njegov popravak. Prvi popravak se spominje 1843. (Sp.I/49.) 
Zatim se 1865. spominje da je sat oštećen od vlage, kiše 
i snijega. (Sp.l/55.) Župnik Eduard Jelošić (1879.-1895.) 
zapisuje u Spomenicu da sat nije dugo čišćen i da ne ide. Te 
godine je popravak izveo petrinjski urar L&wenstein. (Sp.1/67.) 


Godine 1914. sat je popravljen i postavljeno je novo čelično 
uže. (Sp.l/89.) Posljednji put se spominje toranjski sat 1928. 
godine. Tada je sat temeljito obnovljen, stavljene su nove 
kazaljke i sat je obojen. (Sp.l/114) Od tada župnici nisu više 
spominjali toranjski sat. 


Obnova kape zvonika 
župne crke Uznesenja 
Blažene Djevice Marije 
u Gorama, 1978. (Foto: 
Franjo Dunaj) 

Unutrašnja oprema crkve 


Gorski župnik velečasni 
Franjo Dunaj uređuje 
unutrašnjost župne 
crkve Uznesenja Blažene 
Djevice Marije u Gorama, 
pred Božić 1983. 

Propovjedaonica u župnoj 
crkvi Uznesenja Blažene 
Djevice Marije u Gorama 


Unutrašnje uređenje 


Unutrašnje zidove uništavala je vlaga, pa su češće 
obrađivani, bijeljeni vapnom ili slikani. Župnik Josip Španić 
(1843.-1854.) je dao obijeliti i zidove i stropove. Međutim 
župnik Antun Leopold Fetzer 1867. daje crkvu iznutra bogato 
oslikati. (Sp.l/49. i 56.) Nakon više od 100 godina, župnik 
Franjo Dunaj 1980. daje obiti svu unutrašnju od vlage 
dotrajalu žbuku. Nakon što su se zidovi od vlage dobro osušili, 
1982. daje unutrašnjost ponovno ožbukati i 1983. dovršiti i 
soboslikarske radove. (Sp.lll/103., 107.i 111.) 

Župnici su vodili računa da im crkva bude osvijetljena za 
vrijeme zornica, ponočke i drugih večernjih obreda. 

Tako je župnik Fetzer 1869. darom carice majke Caroline 
Auguste nabavio u Beču luster s 12 svijeća, koji je obješen u 


sredini crkve i blagoslovljen na Sve Svete iste godine. (Sp.l/ 
58.) Isti je župnik prije odlaska iz župe, 1879. godine, o svom 
trošku nabavio dvije svjetiljke postavljene lijevo i desno od 
glavnog oltara. (Sp.l/64.) Godine 1912. je nabavljen još jedan 
luster. (Sp.I/86.) Konačno je 1961. uvedena u crkvu električna 
rasvjeta s 15 rasvjetnih mjesta. Od toga su dva lustera, jedan 
s 18 a drugi s 30 svijeća, zatim dva reflektora i ostala bogata 
rasvjeta.(Sp.lll/ 70.) 

Nakon što je 1863. produžena crkva, napravljene su za 
taj produženi dio nove klupe. (Sp.l/54.) U svetištu, gdje za 
vrijeme -mise borave školska djeca, da bi učitelji nad njima 
imali bolji nadzor, postavljena je 1884. uz sakristijska vrata 
klupa s klecalom za učitelje.(Sp.l/73. i 74.) Godine 1984. 
postavljene su u crkvi nove klupe. Željeznu konstrukciju je 
izradio Nikola Radušević iz Gora, a drvenu stolar Kovačević iz 
Petrinje. (Sp.lll/ 113.) 

Godine 1745. u crkvije postavljena nova propovjedaonica, 
bogato ukrašena skulpturama Isusa i četiri evanđelista.“ 
Nakon produženja crkve 1863. postavljene su u crkvu dvije 
nove ispovjedaonice, a popravljena je i krstionica. (Sp.l/54.) 
Nakon što je krstionica dotrajala, 1914. novu je postavio 
majstor iz Zagreba. (Sp.l/89.) 

Zvonce kraj sakristijskih vrata postavio je 1863. Mato 
Levar, bravar iz Gline. (Sp.l/53.) 

Prvi križni put od 14 postaja nabavljen je 1875. u 
Beču od tvrtke Ivana Heindla za 130 forinti. (Sp.I/61.) Na 
spomen 1300. obljetnice (641.-1941.) prvih veza Hrvata 
sa Sv. Stolicom, nabavljen je 1941. novi križni put. Slike su 
kopija krasnoga Fugelova križnoga puta. Blagoslov je obavio 
o. Častimir Herman, gvardijan franjevačkog samostana iz 
Čuntića. (Sp.ll/57.) 

Pod konac godine 1889. stolar Pevec je dovršio Božji 
grob, koji je u Velikom tjednu 1890. prvi puta korišten. 
Godine 1916. naručen je novi Božji grob iz Tirola. Nažalost, 
nije stigao na vrijeme nego tek poslije Uskrsa. Stari je Božji 
grob stajao ispod kora, a ovaj novi je postavljen u kapeli sv. 
Ane. Služi ujedno kao oltar, budući da je u njemu ugrađeno 
rezervno svetohranište. (Sp.l/94.) Također u kapeli sv. Ane je 
postavljena 1887. prekrasna betlehemska štalica. (Sp.l/94.) 
Godine 1984. postavljene su nove betlehemske jaslice. Figure 
je izradio kipar Viktor Konjević iz Kranja. 

Ozvučenje je u crkvi prvi put postavljeno 1974. a drugi put 
1987. godine. (Sp.lll/151. i 152.) Godine 1864. nabavljene su 

50 Isto, str. 278. 

za crkvu dvije lijepe zastave. Na jednoj su slike Majke Božje i 
sv. Antuna Padovanskoga, a na drugoj sv. Ane i sv. Tri kralja. 
(Sp.I/54.) 


Oltari u župnoj crkvi 


Župnik Antun Leopold Fetzer piše u Spomenici da su 
prilikom posvete crkve 29. travnja 1736. posvećeni i oltari za 
službu Božju. On opisuje šest oltara: 

* Veliki čudotvorni Majke Božje, koji je postavio 
dobročinitelj ove crkve Sigismund Sinersperg, prepošti 
kanonik Stolne crkve zagrebačke 

* Svetog Josipa postavljen u svetištu 

* -— Svetoglvana također u svetištu kraj vrata od sakristije 

*  SveteAneulađi 

* — Presvetog Trojstva 

* — Družbe Isusove (Sv. obitelji), gdje je na slici pored Isusa, 
Marije i Josipa i sveti Ivan. (Sp.l/42.) 

Naš stručnjak za barokne crkve, dr. Đurđica Cvitanović, 
tvrdi da je glavni oltar Majke Božje bio dovršen nakon posvete 
crkve, 1739. godine, i da ga je dovršio, obojio i pozlatio, slikar 
polikromator Ivan Franjo Pothmaier iz Ptuja.?! 

S vremenom je došlo do promjene kod pokrajnjih 
oltara. Oltari sv. Josipa i Ivana su 1747. obnovljeni. Na mjestu 
oltara Presv. Trojstva kasnije je postavljen oltar sv. Antuna 
Padovanskoga, a na mjestu oltara Sv. obitelji kasnije je oltar 
svetih Triju kraljeva. (Sp.l/42.) 

Župnik Ivan Langer (1855.-1860.) preuređuje crkvu pa 
glavni oltar Majke Božje povećava, a oltare sv. Josipa i Ivana 
premješta iz svetišta u lađu ispod kora. Umjesto dotrajalog 
oltara sv. Ane, nabavlja novi s novom slikom svetice. Prilikom 
podjele sv. potvrde 21. V. 1857. taj je oltar blagoslovljen. (Sp.I/ 
50.i 51.) : 

Godine 1863., dolaskom župnika Fetzera, postoje u 
crkvi pokrajnji oltari: sv. Josipa, sv. Ivana, sv. Ane, sv. Antuna 
Padovanskoga i sv. Triju kraljeva, s tim da su dva posljednja 
nedavno obnovljena i blagoslovljena. (Sp.l/54.) 

Župnik Karlo Tepser (1913.-1931.) temeljito 1914. 
obnavlja pobočne oltare. Do tada su oltarne slike visjele na 
zidu, a nadalje su na oltaru uz još dodane kipove. Na oltaru sv. 
Antuna Padovanskog su dodani još kipovi sv. Roka i sv. Antuna 
Pustinjaka. Naime u gorskoj župi se daleko više časti sv. Antun 
Pustinjak. Na oltaru sv. Triju kraljeva su još kipovi sv. Florijana 


51 Isto, str. 123 i 277. 


lijevo: 
reg. br. 481 
Sv. Ivan Krstitelj 


desno: 
reg. br. 478 
Sv. Karlo Boromejski 


Pokrajni oltar sv. Antuna 
u crkvi Uznesenja 
Blažene Djevice Marije 
u Gorama s kipovima 
sv. Roka i sv. Antuna 
Pustinjaka 


Bi 


dolje (na ovoj i na 
sljedeće dvije stranice): 
Drveni kipovi s oltara u 
župnoj crkvi Uznesenja 
Blažene djevice Marije 
u Gorama. Pohranjeni u 
Dijacezenskom muzeju 
u Zagrebu. (Foto:Mario 
Braun) 

Pokrajni oltar sv. Ivana 
Krstitelja s kipovima sv. 
Ćirila i Metoda u crkvi 
Uznesenj Blažene Djevice 
Marije u Gorama 


desno: 
reg. br. 483 
Sv. Ivan Krstitelj 


lijevo: 
reg. br. 182 
Sv. Ivan Nepomuk 


Glavni oltar crkve 
Uznesenja Blažene 
Djevice Marije u Gorama 


B3 


lijevo: 
reg. br. 180 
Sv. Josip 

i sv. Valentina. Na oltaru sv. Ivana Krstitelja su još kipovi sv. 
braće Ćirila i Metoda, a kod sv. Josipa kipovi sv. Barbare i sv. 
Apolonije. (Sp.l/89.) 

Godine 1915. je župnik Tepser u jednoj kuli uredio lijep 
oltar Presv Srca Isusova. Oltar je veoma ukusan nabavljen iz 
Grodena u Tirolu. (Sp.l/91.) Godine 1976. župnik Franjo Dunaj 
bračkim kamenom podzidao je podnožja dvaju oltara: sv. 
Antuna i sv. Triju kraljeva. (Sp.ll1/95.) 


Orgulje 


Prve orgulje u crkvi su nabavljene 1736., da bi svirale 
već na dan posvete crkve 29. travnja te godine. Za orguljaša 
je 1772. postavljen Tomo Sigur iz Marinbroda.?? Župnik Antun 
Fetzer nabavlja 1870. nove orgulje s deset registara. Izradio 
ih je graditelj orgulja Antun Schimenz iz Zagreba za 1000 
forinti. Župnik navodi da su stare orgulje bile male i potpuno 
neupotrebive, a da su postavljene 1780. godine. (Sp.l/59. 
,60.) Ova posljednja godina vjerojatno nije točna. A ako je 
točna, onda su 1870. postavljene već treće orgulje. 

Veći popravak orgulja je izvršen 1928. godine. Trajao je 
mjesec dana i iznosio 3.600 dinara. (Sp.l/114.) Za vrijeme 
Drugog svjetskog rata, 1943. u Gorama je bila vojska zvana 
Kozaci koji su sve uništavali, pa i orgulje u crkvi. (Sp.l1/86.) 

Župnik Silvije Brezovnjački, odmah po dolasku u župu, 
želi popraviti teško oštećene orgulje. U kolovozu 1957. poziva 
bogoslova Alojzija Čunčića, kojise nešto razumije u orguljaštvo, 
da mu popravi orgulje. Pokrpan je mijeh, ali se stare i dotrajale 
svirale nisu dale popraviti. Tako su orgulje i dalje loše svirale. 
(Sp.lll/32.) 


Zvona 


Čim je izgrađen zvonik, 1734. godine, postavljena su 
u njega dva zvona, veće od 6 centi i 40 funti i manje od 3 
centa (Katolički list br. 28/1936., str. 361). Godine 1772. 
se spominju u zvoniku četiri zvona s tim da najveće ima oko 
11 centi ili 640 kg.%% Godine 1780. je grom udario u zvonik 
i rastalio sva četiri zvona. Dobrotom velikog prepošta Franje 
Popovića nabavljena su nova četiri zvona i to: 
1. od 11centi posvećeno sv. Franji Serafinskom 
2. od5centi posvećeno sv. Ani 


52. M.DUKIĆ, Glina str. 245. 

53 Isto, str. 245. u Kanonskoj vizitaciji od 26. III. 1740. (knj. 12/III. str. 279) 
govori se da su do tada u zvoniku bila samo dva zvona, a tada su dodana još 
dva: Presv. Trojstva od 360 funti i četvrto od 330 funti. 


3. od 1centa posvećeno BI. Djevici Mariji na nebo uzetoj 
4. malo zvono - “cinkuš". 

Dobrotvor je uvjetovao da, tko naruči zvoniti za svoga 
pokojnika veliko zvono, mora u župnu blagajnu uplatiti 2 
forinta. Za “cinkuš" se ne zna komu je posvećen, a on zvoni 
kad umre dijete. (Sp.l/40. i 44.) 

Župnik Josip Španić, dolaskom u župu 1843. godine, 
zatekao je srednje zvono od 5 centi puknuto. Odmah ga je dao 
preliti, pa je ono nešto teže, od 6 centi. (Sp.l/48., 49.) 

Za vrijeme Prvoga svjetskoga rata crkvama su oduzimana 
zvona. Tako je 1916. došlo do oduzimanja zvona i u gorskoj 
župi. Iz župne crkve su oduzeta dva zvona: veliko posvećeno 
sv. Franji od 640 kg i “cinkuš" s upisanom 1834. godinom. 
Oduzeta su zvona i iz kapela: sv. Ivana i Pavla od 10 kg, sv. 
Šimuna iz Strašnika od 48 kg i sv. Blaža iz Novog Sela od 130 
kg. U župnoj crkvi su ipak ostala dva zvona: srednje od 6 centi i 
malo od 1 centa. (Sp.l/94., 95.)%* 


Poslijednja večera na 
ogradi pjevališta crkve 
Uznesenja Blažene 
Djevice Marije u Gorama 

54. Prema odnosu starih mjera u centima i novih u kilogramima, proizlazi da je 
jedan cent iznosio oko 55 kilograma. 

Nakon rata, 1921. godine, kupljeno je za selo Strašnik 
zvono od 75 kg. Staro je imalo 48 kg. U Novom Selu je zvono na 
stupovima od oko 30 kg. (Sp.l/105.) Oba zvona što su ostala u 
župnoj crkvi, srednje i malo, bila su iza rata puknuta. Zbog toga 
su oba u Zagrebu prelivena, svečano dočekana i 16. srpnja 
1947. blagoslovljena. (Sp.lll/6.) Godine 1980., za vrijeme 
župnika Dunaja zvona su elektrificirana. (Sp.lll/ 103.) 


Slikanje crkve 


Godine 1867. je cijela unutrašnjost crkve bogato oslikana 
kao isakristija i kor. Na propovjedaonici i oltarima je osvježena 
boja i pozlata. Ovaj veliki rad je izveo akademski slikar Josip 
Prokš iz Zagreba za 1500 forinti. Radovi su trajali 8 mjeseci, 
dovršenisu isvečanoih je blagoslovio na Malu Gospu, 8. rujna, 
kanonik Franjo Gašparović. Sredstva su osigurali župljani, 
vojnici i hodočasnici na proštenjima, a vapno je besplatno dao 
Luka Dražetić. Slikar je po zidovima crkve ispisao preko deset 
raznih natpisa, od kojih neke navodimo: 


DODITE K MENI SVI KOJI STE UMORNI I OBTRŠENI I JA ĆU 
VAS OKREPITI 
DOM BOŽJI I VRATA NEBESKA 


Pod korom: 
SLAVA BOGU U VISINI 
A NA ZEMLJI MIR LJUDEM DOBRE VOLJE 


Nad kapelom svete Ane: 
OVO JE TIELO MOJE - OVO JE KERV MOJA NOVOGA 
ZAKONA 


Na koru ispod slike općega suda: ' 
NEBO I ZEMLJA PROĆI ĆE - ALI RIEČI MOJE NEĆE PROĆI 


Naslikane su i sljedeće slike: 
* > Proroci: Danijel, Ezekijel, Izaija, Jeremija, Mojsije i Ilija. 
* Evanđelisti: Matej, Marko, Luka i Ivan. 
* Učitelji: Grgur, Augustin, Ambrozij i Jeronim. 
* — Sveciisvetice: Ćiril i Metod, David, Cecilija i Katarina. 
(Sp.l/56.-57.) 


Filijalne i druge kapele 


Neke kapele su kratko vrijeme pripadale gorskoj župi. 
Među njih možemo uvrstiti one koje su pripale novoosnovanoj 
župi Viduševac, kao i one koje su sagrađene koncem 20. 
stoljeća ili su u najnovije vrijeme pripale gorskoj župi. Najduže 
su pripadale ovoj župi tri kapele: u samim Gorama, u Strašniku 
i Novom Selu, stoga će o njima biti ovdje najviše riječi. 


Kapela sv. Franje Ksavera u Viduševcu 


Drvena kapela sv. Franje sagrađena je 1726. godine, no 
tabulat je u kapeli dovršen 1729. Ranije je tu bila kapela sv. 
Mihaela." 


Kapela sv. Antuna Padovanskog u Dvorišću 


Kapela, najprije drvena, izgrađena je 1668., a kasnije, 
1743. godine zidana. 

U Viduševcu je oko 1730. osnovana župa, pa su obje ove 
kapele pripale toj, novoosnovanoj župi.5$ 


Kapela sv. Blaža u Novom Selu 


Novo Selo je kasnije prozvano Glinsko Novo Selo. To 
je naselje osnovano 1731. godine naseljavanjem žiteljima 
bivšeg nedalekog sela Budrovca. Već 1749/50. žitelji su 
Novog Sela sagradili sebi lijepu zidanu kapelu u čast sv. Blaža 
i sv. Benedikta. U kapeli su bila tri oltara: glavni u čast sv. 
Blažu i Benediktu, a pokrajnji sv. Josipu i sv. Ivanu Krstitelju. 

55 Đ. CVITANOVIĆ, Sakralna arhitektura str. 281. 
56 Isto, str. 281. 

Sveti Izidor i Marica 
(ulje na platnu), 1777. 
iz kapele Sv. Blaža u 
Glinskom Novom Selu 
(Foto: Nikola Horvatić) 


Na glavnom oltaru je bila slika sv. Blaža, a iznad slike kipovi 
sv. Benedikta i anđela Gabrijela. Sa strane su bili još kipovi 
sv. Roka i sv. Sebastijana. Kapela je imala sakristiju i kor. U 
zvoniku su bila dva zvona. Kapela je blagoslovljena 1750. 
godine. Već 1777. pokrajnji oltari su dotrajali pa su nabavljeni 
novi, no ovaj putna čast sv. Izidoru i Presv. Trojstvu.?7 

Tijekom 19. stoljeća kapela dobiva novu opremu: 1864. 
lijepu svjetiljku, 1866. propovjedaonicu i klupe, a 1867. luster, 
kipove i slike. Tako ova kapela postaje proštenjarska mnogih 
poštovatelja sv. Blaža. (Sp.l/55.-56.) 

Potres, koji je 9. XI. 1880. znatno oštetio zagrebačku 
katedralu, oštetio je i ovu kapelu, pa je bila nekoliko godina 
izvan uporabe. Tek su 1885. izvršeni popravci. Pokrpane 


57. M.DUKIĆ, Glina str. 182. 


su sve pukotine i podzidan kor novim svodom. Sva je žbuka 
popravljena i crkvica obijeljena. (Sp.l/74.) Ovako uređena 
kapela je 24 godine služila svojoj svrsi, a onda je došao 
ponovno jaki potres 10. X. 1909., koji ju je toliko oštetio da 
se nije više mogla popraviti. Zvono iz srušenog zvonika je 
postavljeno na stupove da zvoni kad netko umre. (Sp.l/85) 

Nakon 20 godina bez kapele, odlučili su žitelji Novog 
Sela sagraditi kapelu. I sagradili su je, ali sada drvenu od 
hrastovih planki. Blagoslovljena je 24. travnja 1939. uz 
veliko mnoštvo naroda i veoma svečano. Blagoslov je obavio 
Vladoje Lončarek, topuski župnik i začasni kanonik. (Sp.ll/35.) 
Konačno je dekretom NDS od 1. X. 1952. Novo Selo izdvojeno 
iz župe Gore i pripojeno župi Glina. (Sp.lll/17) 


Kapela sv. Šimuna u Strašniku 


U župnoj Spomenici je zapisano da je drvena kapela 
sv. Šimuna u Strašniku sagrađena u vrijeme župnika Ivana 


Presveto Trojstvo (ulje na 
platnu), 1777. iz kapele 
Sv. Blaža u Glinskom 
Novom Selu (Foto: 
Marica Đureković) 

gore: 

Procesija prigodom 
posvete kipa Majke Božje 
Fatimske u kapeli Sv. 
Šimuna i Jude Tadeja u 
Strašniku, 1963. 

dolje: 

Drveni kipovi iz kapele 
Sv. Šimuna i Jude Tadeja 
Strašnik. Pohranjeni u 
Dijacezanskom muzeju 
u Zagrebu (Foto: Mario 
Braun) 


lijevo: 
reg. br. 485 
Sv. Ivan Evanđelist 


desno: 
reg. br. 484 
M. B. Žalosna 


S posvećenja kipa 
Majke Božje Fatimske 
u strašničkoj kapeli Sv. 
Šimuna i Jude Tadeja, 
1963. 


Ruševine kapele Sv. 
Šimuna i Jude Tadeja 

u Strašniku.Kapela 

je sagrađena 1897. 
Spomenik kulture. 
Kapelu su miniranjem 
teško oštetili u vremenu 
od 4. do 6. listopada 
1991. pobunjeni Srbi i 
Jugoslavenska narodna 
armija. 

Uspomena na svatove u 
Strašniku, 1941. 


Mravinca (1737.-1761.). (Sp.l/39.) Međutim naš stručnjak za 
barokne crkve Đ. Cvitanović tvrdi da je ta kapela sagrađena 
1729., što je oko 10 godina razlike." U kapeli su u početku 
dva oltara: glavni - sv. Šimuna i sporedni - sv. Stjepana kralja. 
(Sp.l/39.) Na drugom mjestu ista Đ. Cvitanović dokazuje da je 
drvena kapela u Strašniku postojala već 1721. godine."? 

Godine 1866. glavni oltar već je dotrajao pa je uzidan 
i postavljen novi. Na starom oltaru, koji je tada uklonjen, 
pročitana je godina 1678. Nije poznato je li taj oltar donesen 
ovamo iz neke druge crkve, ili je u Strašniku postojala kapela 
već u 17. stoljeću. Te godine (1866.) kapela je popođena 
opekom. (Sp.l/56.) Godine 1881. kapela je djelomično 
popravljena. U sakristiji i “kapiću" na prozore su stavljena 
stakla da ne bude propuha. A godine 1883. je dotrajali tornjić 
zamijenjen novim i pokriven limom.(Sp.l/70.i 72.) 

Godine 1898. u Strašniku je umjesto drvene dotrajale 
kapele izgrađena lijepa nova zidana na čast sv. Šimunu i sv. 
Judi Tadeju. Gorski župnik Armin Haladi je od NDS 6. kolovoza 
1898. dobio ovlast da blagoslovi novoizgrađenu zidanu 
kapelu. (Sp.l/85.) Od baroknog inventara pronašla je dr. Doris 
Baričević u kapeli kipove apostola Petra i Pavla, Šimuna i Jude 
i dva mala anđela. Oltar je datiran u 1745. godinu. 


58 — Đ. CVITANOVIĆ, Sakralna arhitektura str. 277. 
59 B. CVITANOVIĆ, Gorska župa str. 156. 
60 Isto, str. 156. 


Za vrijeme Prvog svjetskog rata oduzeto je zvono u 
Strašniku teško 48 kg. Novo je nabavljeno 1921.teško 75 kg. 
Kupljeno je u Petrinji za 12.750 kruna. (Sp.I/ 105.) 

Godine 1930. je kapela renovirana pa je nabavljen 
za nju kip sv. Vida, budući da u ovom kraju ima mnogo 
štovatelja svetoga Vida. (Sp.ll/5.) U srpnju 1963. za kapelu je 
iz Italije nabavljen kip Fatimske Gospe darom dviju gospođa 
iz Amerike: Marije Borić r. Salamon i Katarine Mayer. Tom 
prilikom je kapela obnovljena. (Sp.lll/81.) 

Ovu kapelu su 1991. porušili srbočetnici. Ostali su 
stršiti samo neki zidovi. Mještani su na sačuvanim temeljima 
srušene kapele sazidali novu. Generalni vikar Zagrebačke 
nadbiskupije monsinjor Vladimir Stanković blagoslovio je 
kapelu 20. lipnja 2004. godine, na Vidovsku nedjelju. 


Kapela sv. Ivana i Pavla u Gorama 


Kapela je sagrađena 1761. godine, što dokazuje uklesani 
natpis na zaglavnom kamenu dovratnika na pročelju. Posvetio 
ju je biogradski biskup Stjepan Pucz. Pretpostavlja se da je 
na tom mjestu bila starokršćanska crkva sv. Klementa. Ova 
kapela je bila okružena utvrđenom cinkturom, koju je župnik 
Antun Fetzer 1860. zatekao u ruševnom stanju. 

Ispred kapele je u 19. stoljeću dozidano predvorje, u 


Vjernički puk pred 
kapelom Sv. Ivana i 
Pavla u Gorama. Iz 
“Svijeta", ilustrirane 
revije 18.siječnja 1936. 

kojem se spominje oltarić Triju kraljeva.*t 

Župnik Fetzer piše 1860. u Spomenici da je kapela u 
raspucanom stanju, da su u njoj oltari sv. Ivana i Pavla i sv. 
Triju kraljeva, da postoji mali drveni zvonik s jednim zvonom i 
da je crkva posvećena 21. rujna 1761. te da su mu stariji ljudi 
govorili da je predvorje, ili kako su oni govorili “kapić", prizidan 
1780. godine. (Sp.l/39. i 45.) 

Župnik Josip Španić (1843.-1854.) nam je zabilježio da 
je u kapelu udario grom koji ju je znatno oštetio. On ju je dao 
popraviti, a popravak je trajao pet godina. (Sp.l/ 48.) 

Nakon potresa 1880. godine, kapela je bila u gotovo 
ruševnom stanju. Obnova je izvedena tek 1890. Lukovi iznad 
otvora su se morali ponovno izvesti. Stavljeno je novo krovište. 
Obnovljeni su oltari. Posječena su stabla oko kapele da žile 
ne uništavaju temelje. Oko kapelskog dvorišta je postavljena 
drvena ograda. Ovako obnovljenu kapelu blagoslovio je na 
drugu adventsku nedjelju 1890. glinski župnik i dekan Pavao 
Leber. (Sp.I/76.-79.) 

Nakon tridesetak godina drvena ograda oko kapele je 
dotrajala, pa je 1925. postavljena nova, opet drvena.(Sp.I/ 
110.) Za vrijeme II. svjetskog rata kapela je opet znatno 
oštećena. Bila je pretvorena u štalu, u kojoj je tzv. kozačka 
vojska držala svoje konje. Od 1943. u kapeli se nisu više služile 
mise. (Sp.ll/86.) 


Kapela sv. Katarine u Slani 


U 18. stoljeću se u Šimunovoj Poljani spominje drvena 
kapela svete Katarine.“ Međutim, selo Slana službeno 
pripada gorskoj župi tek od 1986., iako praktički pripada 
mnogo ranije. (Sp.lll/150.) Žitelji Slane su na mjestu dotrajale 
drvene sagradili 1985. novu zidanu kapelu svete Katarine. 
Uredili su cestu do groblja, gdje je smještena kapela, ogradili 
groblje i zasadili čemprese. Blagoslov kapele je bio 6. srpnja 
1986. Blagoslov je obavio glinski dekan i topuski župnik Franjo 
Horvat. Prije blagoslova u Slani je održana duhovna obnova. U 
izgradnji kapele posebno su se istakli mještani Blaž Panežić i 
Matija Panežić. (Sp.lll/147-149) 

Kapela je jako stradala za Domovinskog rata (1991.- 
1995.), budući da je bila na prvoj crti obrane. Međutim, 
mještani su je brzo obnovili pa je nakon obnove svečano 
blagoslovljena.Blagoslov je obavio generalni vikar Nadbisku- 
pije prelat Vladimir Stanković.% 


na prethodnoj stranici: 
gore: 

Put u “Šestanj" (na glasu 
grožđe “gorska ranina"), 
straga kapela Sv. Ivana 
i Pavla u Gorama. Iz 
“Svijeta", ilustrirane 
revije, 18.siječnja 1936. 
dolje: 

Kapela Sv. Ivana i Pavla 
u Gorama, 1982. (Foto: 
Franjo Dunaj) 

61 D. CVITANOVIĆ, Sakralna arhitektura str. 278. 
62 Isto,str. 277. 
63 — Autor je bio nazočan kod blagoslova kao orguljaš. 


Oltar svete Ane u crkvi 
Uznesenja Blažene 
Djevice Marije u Gorama 


Kapela sv. Ane u župnoj crkvi 


Prilikom rušenja drvenog predvorja i 1863. dozidavanjem 
i produženjem crkve, prigrađena je uz bočni zid lađe kapela 
sv. Ane."* Na oltar je postavljena slika sv. Ane, koju je župnik 
Langer kupio u Beču.(Sp.l/56.) Godine 1887. postavljena je u 
ovoj kapeli betlehemska štalica, na čijoj poleđini je zapisano: 
“Ovaj Betlehem vlastitom rukom sastavio i župnoj crkvi BI. D. 
Marije u Gorah žrtvovao je: Mato Mioković umir. c. kr. poručnik 
sa suprugom Emiliom i tastom svojim dr. Antunom Gratzer 
preporučujući sebe sa djecom Emiliom, Antunom i Mariom 
zaštiti Božjoj i zagovoru Blažene Djevice Marije Majke Božje u 
Gorah". Ovaj dar je blagoslovio župnik Antun Fetzer 25. ožujka 
1877. (Sp.l/62.) 

Godine 1916. je u kapelu stavljen novi Božji grob, 
nabavljen u Tirolu. Služi u kapeli i kao oltar, budući da ima 
svetohranište i ukrašen je anđelima. (Sp.l/94.) Na blagdan 
sv. Ane 26. srpnja 1985. blagoslovljena je obnovljena slika 
sv. Ane, koja je postavljena na zid u kapeli. Sliku je obnovila 
slikarica Zlata Živković iz Zagreba. (Sp.lll/136.) 


Kapela sv. Antuna u Srednjoj Mokrici 


ŽupnikFranjo Dunaj, uvrijeme nepovoljnogkomunističkog 
režima, pokušao je graditi kapelu u Srednjoj Mokrici. Otkupio 
je staru drvenu kuću u namjeri da je presloži u kapelu. 
Upozoren neka se ne usudi graditi bez dozvole, nabavio je 
nacrt kapele, koji je izradio ing. Davor Salopek iz Petrinje. 
Budući da na selu za manje objekte nije potrebna građevinska 
dozvola, to je župnik, po tadašnjim propisima zatražio uvjete 
uređenja prostora. Molba je rješavana u petrinjskoj općini od 
lipnja do listopada 1985. godine. A onda je došlo negativno 
rješenje, koje se ne poziva ni na kakav zakonski propis, nego 
da tobože mještani Mokrica ne žele kapelu u svom selu. A 
narod u Mokricama je sakupio novac za otkup stare kuće i otac 
predsjednika Mjesne zajednice je išao traktorom u Međurače 
po građu za kapelu. (Sp.lll/133.-136.) Župnik Dunaj se žalio 
na ovo rješenje višem državnom organu, ali je nakon godinu 
dana itu odbijen. (Sp.lll/ 150.) 

Konačno je darom njemačko-austrijske udruge seljaka 
iz Stuttgarta podignuta mala montažna kapela sv. Antuna u 
Srednjoj Mokrici. Blagoslovio ju je 17. siječnja 1993. franjevac 
konventualac o. Alojzije Litrić iz Zagreba. (Sp.lll/204.) 


Kapela sv. Josipa u Novom Vratečkom 


Ista udruga je postavila isto takvu montažnu kapelu 
posvećenu Sv. Josipu u Novom Vratečkom. Blagoslovio ju 
je o. Alojzije Litrić 26. rujna 1993. Bilo je to u vrijeme dok je 
još sjedište župe Gore bilo pod okupacijom srpsko-četničke 
vojske, a gorski župnik Andrija Šantek u progonstvu u 
susjednoj žažinskoj župi. (Sp.lll/204.) 


Raspela na otvorenom i druga vjerska obilježja 


U opisu groblja spominje se raspelo ili glavni grobljanski 
križ. U Gorama je na groblju postavljeno raspelo 1868. godine, 
a obnavljano je 1922. i 1987. godine. 

U Novom Selu, na ulazu u selo s lijeve strane, stajalo je 
drveno raspelo postavljeno davne 1743. godine. To je zavjetno 

raspelo postavljeno da bi se od sela odvratila bolest kuge. 
Raspelo je više puta obnavljano.%# 

Žitelji sela Međurače podigli su 1912. u svom selu 
raspelo. U općini su potpisali obvezu da će raspelo uredno 
održavati. Župnik Slavoljub Pasariček je raspelo blagoslovio 1. 
lipnja 1913. (Sp.l/87.) 

Godine 1934. su neprijatelji vjere obeščastili u Gorama 
dva raspela. Porušili su ih, pokidali i bacili na cestu. Dobri 
vjernici su skupili novce i 1938. postavili nova raspela na 
istom mjestu: jedno kod “patrolnice" i drugo u Brđanima. Ono 
u Brđanima je izvedeno u obliku kapeličice. Oba raspela, uz 
nazočnost brojnih vjernika, blagoslovio je Vladoje Lončarek, 
župnik iz Topuskog. (Sp.ll/27.) 

Nakon potresa 1909. godine, i straha od novog potresa, 
gotovo u svakom selu je postavljeno raspelo, a u Gorama i više 
njih. Raspelo na “exerciru" (kod Kovačevića) bilo je veoma 
trošno, pa su tamošnji vjernici sagradili novo, ali u obliku 
kapeličice kao one u Brđanima. Ugledavši se u njih i žitelji 
Građana postaviše takvo raspelo. Tako je župnik iz Topuskog 
Vladoje Lončarek 16. srpnja 1939. blagoslovio kapeličicu u 
Građanima, a domaći župnik Mato Kulundžić blagoslovio na 
Malu Gospu iste godine kapeličicu na “exerciru". (Sp.ll/39.) 

Godine 1930. načinjena je uz župnu crkvu Lurdska špilja. 
Uzidana je od kamena, koji je sakupljen u okolici. Kipovi Majke 
Božje i Bernardice nabavljeni su iz Kolna. Orguljaš Mijo Jančić 
je po selima sakupljao novac, pšenicu i kukuruz, da bi se 
isplatili troškovi postave špilje. Župnik je zamislio kako će se 
oko ove špilje dva puta godišnje okupljati Marijini štovatelji: na 
Gospu Lurdsku 11. veljače i na dan Karmelske Gospe, na koji 
dan je špilja i blagoslovljena. (Sp.ll/4.) 

U Slani je 1989. staro raspelo usred sela zamijenjeno 
novim. (Sp.lll/166.) A u Sibiću žitelji sela umjesto dotrajalog 
raspela postavljaju novo, ali sada u obliku kapeličice. 
Uzidana je fasadnom opekom na početku sela kraj kuće 
Josipa Dražetića. Kapeličica ima i oltar. Uz nazočnost žitelja 
cijeloga sela, domaći župnik Andrija Šantek je 14. travnja 
1991. blagoslovio kapeličicu i odslužio u njoj misu. To je bilo 
samo nekoliko mjeseci prije nego što će žitelji sela morati u 
progonstvo. (Sp.lll/ 186.) 

Prema najnovijoj raspodjeli župa, gorskoj župi pripadaju 
sva sela na desnoj obali Kupe, pa tako i Novi Farkašić i 
Nebojan. Tako gorskoj župi po novoj raspodjeli pripadaju i 
kapele Presv. Srca Isusova u Novom Farkašiću i svetoga Josipa 
u Nebojanu. 

Groblja 


Groblja su u ranijim vremenima pripadala vjerskim 
zajednicama. Bila su ograđena i u ogradi blagoslovljena, pa 
su se u ograđeni i blagoslovljeni dio pokapali kršćani umrli 
pomireni s Bogom. Razni samoubojice i nekršćani pokapani 
su izvan ograde. U Gorama je od obnove župe groblje za cijelu 
župu u cintoru, kako su tada župnici nazivali župno dvorište. 
Takvo stanje je bilo sve do 1789. godine. 

U novoosnovano groblje 12. veljače 1789. prvije pokopan 
Matija Šimunović iz Novog Sela star 37 godina. Za lokaciju 
ovoga groblja župnik Fetzer je ovako zapisao u Spomenicu: 
“Bijaše pako ovo župno groblje gdje je sada Plantaga naproti 
krčmi Tellara, gdje za ono vrieme jošte nikakova kuća stajala 
nije". (Sp.l/45.) Mijo Dukić u knjizi Glina i okolica kaže da je 
groblje iz 1789. otvoreno na lijevoj strani puta kud se kreće 
u Sibić. Ali navodi i da je novo groblje u Gorama osnovano 
1832. godine. To groblje iz 1832. godine je već treće groblje u 
Gorama koje i danas postoji.#$ 

Godine 1838. je osnovano groblje u Novom Selu, 
najudaljenijem naselju u župi. Smještenoje uzkapelusv. Blaža. 
Blagoslovio ga je 26. kolovoza mjesni župnik Antun Kleščić. 
Iste je godine na tom groblju grobljanski križ blagoslovio glinski 
dekan i viduševački župnik Ivan Žirović. (Sp.l/47.) 

Godine 1868. 23. kolovoza, gorski župnik Antun Fetzer 
blagoslovio je na gorskom groblju novo raspelo. (Sp.l/58.) 
Budući da je groblje bilo zapušteno, za župnika Armina 
Haladija (1896.-1913.), uveden je stalni grobar koji ima brinuti 
o groblju. (Sp.I/86.) Nakon pedesetak godina, 1922. godine, 

obnovljeno je grobljansko raspelo. (Sp.l/ 106.) | ovo je raspelo 
vremenom dotrajalo, pa je župnik Franjo Dunaj 1987. godine 
postavio novo. Za ovo novo raspelo izbetoniran je temelj u 
zemlji, a Joso Dražetić iz Sibića je izradio križ iz hrastovine, na 
što je postavljen stari guseni korpus. Raspelo je blagoslovljeno 
1. studenoga na blagdan Svih svetih. (Sp.lll/153.) 

Župljani gorske župe izabrali su 9. travnja 1939., prema 
Statutu o grobljima, grobljanski odbor. U odbor su izabrani: 
Tomo Gali i Ivan Ponder iz Gora, Janko Dobrinić iz Glinske 
Poljane i Mika Vrbanac iz Sibića. (Sp.l1/37.) 


Župnička kuća i gospodarske zgrade 


Župnička kuća 

Godine _1741., u vrijeme župnika Ivana Mravinca, 
spominje se župni farof kao jednokatna drvena zgrada. Nakon 
što je ovaj drveni objekt dotrajao, godine 184.6. započeta je 
izgradnja zidanogjednokatnogfarofa, uzznatnu pomoć Josipa 
Jelačića, tada još pukovnika Prve banske regimente iz Gline. 
U Spomenici župnik Fetzer hvali svoga prethodnika župnika 
Josipa Španića (1843.-1854.), što je sagradio “farof i to jošte 
u burnom onom vremenu 1848. godine, kada upravo ova 
župna kuća je dovršena", i to potporom “Josipa Grofa Jellačića 
Bana -za ono vrieme bivšeg pukovnika 1. Banske Regimente". 
(Sp.I/49.) 

Nakon tridesetak godina župna kuća već traži neke 
popravke. Popravljaju se podovi, vrata i prozori i gradi novo 
drveno stubište za kat. Popravljena je žbuka i nakon toga sve 
obijeljeno i oličeno. (Sp.l/67., 69. i 70.) 

Godine 1896. dolazi u Gore novi župnik Armin Haladi 
(1896.-1913.) i zapisuje u Spomenicu da je župni stan u veoma 
lošem stanju i da bi se “mogao u pravom smislu podrtinom 
nazvati". (Sp.l/83.) Tek 1899. popravlja on na farofu prozore, 
vrata, podove, peći i prekriva krovište postojećim i uz dodatak 
novog crijepa. (Sp.l/85.) Godine 1922. su stavljeni novi prozori 
do ceste ii cijeli krov ponovno “pretresen" uz potreban dodatak 
crijepa. (Sp.l/ 106.) 

Župni stan je jako stradao za vrijeme Drugog svjetskog 
rata od ratnih djelovanja i bombardiranja. Njega su koristile 
sve ratne vojske. Nakon rata u farof se uselila škola i nastanili 
učitelji. Zbog toga prvi župnici, koji su nakratko dolazili u 
Gore, nisu svi ni stanovali u župnoj kući. Tek župnik Silvije 

Pogled s istočne 

strane na župnu crkvu 
Uznesenja Blažene 
Djevice Marije i župni 
dvor u Gorama, 1982. 
(Foto: vIč. Franjo Dunaj) 


Brezovnjački (1957.-1962.) izvodi znatnije radove na krovištu, 
zidovima, podovima, zahodskoj jami i drugim dijelovima 
župnoga stana. (Sp.lll/43.-45.) Godine 1961. dolazi struja u 
Gore, pa župnik Brezovnjački uvodi i u župni stan struju, koja 
jena Božić već osvjetljavala i crkvu i župni stan. (Sp.lll/70.-71.) 
Godine 1973. dolazi u Gore za župnika Franjo Dunaj, koji je 
najviše učinio na izgledu i održavanju župnog dvora. U jednom 
njegovom dijelu 1976. napravio je vjeronaučnu dvoranu od 
100 m?, koja se grije pa zimi služi i kao kapela. Opremljena 
je oltarom, klupama i drugom potrebnom opremom. Uredio 
je kupaonicu, praonicu rublja i druge do tada neuređene 
prostore. (Sp.lll/95.) Godine 1978. je u potpunosti prekrio 
krovište uz dodatak 50 % novoga crijepa. Iste je godine dao 
napraviti i nove prozore. Sljedeće 1979. temeljito je renoviran 
cijeli župni stan, neki novi zidovi, žbukanje i podovi. (Sp.ll1/99.- 
100.) Velike radove je poduzeo župnik Dunaj 1985. godine. U 
obje etaže je uredio sanitarne čvorove i uveo centralno grijanje. 
Većinu prostorija je uredio i opremio novim namještajem. 
(Sp.lll/126.-127.) 

Novi župnik Andrija Šantek, odmah po dolasku u Gore, 
1998. uvodi u župni stan telefon. (Sp.lll/ 162.) 


Inventar u župnom stanu 1988. godine 


Prilikom primopredaje župe između župnika Franje 
Dunaja i novoga župnika Andrije Šanteka 15. travnja 1988. 


popisan je inventar u župnom stanu. Inventar je nabavio 
župnik Dunaj i ostavlja ga svom nasljedniku, odnosno Župi 
Uznesenja B.D. Marije. 

U kancelariji: 

1 ormar za spise i knjige, 1 vitrina, 1 stol, 1 karniša i 2 
zavjese. 

U dnevnom boravku: 

4 staklene vitrine za knjige, 1 komoda za suđe, tapecirani 


gore: 

Barokni srebrni pladanj s 
dvije posudice (ampule) 
iz crkve Uznesenja 
Blažene Djevice Marije 

u Gorama, 1736. (Foto: 
Marica Đureković) 


dolje lijevo: 

Barokni srebrni kalež 

iz crkve Uznesenja 
Blažene Djevice Marije 
u Gorama, pohranjen u 
Dijacezanskom muzeju 
u Zagrebu, 1700.-1736. 
(Foto: Marica Đureković) 


dolje desno: 

Srebrni relikviar iz 

crkve Uznesenja 

Blažene Djevice Marije 

u Gorama, pohranjen u 
Dijacezanskom muzeju u 
Zagrebu, oko 1740. (Foto: 
Marica Đureković) 

Srebrni kalež iz crkve 
Uznesenja Blažene 
Djevice Marije u Gorama, 
pohranio 29.listopada 
1940. gorski župnik Mate 
Kolundžić u Dijacezanski 
muzej u Zagrebu, 1736. 
(Foto: Marica Đureković) 

kauč za sjedenje, zidani kamin, veliki stol sa 6 stolaca, tepih, 
luster od keramike i 3 karniše sa zavjesama. 

U kuhinji i ostavi: 

1 kredenc, 1 sudoper, 1 plinska peć, 3 viseća elementa s 
radnim stolom, velika stelaža u ostavi ijedan komplet tanjura. 

U gostinskoj sobi: 

4 m dugačak stol s 14 tapeciranih stolaca, hrastova 
komoda za sude, 3karniše sa zavjesama, veliki luster, prezidan 
starinski kamin i slike na zidu (Papa, Ban Jelačić i dr.) 

Župnikova soba: 

4 m dugačak regal, stolić, dvije fotelje, krevet, noćni 
ormarić, prezidan stari kamin i umivaonik s bojlerom. 

Ostale četiri sobe: 

1 trokrilni ormar, 2 dvokrilna ormara, 3 nova kauča, 1 
stari kauč, 1 otoman, 1 niski stolić, 3 fotelje 3 karniše sa 
zavjesama, 1 vješalica i sobne lampe. 


Ostalo: 

uređena kupaonica, centralno grijanje, uređena i 
opremljena vjeronaučna dvorana. 

Alat: 

Miješalica za beton, motorna kosilica, motorna pila za 
drva, električni cirkular za drva i električna bušilica. (Sp.lll/ 
156.-158.) 


Gospodarski objekti 


Pokraj župnoga stana su postojali i gospodarski objekti. 
Župnik je ranije držao i krave i svinje i živad, a još ranije i konje. 
Tek za vrijeme župnika Antuna Leopolda Fetzera (1860.- 
1879.) prvi puta spominju se u Spomenici i gospodarske 
zgrade. Tako ovaj župnik odmah po dolasku u župu uklanja 
staru i gradi novu staju. Uzidana je od kamena i blagoslovljena 
25. kolovoza 1861. godine. (Sp.l/52.) Već sljedeće godine isti 
je župnik u župnom vinogradu dao sagraditi novu klet nazvanu 
“čardak", koji je blagoslovljen 29. rujna 1862. (Sp.l/53.) 

Sljedeći župnik Eduard Jelošić (1879.-1895.) piše da je 
1883. dao izgraditi kokošinjac, s tim da je u donjem dijelu dao 
izgraditi tri odvojena prostora: za guske, za pure i za kvočke 
s pilićima. (Sp.l/73.) Posebno radosnu vijest je ovaj župnik 
upisao u Spomenicu, da je 1888. u župnom dvorištu iskopan 
bunar. Iskopao ga je, kamenom ozidao i pokrio zdenčar Joso 


Razglednica Gora s 
Vatrogasnim domom, oko 
1925. 

Mravinec. (Sp.l/76.) Isti je župnik temeljito renovirao klet u 
vinogradu. (Sp.l/80.) 

Godine 1913., nakon što je tuča teško oštetila krov na 
kleti, pokriven drvenom šindrom, umjesto šindre, te je godine 
klet pokrivena crijepom. (Sp.l/88.) Godine 1930. popravljeni 
su svi objekti u dvorištu, a 1939. staja je pokrivena novim 
crijepom. Nešto crijepa je ostalo od župnog dvora, a nešto je 
dokupljeno. (Sp.ll/38.) 


U 


Redoslijed župnika i kapelana 


1. MIJO PODVOREC, župnik 1705.-1715. Rođen je 1678. 
Prije dolaska u Gore, bio je 1702. kapelan u Sisku. Počeo 
je 1705. voditi matice vjenčanih i umrlih a 1706. i matice 
krštenih. Nastaviojesobnovom crkve, kojaje dotada bilasamo 
djelomično obnovljena. Postavio je u crkvi drveni kasetirani 
oslikani strop. Iz Gora odlazi 1715. godine za župnika u Sisak, 
gdje ostaje do smrti 1727. godine.*" (Sp.I/40.) 
2. NIKOLA MIHANOVIĆ, župnik 1715.-1716. Kratko je 
upravitelj župe u Gorama, od 10. siječnja 1715. do 30. ožujka 
1716. (Sp.I 40.) 
3. PETAR BARIĆ, župnik 1716.-1720. Odmah od 
preuzimanja župe u maticama vjenčanih potpisuje se kao 
župnik. (Sp.l/41.) 
4. PETAR GRACMKI, župnik 1720.-1731. Ovaj župnik je 
1726.g. umjesto drvenog tabulata iznad svetišta crkve 
postavio zidani svod, a sljedeće godine (1727.) popodio 
crkvu opekom. U svojih 11 godina službovanja imao je i dva 
kapelana. 

Kapelani: 
1) IvanHaraminčić 1721.-1723. 
2) Ladislav Ripinčić 1723.-1724. (Sp.l/41.) 
5. JURAJ GOJŠIĆ, župnik 1731-1736. U vrijeme ovoga 
župnika 1734. uzidan je zvonik i 1736. svod i iznad crkvene 
lađe. Konačno je u njegovo vrijeme, uz svestrano zalaganje 
gorskog arhiđakona Sigismunda Sinersperga, 29. travnja 
1736. biskup Juraj Branjug posvetio crkvu. 


nar 


67 Đ. CVITANOVIĆ, Sakralna arhitektura str. 277. i Spomenica I. str. 40. ubuduće 
će se pisati skraćeno (Sp.l/40.). 

Kapelani: 
3) Ivan Gomboši 1731.-1732. 
4) Stjepan Sviličić 1733., (u Sisku je kapelan 1732.). 
5) Stjepan Dragun 1733.-1736. (Sp.l/41.) 
6. STJEPAN DRAGUN, upravitelj župe 1736.-1737. Kao 
kapelan ostaje privremeno upravljati župom od odlaska 
jednoga do dolaska drugoga župnika, od XI/1736. do IV/1737. 
(Sp.I/41.) 
7. IVAN MRAVINEC, župnik 1737.-1761. Preko dvadeset 
godina je gorski župnik, a u međuvremenu i podarhiđakon što 
znači dekan tada još Gorskog dekanata. Znatno je obnovio 
župnu crkvu i oltare. Postavio je u crkvi natpis o posveti crkve: 
ANNO MDCCXXXVI XXIX APRILIS. Organizirao je prvi puta u župi 
podjelu svete potvrde. Uzidao je cinkturu kamenim zidom. 
Izgradio je u Strašniku drvenu kapelu u čast sv. Šimuna, a u 
samim Gorama kapelu sv. Ivana i Pavla. Nažalost, umro je u 
Gorama 17. svibnja 1761., 6 mjeseci prije posvete ove kapele. 
Pokopan je kao prvi župnik u kripti gorske župne crkve. 
Kapelani: 
) Ivan Kuril 1742.-1743. 
) “Josip Gradečki 1743.-1747. 
) Matija Sunić 1747.-1752. 
) “Nikola Stešćok 1752.-1753. 
0) Petar Selinšćak 1753.-1756. 
Matija Đuro Kos 1756.-1761. 
Filip Sever 1761.,%(Sp.l/42.) (u Sisku je kapelan 1758.) 
MATIJA KOS, župnik 1761.-1773. Nakon što je u Gorama 
bio pet godina kapelan, nastavlja biti i 12 godina župnik. 
Priredio je za posvetu kapelu sv. Ivana i Pavla, koju je 21. rujna 
1761. posvetio biskup Stjepan Pucz. Organizirao je 1767. u 
župi drugu podjelu sv. potvrde za 2100 krizmanika. Umro je 
1773. u Gorama, relativno mlad u 43. godini života, i vjerojatno 
pokopan u kripti župne crkve. 
Kapelani: 
Baltazar Kociančić 1761.-1768., (zagr. kanonik 1797.- 
1806.). 
Nikola Čavlović 1762.-1764. 
Baltazar Poldrugač 1764.-1765. 
Antun Junković 1765.-1766., (zagr. kanonik 1779.-- 
1793.). 
Ivan Prevendar 1766.-1768., (zagr. kanonik 1794.- 
1831.). 
Stjepan Gradecki 1768.-1769. 

19) Matija Lugomerec 1769.-1771. 
20) Ivan Vuksan 1772.-1777.9 (Sp.l/43.) 
9. JOSIP ANTUN  BEDENICSEC, župnik 1773.177. 
Mlad je došao u župu, vjerojatno kao dvadesettrogodišnji 
mladomisnik. Nakon manje od četiri godine upravljanja 
župom, poginuo je 21. svibnja 1777. na putu idući u Petrinju. 
Imao je samo 27 godina, što znači da je rođen 1750. godine. 
Pokopan je vjerojatno u Petrinji, jer o ukopu nema u Gorama 
ništa zapisano. (Sp.l/43.) 
10. IVAN VUKSAN, župnik 1777-1789. | ovaj župnik je bio 
prethodno pet godina gorski kapelan i odmah nastavio 12 
godina samostalno voditi župu. U njegovo vrijeme je 1780. 
grom udario u zvonik, oštetio ga i rastalio sva četiri zvona. 
Zbog toga je župnik 1781. nabavio nova zvona i popravio 
oštećeni zvonik i crkvu. Umro je u Gorama mlad, u četrdesetim 
godinama života, 25. travnja 1789. i pokopan u kripti župne 
crkve. 
Kapelani: 

21) Josip Tomašić 1778.-1779. 
22) IvanSiarto 1779.-1781. 
23) Antun Gomerčić 1781.-1789. (Sp.lI/44.-45.) 
11. ANTUN GOMERČIĆ, župnik 1789.-1819. Ovaj je župnik, 
od svih dosadašnjih, najduže vrijeme proveo u Gorama: 8 
godina kao kapelan i u nastavku 30 godina kao župnik. Prvi 
posao mu je bio da preseli groblje iz crkvene cinkture na 
drugo pogodno mjesto. Umro mu je 1801. jedan od kapelana, 
pedesetdvogodišnji pater Damasus Baneković, koji je u 
Gorama i pokopan. Župnik Gomerčić je umro u svojoj 68. 
godini 26. studenoga 1819. i nakon tri dana pokopan u župnoj 
crkvi kraj zida iza velikog oltara. 
Kapelani: 
) Franjo Berković 1790. 
) Matija Đuranić 1790.-1792. 
26) P.Damasus Baneković 1792.-1801. 
) Ignacije Nigris 1801-1802. 

) Mihael Vučić 1802.-1806. (petrinjski župnik 1824., 
zagrebački kanonik 1832.) 


69 Trojica od ovih kapelana kasnije su postali zagrebački kanonici: Kociančić je 
nakon Gora postao sisački župnik (1769.-1797.) pa kanonik (1797.-1806.), 
Tunković je postao župnik u Vrapču (1766.-1772.), štiočev zamjenik u 
sjemeništu, pa kanonik (1779.-1793.), a Prevendar je župnik u Kostajnici 
(1772.-1794.), pa kanonik (1794.-1831.). Prva dvojica bili su i doktori 
bogoslovlja. S. MATKOVIĆ, nav. dj. str. XCVI i CI-CII. i Ljudevit IVANČAN, 
Podaci o zagrebačkim kanonicima, tipkopis u Kaptolskom arhivu, Zagreb 
1912.-1924., str. 884-885 (Tunković), str.916-918 (Prevendar) i str. 918-919 
(Kociančić). 

) Petar Maraković 1806.-1808. 

) Baltazar Halagjek 1808.-1809. 

) Baltazar Vitalski 1809. 
32) Franjo Papeš 1809.-1816. 
33) Nikola Sever 1816.-1817. 

) Ivan Belsa 1817.-1818. 

) Tomo Vorko 1819.-1829.'%(Sp.l/45.-46.) 
12. JOSIP GORICKI, župnik 1820.-1828. Za gorskog župnika 
je došao iz Topuskog, gdje je do tada bio župnik. Godine 1825. 
priredio je velike svečanosti postave i blagoslova križa na 
zvoniku. Umro je u 51. godini života na sam Badnjak 1828. 
godine. Pokopan je na Božić. Sprovodne obrede je vodio 
petrinjski župnik Mihael Vučić u nazočnosti svih svećenika 
iz dekanata. Imao je samo jednoga kapelana, kojega je 
naslijedio od bivšeg župnika: 
35) Tomo Vorko 1819.-1828. (Sp.l/46.) 
13. ANTUN KLEŠČIĆ, župnik 1829-1842. Rođen je 31. 
prosinca 1760. u Zagrebu. Školovao se u Pešti. Zaređen je za 
svećenika 1784. Bio je kapelan u Kravarskom a župnik u Maji i 
Čuntiću. Iz Čuntića dolazi za gorskog župnika. Godine 1834. je 
u Gorama kao 74 godišnjak proslavio svoju zlatnu misu. Umro 
je u Gorama 21. lipnja 1842. i pokopan na župnom groblju. 
Sprovod je vodio Ivan Žirovčić, viduševački župnik i dekan 
glinskog dekanata. 


Kapelani: 

36) Ivan Korać 1829.-1831., (zagr. kanonik 1856., iste god. 
je umro). 

37) Ferdinand Miličić 1831.-1835. 

38) Josip Kundek 1835.-1836., (rođ. 1809., umro u SAD-u 


1857.). 


39) Filip Vojvodić 1836., (rođ. 3. XII. 1804., zaređ. 1828.). 
40) Andrej Vošnjak 1836.-1837. 
41) Andrej Jandrić 1837.-1841., (rođ. 1812., zagr. kanonik. 


1860.-1884.). 
Andrej Košnjak 1841.-1845., (zaređ. 1836.).*(Sp.I/ 
47.48.) 

70 Mihael Vučić ili Vucić (Wuczich) postao je petrinjski župnik 1824., te 
zagrebački kanonik 1832. Umro je 1846. godine, u starosti od 68 godina. S. 
MATKOVIĆ, Recensio, (1887.) str. CXX. i Lj. IVANČAN, Podaci (1912.-1924.) str. 
957-958. 

71 Kapelani Korać i Jandrić postali su kasnije zagrebački kanonici. Obojica su 
rođeni u Petrinji, Korać 1802., a Jandrić 1812.. Korać je umro prve godine 
kanonikata (1856.), u 54. godini života, dok je Jandrić umro 1884., nakon 
24 godine kanonikata, u 73. godini života. S. MATKOVIĆ, Recensio, (1887.), 
str. CXXVI i CXXX. i Lj. IVANČAN, Podaci, (1912.-1924.), str. 996 (Korać) i str. 
1001-1002 (Jandrić). 


14. JOSIP ŠPANIĆ, župnik 1843.-1854. Prije dolaska u Gore, 
bio je župnik u Virju. Župnu crkvu, kapelu sv. Ivana i Pavla i 
župni stan je zatekao u veoma jadnom stanju. Za pet godina 
sve je to popravio i obnovio. Godine 1848. je dovršio i župni 
stan. Za potrebna sredstva je pisao čak caru i kralju. Umro je 
28. kolovoza 1854. u 70. godini života i pokopan na župnom 
groblju. Na grobnom željeznom križu stavili su mu natpis: 
TVOJA DUŠA NEKA NAĐE MIRA I POKOJA 
RAJSKA SLAST NEK TI BUDE SADA PLAĆA TVOJA 
Kapelani: 
42) Andrej Košnjak 1841.-1845., (zaređ. 1836.). 
43) Đuro Mikić 1845.-1846., (zaređ. 1842.). 
44) Ivan Čunčić 1846.-1847., (rođ. 1809., zaređ. 1832., 
umro 1855.). 
) Mijo Đuras 1847.-1848. 
46) Henrik Janušić 1849., (rođ. 1814., zaređ. 1840.). 
47) Stjepan Novak 1849.-1854., (zaređ. 1849.) 
48) Ivan Borovečki 1854., (rođ. 1827., zared. 1851.). 
(Sp.I/48.-50.) 
15. IVAN LANGER, župnik 1855.-1860. Rođen je 8. siječnja 
1797. u Zagrebu. Za gorskog župnika dolazi iz Sunje, gdje 
je prethodno bio župnik. | on se žali da je zatekao crkvu u 
veoma lošem stanju. Piše caru u Beč, otkuda dobiva 1125 
forinti u srebru. Crkvu pokriva novim crijepom, iznutra je kreči 
i obnavlja oltare. Sredinom 1860. godine odlazi u mirovinu u 
Zagreb, gdje je 15. prosinca 1869. umro u Nadbiskupskom 
sjemeništu. 
Kapelani: 
49) Stjepan Latković 1855.-1858., (zaređ. 1843.). 
50) Stjepan Rešetar 1856., (rođ. 1834., zaređ. 1855., 
umro 1858.). 
51) Andrija Ferk 1857.-1858. 
52) Roko Vučevac 1858., (zaređ. 1851.). 
53) Blaž Mračić 1858.-1859. 
54) Andrija Leskovar 1859.-1860., (rođ. 1824., zared. 
1847.). 
55) Josip Mikulić 1860., (rođ. 1822., zaređ. 1850.). 
(Sp.l/50.-51.) 
16. ANTUN LEOPOLD FETZER, župnik 1860.-1879. Bio je 
i župnik i dekan i školski nadzornik i počasni kanonik kao 
i vitez reda cara Franje Josipa. Rođen je u Zagrebu 7. III. 
1823. i zaređen 1845. Godine 1848. je s banom Jelačićem 
na mađarskom ratištu. Prije dolaska u Gore bio je župnik u 
Đurđevcu. Veliko djelo je učinio štoje 1864. počeo pisati župnu 
Spomenicu i pisao je za razdoblje od 1705. do 1879.. Mnogo je 

učinio na obnovi i opremi župne crkve: 1863. dogradio crkvu, 
1867. novi crijep na crkvi, 1870. nove orgulje, 1875. novi križni 
put, 1878. baldahin i 1879. dvije svjetiljke za crkvu. Na vlastitu 
molbu je nakon 19 godina župnikovanja u Gorama umirovljen. 
Povlači se u rodni Zagreb, gdje je umro 31. siječnja 1897. 
godine. 

Kapelani: 
56) Franjo Vraničar 1871-1874. 
57) Makso Kolarić 1874.-1875. (Sp.l/51.-56.) 
17. EDUARD JELOŠIĆ, župnik 1879.-1895. Rođen je 9. II. 
1836. u Zagrebu. Zaređen je za svećenika 1861. Zbog bolesti 
je u 13 godina (1861.-1874.) promijenio sedam kapelanskih 


Alojzije Petranović 

mjesta. Nakon što je župnikovao pet godina (1874.-1879.) u 
Svinjaru (kasnije nazvan Davor), dolazi za župnika u Gore."? 
Izgleda da je Jelošić osjećao veliko siromaštvo, pa piše 17. 
svibnja 1894. svom zemljaku i školskom kolegi s bogoslovije 
Ivanu Tkalčiću, tada prvostolnom nadarbeniku, od kojega moli 
pomoć." Iz Spomenice se ne vidi do kada je Jelošić u Gorama 
župnik. Posljednji njegov upis u matice je u svibnju 1895., a 
umro je u Gorama 2. Ill. 1896.7 

Kapelani: 
58) Eugen Feudenreich 1881., (rođ. 1859., umro u Maji 

1895.). 

9) Antun Benček 1882.-1883. 
0) Josip Platnar 1885.-1886. 
61) Franjo Stojaković 1891.-1893. 
62) Fran pl. Kufrin 1893.-1894. 
63) Petar Pavišić 1894.-1896. (Sp.l/66.-82.) 
18. IVAN ŽIVODER, župnik 1895.-1896. Gorska spomenica 
posebno ne spominje ovoga župnika. Prije dolaska u Gore bio 
je kapelan i župnik u Oriovcu (1887.-1893.)." U Spomenici 
župe Maja postoji za 1896. godinu zapisano: “Joannes Živoder 
administrator gorensis sudjelovao je u uvođenju u službu 
majskog župnika Milana Horvata 20. VII. 1896."."% U matici 
vjenčanih gorske župe nalazimo njegovo ime do studenoga 
1896. godine. U njegovo vrijeme bio je s njim gore navedeni 
kapelan Petar Pavišić. 
19. ARMINHALADI, župnik 1896.-1913. Godine 1910. Haladi 
postaje podarhiđakon ili dekan glinskog dekanata. Kao dekan 
predsjedava 12. X. 1911. koroni u Glini i 17. X. 1912. koroni u 
Solini. Umro je u Gorama 2. IV. 1913. U Spomenici župe Maja 
jeo Haladiju zapisano: “Bio je duša od čovjeka, iskren prijatelj 
svoje braće, revan susjed, uzoran svećenik i premda malen 
tijelom, bio je Hrvatina i srcem i dušom i riječju i djelom".“" 
(Sp.l/82.-86.) 

Kapelani: 
64) Ante Vuković 1896.-1900. 
65) Aleksa List 1901.-1902. 
66) Dragutin Peček 1902.-1903. 

72 Župa Sv. Ilije Maja u: Spomenice župa Maja, Viduševac, Glina, Mala Solina, 
priredio Juraj JERNEIĆ, Glina 1998. str. 7-265 (ovo na str. 153-154). 

73 = Stjepan RAZUM, Žiotopis Ivana Krstitelja Tkalčića, u godišnjaku: Tkalčić, br. 1, 
Zagreb, 1997., str. 7-262 (ovo na str. 198, s pozivom na izvor: Arhiv HAZU, XV- 
9/A, br.188/1). 

74.1. GOLEC, nav. dj. str. 192. 

75. MatoTUSAN, Oriovačka župa, Oriovac 1969., str. 57. 

76 Župa Sv. llije Maja (1998.), str. 167. 

77 ŽupaSv.llije Maja, (1998.), str. 177, 187, 191, 193, 196 i navod na str. 199. 

67) Nikola Vukčević 1903.-1905. 

68) Ivan Kuhar 1905.-1906. 

69) Vladimir Kos 1906.-1907. 

70) Tomo Capar 1907. 

71) Stjepan Oslaković 1908.-1910., (kapelan u Sisku 1910.- 
1916.). 

72) Juraj Đurak 1910. 

73) Stjepan Menciger 1910.-1911. 

74) Franjo Zerec 1911. 

75) Mijo Haraminčić 1911.-1912. 

76) Mijo Poldrugač 1912. 

77) Slavoljub Pasariček 1912.-1913. (Sp.l/86.) 

20. SLAVOLJUB PASARIČEK, upravitelj župe 1913. Rođen je 

1888. i zaređen za svećenika 1912. godine. Od smrti župnika 

Haladija 2. IV. 1913. pa do dolaska novog župnika Tepsera 

9. VIII. 1913., kao tadašnji kapelan, privremeno je upravljao 

župom. Iz Gora je otišao za kapelana u Ruševo, u požeški 

dekanat. (Sp. 1/87.) 

21. KARLO TEPSER, župnik 1913.-1931. Rođen je 22. X. 

1860. u Varaždinu. Zaređen je za svećenika 1884. u Zagrebu. 

Deset godina je kapelan (1884.-1894.) u Ivancu, Bosiljevu, 

Tuhlju, Vivodini i Gaju, pa zatim župnik u Krapju (1894.-1896.) 

i Cerovcu (1896.-1913.). Iz Cerovca 9. kolovoza 1913. dolazi 

u Gore. U shematizmu iz 1924. g. za gorskog župnika piše: 

“Carolus Tepser par. Eccl. ad B. M. Assumptam. N.a. cath. 

4.789." Tepser je u Gorama do 30. lipnja 1931., kada odlazi za 

župnika u Malu Goricu. Međutim, brzo iza toga je 1933. umro i 

pokopan u Petrinji.'# (Sp.l/87.-116. i Sp.lll/3) 

22. NIKOLA CERJAK, župnik 1931.-1937 U župnoj Spomenici 

je samo napomena da je Cerjak bio dobar lovac i gospodar, 

ali da nije ništa posebno učinio. Njegov nasljednik Kulundžić 

Mu prigovara što za šest godina nije u Spomenicu napisao 

ni jednu jedinu riječ. Kasniji župnik Matija Vlahovec kaže za 

Cerjaka da je došao u Gore 30.VI.1931., a otišao iz Gora 7. 

XII. 1937. za župnika u Krašić. (Sp.ll/11. i 19. i Sp.lll/3) Prema 

shematizmima Cerjak 1942. živi kao umirovljenik u Zagrebu 

Vlaška 93. Umro je u Zagrebu 13. ožujka 1943..? (Sp.ll/11., 

19. i Sp.lll/3) 

23. MATO KOLUNDŽIĆ, župnik 1937-1940. Rodio se 22. 

V. 1909. u Kobašu. Zaredio ga je za svećenika nadbiskup 

koadjutor Alojzije Stepinac 29. VI. 1934. Bio je dvije godine 


78 — Schematismus cleri archidiocesis Zagrabiensis pro anno a Christo nato 
1924., Zagrabiae, (1924.), str. 12. 

79 Nadbiskupski arhiv Zagreb (NAZ), Knjiga preminulih svećenika Nadbiskupije 
zagrebačke od god. 1912. do 1977., str. 120. 


kapelan u Kutini, Mariji Bistrici i Sv. Ivanu Zelini, a onda godinu 
dana župnik u Maji, otkuda dolazi za župnika u Gore. U Gorama 
je znatno obnovio crkvu i župni stan kao i filijalne kapele. 
Veomajezaslužanštoje utri godineispisao pedesetak stranica 
župne Spomenice. Od 1. XII. 1940. je tajnik u Nadbiskupskoj 
kancelariji u Zagrebu. Ali već 1942. je župnik u Mrežnici kod 
Duge Rese. Tu je u siječnju 1945. ubijen, navodno od strane 
radikalnih ustaša.?? 

24. MILAN ŠIŠINAČKI, upravitelj župe 1940.-1941. Budući da 
se na natječaj za župnika nitko nije javio, petrinjski kateheta 
Šišinački je postavljen za privremenog upravitelja župe. Rođen 
je u Sisku 5. IX. 1888. i zaređen u Zagrebu 2. IV. 1911. Bio je 
kapelan u Kutini, a kateheta u Zagrebu, Sisku i Petrinji. Umro 
jeu Sisku 10. I. 1951., gdje je i pokopan na gradskom groblju. 
Gorskom župom je upravljao samo pet mjeseci.#' (Sp.ll/61.) 
25. BOŽIDAR PAVLOV, župnik 1941.-1944. U Gore dolazi 20. 
IV. 1941. iz susjedne župe Male Soline. Rođen je u Ložišću na 
otoku Braču 18. VI. 1908. Škole je završio u Splitu. Zaređen 
je 2. VI. 1933. Bio je franjevac pod imenom o. Ferdinand. 
Napustio je franjevački red i došao u zagrebačku nadbiskupiju. 
U ožujku 1944. hrvatske ga vlasti nisu iz Petrinje pustile u Gore, 
jer su tamo bili partizani. Od nadbiskupije je tada dobio novu 
župu Martinsku Ves. Prema shematizmima 1939. kapelan je 
u župi Pašman, a 1974. župnik u Carevdaru. (Sp.ll/61.-68.) 
Nakon odlaska Pavlova, gorska je župa dvije i pol godine (III/ 
1944.-1X/1946.) bez stalnog upravitelja župe. Administrator je 
gorske župe u to vrijeme župa Sv. Lovre iz Petrinje sa svojim 
svećenicima i to: 

* Mijo Razum, petrinjski župnik 1920.-1951. 

* —- MilanLjubić, petrinjski kateheta 1942.-1951.% (Sp.lll/3.) 
26. HRVOJE LISAC, župnik 1946.-1948. Rođen je u mjestu 
Golubac župe Jablanica 29. XI. 1921. i zaređen 15. VII. 1945. 
U listopadu 1948. je pozvan u vojsku, gdje je osuđen na osam 
godina zatvora. Roditelji su mu za sve to vrijeme stanovali 
u Gorama u župnom domu. Po povratku iz zatvora (1956.) 
dobiva župu Krapje. Kasnije je na župama Vrhovci, Luka i 
Vinogradska bolnica, a od 1993. živi u svećeničkom domu 
Kaptol 28. u Zagrebu gdje je umro 1999. godine. (Sp.lll/3.) 

80 Stjepan KOŽUL, Martirologij Crkve zagrebačke. Spomenica žrtvama ljubavi 
Zagrebačke nadbiskupije, Zagreb, 1998. ,str.74-75. 

81 Lojzo BUTURAC, Monografija župe Uzvišenja Sv. Križa u Sisku, rukopis 
pohranjen u arhivu iste župe, str. 257. 

82. Općišematizam, (1939.), str. 262; Opći šematizam Katoličke crkve u 
Jugoslaviji (1974.) str. 105 i Dragutin PEŠUT, Župa Martinska Ves (1993.) str. 


83 |. GOLEC, Petrinjski biografski leksikon, (1999.) str. 394 i 275. 
84 KOŽUL, Martirologij, (1998.), str. 424-425. 

Ponovno kroz 6 mjeseci (X/1948.-IV/1949) gorskom 
župom se upravlja iz Petrinje. (Sp.lll/4.) 
27. NIKOLA GALOVIĆ, župnik IV/1949.-X11/1949. Gorskom 
župom upravlja samo osam mjeseci. Rođen je 17. VII. 1906. 
u Cerovskom Vrhu, a zaređen u Zagrebu 26. VI. 1931. Prije 
dolaska u Gore kateheta je u Zagrebu i Karlovcu, a nakon 
odlaska iz Gora upravitelj je crkve sv. Katarine u Zagrebu. Na 
kraju je završio u svećeničkom domu Kaptol 28 u Zagrebu gdje 
je umro 11. svibnja 1992. godine.# (Sp.lll/4.) 


85 NAZ, Osobnici svećenika. 


Ponovno godinu dana (XI1/1949.-X11/1950.) župom se 
upravlja iz Petrinje. Pored gore navedenih, petrinjskog župnika 
i katehete, pomagao je u Gorama i 

* Drago Jagodić, petrinjski kapelan 1949. -1951.2% (Sp.lll/4.) 
28. STJEPAN BUCKOVIĆ, župnik XI1/1950.-1V/1951. Bucković 
je upravljao gorskom župom samo četiri mjeseca. Rođen je u 
Pribiću 8. XI. 1914. i zaređen u Zagrebu 27. VI. 1937. Godine 
1939. je kapelan u Novoj Gradiški, 1943. i 1945. župnik 
u Gornjim Bogićevcima, a 1966. župnik u Staroj Ploščici. 
1974. je izvan službe i pomaže u Mariji Bistrici. Umro je 1984. 
godine." (Sp.lll/3.) 

Ponovno kroz 7 mjeseci upravlja se iz Petrinje. 

29. MATIJA VLAHOVEC, župnik XI/1951.-X11/1953. Rođen 
je 25. II. 1916. u Buzinu kod Odre. Zaređen je 16. III. 1941. 
Kao kapelan je djelovao u Jakuševcu, Križevcima, Bjelovaru, 
Koprivnici i Požegi, a kao upravitelj župe u Staroj Gradiški. 
Nakon 10 godina svećeništva dolazi u Gore, gdje se zadržava 
samo dvije godine. Iz Gora odlazi za župnika u Vukmanić. 
Godine 1960. osuđen je na tri godine zatvora, od čega je 
odrobijao dvije godine. Nakon Vukmanićaje u župama Hlebine, 
Varaždinske Toplice i Biškupci, a od 1. IX. 1984. je u mirovini pa 
djeluje kao duhovnik kod časnih sestara u Lužnici. (Sp.lll/ 1.- 
29.) 

30. ĐURO GOLUBIĆ, župnik XI1/1953.-V/1955. Rođen je 11. 
IX. 1916. u Svetom Petru župe Veliki Bukovec. Zaređen je 21. 
VI. 1942. Kapelan je u Jastrebarskom (1942.-1945.), a onda 
u Karlovcu - Dubovac. Tu je 1946. uhićen i suđen na 13 godina 
robije u Staroj Gradiški. Nakon 8 godina je pomilovan pa dolazi 
u Gore. U to vrijeme gorski župni stan služi za školu i učiteljske 
stanove, a tu još stanuju i roditelji bivšeg župnika Lisca, koji je 
u zatvoru. Golubić traži premještaj, pa za godinu i pol odlazi za 
župnika u Topusko. Nakon Topuskoga gdje je bio šest godina 
(1955.-1961.) subsidijar je i župnik u Koprivnici sve do 1978., 
kada je umirovljen. Umro je 22. V. 1988. u svećeničkom domu 
u Zagrebu.?? (Sp.lll/29.-30.) 

31. IVAN ŠENBAUM, župnik V/1955.1/1956. Rođen je u 
Zagrebu 14. X. 1924. i zaređen 29. VI. 1951. Kao mladomisnik 
je u Pisarovinskoj Jamnici, a onda kapelan u Tuhlju i Vrbovcu. 
Gorskom župom upravlja samo 8 mjeseci, otkuda je na vlastiti 
zahtjev premješten u Pešćenicu. Tu ostaje & godina. Nakon 

86 |. GOLEC, isto, str. 183. 

87 NAZ, Osobnici svećenika. 

88 KOŽUL, Martirologij, (L998.), str. 436. (Svih 29 stranica u Spomenici napisao 
je sam Vlahovec). 

89 S.KOŽUL, isto, str. 329-330. 

Pešćenice je pet godina (1964.-1969.) župnik u Konjščini. 
Posljednja mu je svećenička služba u župi Svete Barbare 
bolnice Rebro u Zagrebu. Tu ostaje punih 26 godina (1969.- 
1995.). Kao umirovljenik je živio u svećeničkom domu u 
Zagrebu, gdje je umro 13. II. 1999. godine.? (Sp.lll/30.) 

Od siječnja do studenoga 1956. opet nema stalnoga 
župnika u Gorama, pa se župom upravlja iz Petrinje. Tu je sada 
župnik (1951.-1958.) bivši petrinjski kateheta Milan Ljubić." 
(Sp.lll/31.) 

32. O. LUJO LOJAN, upravlja župom XI/1956.-1/1957., to 
jest samo tri mjeseca. Lojan je rođen 26. II. 1912. u Goli, a 
zaređen 7. VIII. L938. na Trsatu. Bio je redovnik franjevac. Zbog 
zauzetosti župnog dvora po stranim osobama, stanovao je u 
privatnoj kući. Kao mladi svećenik, pet godina je bio kateheta 
u Bjelovaru. Komunističke vlasti su ga 1945. uhitile, pa je bio 
jedno vrijeme i u zatvoru. Lojan kasnije izlazi iz franjevačkog 
reda i pod svojim krsnim imenom Josip župnik je u rodnoj Goli 
sve do umirovljenja. Međutim i kao umirovljenik 1985. živi u 
Goli. Umro je 9. lipnja 1989.? (Sp.lll/31.) 

33. SILVIJE BREZOVNJAČKI, župnik 1l1/1957.-Vlll/1962. 
Rodio se 20. VII. 1926. u Podgorju župe Kamenica kod 
Lepoglave. S grupom bogoslova uhićen je u rujnu 1950. i 16. 
VI. 1951. osuđen na 7 godina zatvora s prisilnim radom. Od 
toga je proveo u zatvoru 4 i pol godine, nakon čega je morao 
u vojsku. Zbog toga je zaređen tek u 30. godini života 29. VI. 
1956. Kao mladomisnik dolazi u Gore gdje uspješno obnavlja 
i zidanu crkvu i živu Crkvu. U župnoj Spomenici napisao je 
pedesetak stranica korisnih podataka o gorskoj župi. Gorska 
župa, nakon desetak godina, počinje opet živjeti normalnim 
životom. Iz Gora Brezovnjački odlazi za župnika u Bedekovčinu 
pa Ludbreg. Konačno osamdesetih godina postaje koprivnički 
župnik sve do smrti. Kao župnik, dekan i počasni kanonik 17. 
III. 1996. pogiba u prometnoj nesreći.? (Sp.lll/31.-75.) 

34. SLAVKO ŠAGUD, župnik VIlI/1962. - VII/1964. Rođen je 
21. II. 1932. u selu Laz župe Gornja Stubica. Za svećenika 
je zaređen 29. VI. 1960. Prvu godinu svećeništva je proveo 
kao kapelan u Radoboju, a onda mlad i neiskusan došao u 
Gore. Nakon Gora je župnik u župama: Dubranac, Vukovina, 
Oroslavlje.** (Sp.lll/76.-84.) Godine 2003. subsidijar je u Mariji 
Bistrici (Adresar 2003.). 


90 Ivan Šenbaum, svećenik. Odjeljak: Naši pokojnici, u: Glasu Koncila, (Zagreb), 
38/1999. br. 9. od 28. II. 1999. str.16. 

91 |. GOLEC,isto, str. 275. 

92 S. KOŽUL, isto, str. 295. i NAZ, Osobnici svećenika. 

93 S.KOŽUL isto, str. 442. 

94. Šematizam Zagrebačke nadbiskupije, Zagreb, 1996., str. 73. 


35. ALOJZIJE PETRANOVIĆ, župnik 1964.-1973. Rodio se 18. 
VI. 1934. u Gornjoj Jelenskoj. Zaređen je za svećenika 29. VI. 
1961. Dvije godine (1962.-1964.) je kapelan u Gornjoj Stubici, 
nakon čega preuzima gorsku župu. Njegov nasljednik Franjo 
Dunaj je napisao za njega u Spomenicu da je bio poduzetan 
svećenik koji se zaista mučio da podigne vjerski život u župi, 
s tim da je to bio težak posao, puno puta bez većeg uspjeha. 
Nakon Gora, preuzima Petranović 1. X. 1973. župu Uzvišenja 
sv. Križa u Sisku, gdje će biti i dekan i počasni kanonik i gdje 
će ostati preko 30 godina. (Sp.lll/85.-91.) Godine 2004. je 
umirovljen, ali i dalje ostaje u Sisku. 

36. FRANJO DUNAJ, župnik 1973.-1988. Rođen je 19. IV. 
1945. u Radoboju, a zaređen 28. VI. 1970. u Zagrebu. Prije 
dolaska u Gore bio je kapelan u Bjelovaru. U Gorama je 
znatno obnovio župnu crkvu: nova elektroinstalacija, žbuke, 
slikanje, lusteri, vitraž-prozori, ozvučenje, obnova oltara, 
uređenje sakristije, elektrifikacija zvona i novo krovište 
na crkvi i zvoniku. U crkvenom dvorištu je dao obnoviti zid 
cinkture i jednu kulu te iskopati bunar dubok 20 metara za 
potrebe proštenjara. U Slani je sa seljanima tog sela izgradio 
kapelu svete Katarine, a u Srednjoj Mokrici pribavio materijal 
za izgradnju kapele. Obnovio je i župni dvor s centralnim 


Andrija Šantek s 


prvopričesnicima. 

Lya bre 


grijanjem, novim krovištem i novom stolarijom te ga opremio 
novim namještajem koji je pri odlasku ostavio župi. Jednako 
je gradio i živu Crkvu organizirajući u župi duhovnu obnovu, 
župni euharistijski kongres, proslavu 250. obljetnice posvete 
župne crkve (1736.-1986.) i druge oblike duhovnog života 
svojih župljana. Posebno je zaslužan što je uredno vodio župnu 
Spomenicu, bilježeći korisne podatke o svojoj gorskoj župi.?? 
(Sp.lll/91.-155.) Umro 20. listopada 2003. g. u Brezovici. 

37. ANDRIJA ŠANTEK, župnik od 1988. Rođen je 1. X. 1949. 
u Viduševcu, a za svećenika zaređen 18. X. 1975. također u 
Viduševcu gdje je sljedećeg dana 19. X. 1975. slavio svoju 
mladu misu. Prvih 12 godina svećeništva (1976.-1988.) 
župnik je u susjednoj župi Mala Solina. Nakon nekoliko godina 
mora u progonstvo. Prvih dana listopada 1991. zajedno sa 
svojim župljanima napušta župu. Prvo vrijeme je smješten 
kod župnika u Selima kod Siska, a onda početkom 1993. 
dobiva župu Žažina, gdje pastoralno skrbi i za svoje prognane 
župljane. Početkom kolovoza 1995. je gorska župa doduše 
oslobođena, ali prema mogućnostima, on se vraća u Gore tek 
u rujnu 1999. Župni dvor je tada već djelomično obnovljen, ali 
je župna crkva srušena. Redovite mise slavi u dvorani župnog 
dvora, a blagdanske vani na školskom igralištu.“ Nenadano je 
umro 20. travnja 2001. godine u 52. godini života i 26. godini 
svećeništva. Pokopan je u rodnom Viduševcu 23. 4. 2001. 
38. PAŠKO GLASNOVIĆ, župni je upravitelj od svibnja 2001. 
godine. Rođen je u Janjevu 29. rujna 1951. godine, gdje je 
polazio i osnovnu školu. Godine 1966. se upisao u Klasičnu 
vjersku gimnaziju u subotičkom sjemeništu PAULINUM, koju 
je uspješno završio. Bogoslovne nauke je studirao u Đakovu. 
Za svećenika je zaređen 10. srpnja 1976. u rodnom Janjevu. 
Zaredio ga je skopsko-prizrenski biskup dr. Joakimom Herbut. 
Kao svećenik djelovao je 23 godine na Kosovu, 10 godina 
kao kapelan u Letnici (1976.-1986.) i 13 godina kao župnik 
u hrvatskoj župi Vrnavokolu (1986.-1999.). Kad je život u 
Letnici i okolici postao nemoguć, narod je pošao u izbjeglištvo 
u Hrvatsku, a zajedno s njima i njihov dušobrižnik don Paško. 
Smjestili su se u izbjegličko naselje Dumače. Nakon smrti 
gorskog župnika Šanteka, Paško Glasnović postaje gorski 
župnik. Uz velike teškoće dovršavao je župni stan za normalno 
stanovanje. Već u rujnu 2001. organizirao je proslavu 800. 
obljetnice župe. A u studenom (16.-23.) 2003. organizirao je 
u župi misije koje su vodili isusovci o. Stjepan Kuzmić i Zvonko 
Vlah. 


96 Svih ovih preko 60 stranica Spomenice napisao je župnik Franjo Dunaj. 
97 Iz osobnih razgovora pisca sa župnikom Šantekom. 
98 — Smrtni list Andrije Šanteka, u pismohrani društva Tkalčić. 


Župni prihodi i nadarbine 


U srednjem vijeku zemlju su dobivali od vladara pojedini 
vlastelini kao i crkvene ustanove ili samostani, koji su 
vršili ulogu vlastelina. Tako su u Gorama dobili od vladara 
posjede redovnici templari, a naslijedili su ih ivanovci. 
Nakon turskih ratova dio posjeda u Gorama držali su veliki 
prepošti zagrebačkog Kaptola. Po ukinuću kmetstva dio tih 
posjeda prepošti su prepustili u vlasništvo župe svete Marije 
u Gorama. 

Gorski župnici često puta u Spomenici spominju vinograd 
u Šestanju, šumu, livade, oranice, voćnjak i vrt. U vinogradu 
je sagrađen, kako je napisano, lijep čardak blagoslovljen 
29. rujna 1862. na čast sv. Antuna Padovanskog. Međutim, 
orguljaš Joso Tellar, koji je uživao dio vinograda, sagradio je na 
crkvenom zemljištu kuću. Po njegovoj smrti, župnik je 1868. 
njegovoj rodbini isplatio tu kuću, pa je i ta kuća postala župno 
vlasništvo. 

Kao što se vidi, župnik je ustupao dio vinograda, livade 
i oranice, ukupno 11 jutara, svom orguljašu da mu to bude 
dopuna razmjerno maloj plaći. Na isti je način davao na 
uživanje zemlju i zvonaru. (Sp.l/58.) 

U 19. stoljeću se još održavalo pravilo da svaka kuća užupi 
daje župniku godišnje po jednog težaka. Oni su tim pravilom 
obrađivali vinograd, polja i livade. Međutim godine 1899. 
pobunio se Mato Perčić protiv ovoga davanja, a županijska 
oblast dala mu je za pravo tumačeći da ta davanja trebaju biti 
dobrovoljna. Time je župnik znatno oštećen jer je ubuduće bilo 
sve manje dobrovoljaca. (Sp.l/85.) 

Župljani su tijekom istoga 19. stoljeća župniku bili dužni 
davati drva. Na primjer Gore su godišnje trebale dati 4 hvata, 
Mokrice 3, Strašnik 2, Sibić 1 hvat i tako dalje, ukupno 22 

hvata godišnje (1 hvatiznosi 4 prostorna metra). Župljani su se 
iza ovo davanje pobunili, pa je općinsko poglavarstvo odredilo 
da se umjesto drva daje novac. Međutim je ubrzo i ovo davanje 
izostalo. (Sp.l/85.) 

Tuča je 1913. uništila krov na kući u vinogradu, pokriven 
šindrom, u kojoj je stanovao pudar. Nakon toga je kuća 
pokrivena crijepom. Župnik se tuži na male prihode, a velike 
troškove, nakon što su izostala razna podavanja župljana. 
(Sp.l/88) 

Gorska župa je imala u svom posjedu pred II. svjetski rat 
oko 40 jutara (rali) zemljišta. Po kulturama je bilo 9j. livada, 6 j. 
šume, 5 j. neplodnog (uključujući ovdje i groblje), 4j. oranice, 3 
j. pašnjaka, 3 j. vinograda i oko 10j. ostaloga (vrt, voćnjak i dr.). 
Dio zemljišta od 23 jutra i 583 čhv. se zvala župna nadarbina i 
uživao je župnik. Dio zemljišta od 16 jutara i 804 čhv. nazivalo 
se crkveno zemljište. To su crkvena dvorišta, groblja i crkvi 
darovano zemljište, koje su uživali orguljaš i zvonar. Razdiobom 
gorske Zemljišne zajednice, župi je pripalo 2 jutra i 583 čhv., 
ali do listopada 1939. to još nije bilo uknjiženo u gruntovnici. 
(Sp.ll/29.-32. i 43.) 

Godine 1946. je provedena agrarna reforma pa je 
župi oduzeta sva zemlja, osim tako zvanog zakonskog 
maksimuma od 10 hektara ili 17 jutara. Kako je i to bilo previše 
za obrađivanje, bili bi veći troškovi od prihoda, još je oko 8 
jutara zemlje predano u Narodni odbor općine na 10-godišnje 
besplatno uživanje. Od zemljišta koje je ostalo župniku, jedino 
su livade nešto vrijedile. Oranice su neplodne i na njima je 
uspijevao jedino kukuruz. Od nekadašnjeg vinograda ostao je 
samo pašnjak. (Sp.lll/16.-18.) 

Iz Spomenice se vidi kako su tijekom 19. stoljeća župljani 
iz pojedinih sela postavljali ograde oko župnog dvorišta, vrta, 
voćnjaka i drugog zemljišta. U 20. stoljeću je i ovo davanje 
izostalo. Tako je župnik sve više osiromašen. Sve je trebalo 
platiti, a prihodi su bili veoma bijedni. (Sp.lll/ 18.) 

Godine 1959. je vraćeno zemljište od 8 jutara, koje je 
bilo ustupljeno na 10-godišnje besplatno uživanje. Ujedno je 
prodano oko 4 jutra zemlje, koju je ranije uživao orguljaš, a 
novcem od prodaje je vraćen dug Nadbiskupiji, posuđen za 
potrebe popravka crkve i župnog stana. (Sp.lll/44.) 


Crkveni odbornici i drugi suradnici 


Odbornici 


Prvi odbornik u župi spominje se Tomo Telar. On je 9. 
ožujka 1896. supotpisao popis crkvenih taksa zajedno sa 
župnikom Ivanom Živoderom i kapelanom Petrom Pavišićem. 
(Sp.lI/37.) 

Župnik Karlo Tepser je imao velikih problema s crkvenim 
odbornicima. Protivio se tome da narod sam bira odbornike, 
iz svakog sela po jednoga. On je sam 1923. izabrao crkveni 
odbor na tri godine. (Sp.l/ 108.) 

Dne 24. travnja 1938. župljani su sami izabrali novi 
crkveni odbor, koji je NDS potvrdio. Izabrani su Josip Kožuh 
iz Graberja i Mijo Sigur iz Gora kao članovi, te Nikola Novosel 
iz Glinske Poljane i Štefo Čulinović iz Mokrica kao zamjenici. 
29. svibnja te godine položili su prisegu i pregledali crkvenu 
blagajnu. (Sp.ll/26.-27.) 

Dana 3. svibnja 1983. od teške bolesti umro je u Strašniku 
Dragutin Salamun, dugogodišnji crkveni odbornik. Župa je 
postala siromašnija za jednog velikog vjernika, prijatelja Crkve 
i svećenika. Na sprovodu je uz brojne pokojnikove štovatelje 
bilo i 12 svećenika. (Sp.lll/113.) 

Novi župnik u župi Andrija Šantek, 1989. izabrao je novi 
crkveni odbor koji čine: Nikola Horvatović, Ivo Lončarević i Ivo 
Crnković. (Sp.lll/ 167.) Nakon povratka iz progonstva izabran 
je 1996. crkveni odbor u sastavu: Ivica Debić, Ivica Dobrinić, 
Josip Dražetić, Ivan Đureković, Marica Đureković i Stjepan 
Marinović. (Sp.lll/228.) 


Zvonari 


Župnik Antun Fetzer (1860.-1869.) piše da zvonar ima 
godišnju plaću samo 24 forinta. Budući da je to nedovoljno, 

župnik mu je dao na uživanje dio crkvene zemlje. (Sp.l/58.) 
Župnik Matija Vlahovec piše da je godinama zvonarom bila 
Prašnjakova kuća, ali da 1953. to više nije. Zvonar bi trebao 
biti i dobar vjernik. Međutim, dosadašnji zvonar niti je išao u 
crkvu prije nego je postao zvonar, niti ide u crkvu nakon što 
je prestao biti zvonar. (Sp.lll/22.) Nakon tri mjeseca, piše 
isti Župnik da već tri mjeseca sam zvoni jer se ne može naći 
pogodan čovjek za zvonara. (Sp.lll/28.) Nakon 7 godina župnik 
Silvije Brezovnjački 1960.g. zapisuje da bivši dugogodišnji 
zvonar zbog starosti napušta službu i da će koncem godine 
zvonjenje preuzeti časne sestre. (Sp.lll/59.) 


Orguljaši 


Župnici nam u Spomenici nisu sustavno opisivali svoje 
orguljaše, ali su pisali o velikim problemima koje su imali 
s pojedinim orguljašima. Prvi orguljaš koji se spominje bio 
je Tomo Sigur iz Marinbroda, postavljen za orguljaša 1772. 
godine. Od župe je dobio na korištenje kućicu i primao 
plaću.?? 

Godine 1868. je zapisano da je umro dotadašnji orguljaš 
Joso Tellar, a naslijedio ga Petar Prašnjak. Budući da je Tellar 
u župnom vinogradu sagradio kuću o svom trošku, župnik ju 
je otkupio od njegovih nasljednika i predao novom orguljašu 
Prašnjaku, ali samo na korištenje a nei u vlasništvo. Propisana 
plaća za orguljaša bila je tada 30 forinti na godinu. To je bilo 
nedostatno, pa je župnik orguljašu dao na uživanje župne 
zemlje: oranice, livade i dio vinograda. (Sp.l/58.) 

Preko 50 godina župnici ne spominju orguljaše, a onda 
1924. i 1925. opisuju težak spor s orguljašem i učiteljem 
Stjepanom Miškićem. Orguljaš nije bio zadovoljan s plaćom 
od 300 dinara, raznim dodacima na plaću i uživanje 11 jutara 
zemlje: oranice, livade i vinograda. Tražio je na sve ovo još 
dodatak od 5.000 dinara, na što župljani nisu mogli pristati. 
Tražili su da se nađe novi orguljaš koji će biti zadovoljan s 
postojećim uvjetima. (Sp.l/109.-110.) 

Spor s orguljašem Miškićem trajao je 5 godina. Kroz to 
vrijeme je svirao neredovito i nije vježbao pjevanje s mladeži. 
Zbog toga je župnik uzeo od njega ključeve od kora i 1928. 
uzeo novog orguljaša Pavla Sanjkovića iz Soline. Sanjković 
je uredno dolazio i vježbao djevojke u pjevanju, ali nažalost 
naglo se razbolio i umro iste te godine. Iste godine je raspisan 
natječaj za orguljaša, pa je došao u Gore za orguljaša Mijo 


99 M.DUKIĆ, Glina, str. 245. 


Jančić iz Preloščice. Stanovao je u župnom stanu zajedno sa 
ženom i kćerkicom. Župnik se u prvo vrijeme hvalio s novim 
orguljašem. Pomagao je župniku i u drugim poslovima. Tako je 
po selima skupljao priloge za postavu lurdske špilje. (Sp.ll/4.) 

U ratno i poratno vrijeme župa vjerojatno nije više imala 
stalnoga orguljaša. 


Časne sestre 


Šteta što nema više podataka u Spomenici o boravku 
časnih sestara u Gorama. Došle su u Gore 1958. godine, što 
se zaključuje iz zabilješke iz L960. godine, gdje je zapisano da 
se u Gorama nalaze već dvije godine. To su časne sestre Kćeri 
Božje ljubavi koje su imale samostan u Petrinji. U Gorama su 
se brinule za čistoću crkve i vodile domaćinstvo u župnom 
domu. Krajem 1960. godine preuzimaju i zvonjenje u župnoj 
crkvi. (Sp.lll/59.) Vjerojatno su bile u Gorama samo za vrijeme 
župnika Silvija Brezovnjačkoga (1958.-1962.). Te časne sestre 
su u Petrinji od 1928., pa postoje podaci da su one iz Petrinje 
pomagale i u susjednim župama kao što su Hrastovica i Mala 
Gorica, ali se ne spominju i Gore.!% 


Vjernice s gorskim 
župnikom vlč. Karlom 
Tepserom i orguljašem 
Mijom Jančićem, oko 
1925. 

Dobročinitelji župne crkve 


Župljani gorske župe su bili i siromašni a i nemarni u 
odnosu na potrebe održavanja crkve i drugih crkvenih objekata. 
Zbog toga su župnici bili primorani tražiti dobrotvore izvan 
svoje župe. U srednjem vijeku su crkve gradili oni vlastelini koji 
su od vladara dobili posjede u tom kraju. U Gorama su to bili 
redovnici, a nakon njih prepošti zagrebačkog Kaptola. Oni su 
se zvali kolatori i brinuli se za gorsku crkvu. Među tim velikim 
prepoštima se posebno spominju: 

* Sigismund Bernard Sinersperg obnovio je po Turcima 
porušenu crkvu, opskrbio je oltarima i crkvenim ruhom, pa je 
u njegovo vrijeme crkva posvećena 29. travnja 1736. godine. 
(Sp.I/38.) 

* Stjepan Putz je dao sagraditi u Gorama kapelu svetog 
Ivana i Pavla koju je osobno posvetio 1761. godine.!%* 

* Franciscus Popović, nakon što je 1780. udario grom u 
zvonik i rastalio sva zvona, Popović je dao nabaviti za župnu 
crkvu nova zvona. (Sp.l/40.) 

Župnici se nisu ustručavali zatražiti pomoć i od carskog 
dvora u Beču. Tako župnik Ivan Langer piše 1856. caru u Beč 
i moli pomoć. Dobio je od cara 1.125 forinti u srebru te je tim 
novcem temeljito obnovio crkvu. (Sp.l/50.) Župnik Antun 
Fetzer 1868. piše u Beč carici majci Carolini Augusti, koja mu 
šalje dar od 100 forinti, za koja sredstva on u Beču kupuje za 
župnu crkvu lijepi luster. (Sp.l/58.) 

Župnik Josip Španić je 1848. dovršio župni stan. U 
Spomenici je napisao da je dva puta pisao premilostivom caru 
i kralju za pomoć. Uz cara pomogao mu je i tada već ban Josip 
grof Jelačić do tada pukovnik 1. banske regimente. (Sp.l/49.) 

Župnik Fetzer je 1875. zaželio nabaviti križni put, ali 
nije imao novca. Tada se ponudi dobrotvorka Antonija Milčić 
rođena Andraši, supruga Mavre Milčića opć. kr. bilježnika u 
Sisku. Ona je dala svoj doprinos, ali je sakupljala novce i od 
drugih. U Spomenici su zapisana imena 34 dobrotvora, čiji je 
ukupni dar iznosio 110 forinti. (Sp.I/60.-61.) 

Novčano su pomagali ovu župu bivši gorski župljani iz 
Amerike kao što je primjerice Ilijević rodom iz Glinske Poljane 
i neki drugi. (Sp.l/89.) Godine 1961. je u Gore došla struja. U 
listu “Zajedničar", koji izdaju Hrvati u Americi, objavio je Steve 
Miletich članak u kojem američke Hrvate moli za pomoć da 
pomognu elektrifikaciju crkve u Gorama. Pomoć je stigla na 
vrijeme pa je crkva bila osvijetljena među prvim u Gorama. 


101 Đ. CVITANOVIĆ, Sakralna arhitektura, str. 278. 


(Sp.lll/ 70.-71.) Pomoć je sakupljala i poslala također Ljubica 
Dražetić iz Australije. Kroz 14 godina o župniku Dunaju brinula 
se gorska obitelj Ivana i Barice Prašnjak. 

Vjerski život u župi 


tugodom dijeljenja Garde L AN ki sladje 


nadi kup koga hv 


Većina župnika se u Spomenici žalila na svoje župljane, 
na jedan opći nehaj za vjeru i crkvu, nedolaženje na misu, rad 
nedjeljom, ne primanje svetih sakramenata, svađe, pijanstva 
i stotine drugih poroka. Zbog toga su župnici češće organizirali 
duhovne obnove, hodočašća, proštenja i druge oblike 
duhovnog vjerskog života u župi. 


Svete misije 


U Spomenici nalazimo zapisano da su u Gorama svete 
misije bile tri puta. Prvi puta su bile od 11. do 18. listopada 
1924. godine. Bilo je pojedinaca, koji su bili protiv misija, pa 
su ih pokušavali omesti, ali nisu uspjeli. Bilo je ukupno 900 
ispovijedi, a u završnoj procesiji je bilo oko 1000 vjernika. 
(Sp.I/109.) 

Župnik Mato Kolundžić je organizirao misije od 10. do 17. 
prosinca 1939. godine. Kaže da gaje ponukalo moralno stanje 

u župi. Napravio je pred misije veliku promidžbu, u svako selo 
po dva velika plakata, školska djeca su podijelila 2000 letaka i 
sam župnikje nekoliko tjedana govorio o važnosti misija. Misije 
su držali oci dominikanci o. Jacint Belić i o. Vjekoslav Marušić. 
Uspjeh minimalan! Dolazilo ih 50 do 80 duša. Ispovijedi je bilo 
oko 500. (Sp.ll/48.-49.) 

Treće svete misije su za vrijeme župnika Silvija 
Brezovnjačkog održali isusovci o. Miller i o. Pero Bulat. 
Bilo je to od 6. do 15. kolovoza 1961. godine. Planirano je 
da posljednji dan misija bude na dan glavnog godišnjeg 
proštenja, na Veliku Gospu. Uspjeh je bio više nego očekivan. 
Samo na dočeku misionara bilo je 936 vjernika. Na dnevnu 
misu i propovijed je dolazilo 150 do 300 vjernika a na večernju 
600 do 950. Na završnoj procesiji s kipom Fatimske Gospe 
bilo je 1583 vjernika. Za vrijeme misija je podijeljeno 3.040 
svetih pričesti. (Sp.lll/68.-69.) 


Duhovne obnove 


Pokušavalo se probuditi vjeru u narodu ove župe i 
duhovnim obnovama. U očekivanju kipa Gospe Fatimske 
iz Italije za kapelu u Strašniku, organizirana je 1963. 
četverodnevna duhovna _ obnova. Od 4. do 7. srpnja 
propovijedao je petrinjski župnik Đuro Pukec. Bilo je oko 
300 ispovijedi. Međutim poslije te obnove bilo je opet sve 
po starom. (Sp.lll/81.) Sljedeće godine, 4. do 8. lipnja 1964., 
sam župnik Slavko Šagud drži duhovnu obnovu. Bilo je 350 
ispovijedi, što je on smatrao uspjehom. (Sp.lll/84.) 

Župnik Franjo Dunaj je organizirao duhovnu obnovu prije 
župnog euharistijskog kongresa. Obnova je bila od 25. do 28 
ožujka 1982. Propovijedao je posebni propovjednik. Dolazilo 
jena propovijedi oko 200 vjernika, a što je posebno važno, bilo 
je među njima muškaraca i djece. (Sp.lll/108.) 

Godine 1986. župa je svečano slavila 250. obljetnicu 
posvete svoje župne crkve. Prije same proslave održana je 3. 
do 5. travnja duhovna obnova. Propovijedao je pater cistercita 
o. Bruno. Na završnoj večeri je propovijedao nenadmašivi 
katedralni propovjednik dr. Stjepan Kožul. (Sp.lll/ 141.) 


Vjeronauk i prva sv. pričest 


Vjeronauk je u prošlim vremenima održavan u osnovnim 
školama. U Goramajeosnovnaškola bila u početku pod vojnom 
upravom, ali je znatan utjecaj imala i Crkva. Nadbiskupski 
duhovni stol iz Zagreba je 1871. izdao program školskog 


vjeronauka. Isti je NDS 22. XII. 1871. imenovao gorskog 
župnika Antuna Fetzera za svoga zastupnika u Okružnom 
školskom vijeću. (Sp.l/29.-30.) 

Župnici u Spomenici nisu puno spominjali vjeronauk. 
Tek župnik Mato Kolundžić (1937.-1940.) piše da na području 
župe ima tri škole: u Gorama četverorazrednu, a u Marinbrodu 
i Novom Selu jednorazrednu. U Gorama i Marinbrodu redovito 
drži vjeronauk, jer mu je gorska općina osigurala prijevoz u 
Marinbrod. Međutim, općina Jukinac mu nije htjela osigurati 
prijevoz u Novo Selo, a to nisu htjeli ni mještani. (Sp.ll/23.) 

Poslije rata tek župnik Silvije Brezovnjački (1957.-1962.) 
govori o vjeronauku. Vjeronauk se više ne predaje u školi nego 
u crkvi, pa ovisi o djeci i njihovim roditeljima koliko će djece 
dolaziti na vjeronauk. Djecu su odgovarali od vjeronauka u 
školi, često i nepoučeni roditelji. Ipak je u srpnju 1958. bilo 
274 krizmanika i 55 prvopričesnika. (Sp.lll/35.) Međutim, 
već sljedeće godine 1959. prijavilo se samo 34 djece za prvu 
pričest, najviše iz Strašnika. Ali, budući da su roditelji govorili 
kako djeca “nemaju vremena" ići na vjeronauk, na prvoj 
pričesti ih je bilo iz cijele župe samo 17. (Sp.lll/46.) 

Teško je bilo držati vjeronauk za vrijeme školske godine 
zbog učiteljeve prijetnje i zbog toga što su đaci preopterećeni 
školom. Zbog toga je 1960. godine vjeronauk održavan za 


Prvopričesnici s gorskim 
župnikom vlč. Franjom 
Dunajom, 1979. (Foto: 
Marica Đureković) 

vrijeme praznika pa je prva pričest bila tek 21. kolovoza. Bilo je 
te godine 32 prvopričesnika. (Sp.lll/53.) Slično stanje je bilo i 
u sljedećim godinama. 

Godine 1977. župnik Franjo Dunaj u okviru župnoga 
stana uredio je vjeronaučnu dvoranu. Veličine je oko 100 m?, 
opremljena klupama i drugim potrepštinama, a zimi grijana. 
Dunaj je, osim u Gorama, držao tijekom ljeta vjeronauk i u 
kapelama u Strašniku i u Slani. Tako je postigao da je 1981. 
bilo 43 prvopričesnika uz punu crkvu djece, roditelja i kumova. 
A sljedeće nedjelje, konstatira župnik, ni jednog djeteta na 
misi. (Sp.lll/105.-106.). Novi župnik Andrija Šantek 1989. je 
imao opet samo 17 prvopričesnika. Zaista teška župa! (Sp.lll/ 
168.) 


Blagoslov obitelji 


Župnici su pokušavali i putem blagoslova obitelji 
pastoralno djelovati na svoje župljane. Međutim svi oni, koji su 
u Spomenicu pisali svoje dojmove o tom blagoslovu, ne hvale 
se. Na primjer župnik Mato Kolundžić piše da ga 1937. godine 
nisu pustili u Graberju u 18 kuća, u Glinskoj Poljani u 7 kuća i 
u Župiću u 7 kuća. Ratni župnik Božidar Pavlov (1941.-1944.) 


na prethodnoj stranici: 
gore: 

Prvopričesnici s 

gorskim župnikom vlč. 
Silvijem Brezovnjačkim 
pred župnom crkvom 
Uznesenja Blažene 
Djevice Marije u Gorama, 
1960. 


dolje: 

Prvopričesnici s gorskim 
župnikom vlč. Alojzijem 
Petranovićem, 1968. 


na ovoj stranici: 
Prvopričesnici s gorskim 
župnikom vlč. Franjom 
Dunajom, u župnoj crkvi 
Uznesenja Blažene 
Djevice Marije u Gorama, 
1987. (Foto: Marica 
Đureković) 

piše kako su ga zvali u selo Luščane da im blagoslovi kuće. 
Luščani su bili do tada pravoslavno selo, ali ih je glinski župnik 
Franjo Žužek preveo u katoličku vjeru. (Sp.ll/69) 


Vjerske udruge u župi 


Dr. Đurđica Cvitanović, koja je pisala o crkvi Majke Božje u 
Gorama, piše da je neka bratovština u Gorama uz župnu crkvu 
sagradilakapelu svete Ane.!% Ne kaže se okakvoj je bratovštini 
riječ. Postojale su u ono vrijeme bratovštine kršćanskog nauka. 
U Sisku se takva bratovština spominje tijekom 18. stoljeća.1% 
Godine 1915. je u gorskoj župi osnovana Bratovština Presv. 
Srca Isusova. Učlanilo se 40 članova pretežno iz Međurača i 
Mokrica a manje iz Gora. Za tu Bratovštinu je iz Tirola nabavljen 
lijepi oltarić Presv. Srca Isusova. (Sp.l/91.) 

Na Svijećnicu 1961. je u župi osnovana udruga pod 
nazivom “Živa krunica". Ova udruga je utjecala da su i 
svibanjske pobožnosti bolje uspijevale, a i na njima se molila 
krunica. Krunica se posebno rado moli u Gornjoj Mokrici. 
Nakon osnivanja ove udruge, dolazi sve više vjernika i na 
listopadske pobožnosti. (Sp.lll/66.) 


Blagdani i proštenja u župi 


Župljani su slabo dolazili na nedjeljne mise. Nedjeljom su 
radili i poljske poslove, što je žalostilo župnike. Ali su župljani 
rado proslavljali neke blagdane kada su punili crkvu. Jedan 
od tih dana, prvi u godini, je dan svetog Antuna Pustinjaka 
17. siječnja. Crkva je tada puna kao na Božić. Župljani taj dan 
stavljaju na oltar prljave svinjske kračice izvučene iz dima. 
Župnik se zgraža što su Gorani od sv. Antuna načinili čuvara 
njihovih svinja i goveda. (Sp.lll/20.) 

Pored sv. Antuna Pustinjaka, u Gorama su se svečanije 
slavili i ovi blagdani: 

* —Klečanje ili klanjanje, 15. VII., koje je s 15. siječnja od 
1940. preneseno na 15. srpnja. 

* Ognjena Marija tj. Karmelska Gospa, 16.VII., zbog koje 
je klečanje, dan ranije, slabo posjećeno. Vjernici se mole 
Ognjenoj Mariji da ih sačuva od požara. 

* Sveta Ana, 26. VII. se smatra najveći blagdan u župi 
odmah iza Velike Gospe. 

* Velika Gospa, 15. kolovoza prvi je i najveći blagdan u župi, 


na prethodnoj stranici: 


gore: 


Prvopričesnici s gorskim 
župnikom vlč. Franjom 
Dunajom, 1976. (Foto: 


Marica Đureković) 


dolje: 


Prva pričest u župnoj 
crkvi Uznesenja Blažene 
Djevice Marije u Gorama, 


lipanj 1984. (Foto: 
Marica Đureković) 


102 Isto, str. 123. i 127. i Ivan RIZMAUL, Blagdan i svagdan petrinjski, Petrinja 
2003., str. 127. 
103  BUTURAC, Monografija, rukopis, str. 233. 

budući da je i župna crkva posvećena Uznesenju B.D. Marije. 
Taj dan hodočaste u Gore, čudotvornoj Majci Božjoj, vjernici 
iz svih okolnih župa. Ranije je taj dan u Gorama bio i sajmeni 
dan. 

* Mala Gospa, 8. rujna je također jedan od većih blagdana 
u Gorama. 

Pored već spomenutih svinjskih kračica, proštenjari su 
donosili i druge jestive stvari: jaja, sir, putar, ali i kokoši i pure. 
Crkveni tutori su to nakon mise prodavali na dražbi, ali vrlo 
jeftino. (Sp.lll/22.) 


Velika Gospa - glavno proštenje u župi 


Župnik Silvije Brezovnjački je opisao u Spomenici kako je 
izgledalo proštenje na Veliku Gospu 1960. godine. Do tada je 
na Veliku Gospu bio i sajmeni dan, a te je godine ukinut pa su u 
Gore tada došli samo pravi proštenjari. Došli su izokolnih župa: 
Bučice, Šišinca, Farkašića, Male Gorice, Petrinje, Hrastovice, 
Čuntića, Gline, Topuskog, Viduševca u narodnim nošnjama 
i Soline. Već oko 10 sati ceste su krcate hodočasnicima. 
Dolaze pjevajući i moleći. Cintor oko crkve je pun vjernika. 
Svećenici imaju pune ruke posla. Njih 9 je ispovijedalo sve 
do 12 sati, a onda je tek počela Služba Božja. Nazočno je oko 
2000 vjernika. Propovijedao je petrinjski župnik Đuro Pukec. 
Svetoj pričesti pristupilo je 729 vjernika. Prije večernje je bila 
velika procesija oko crkve uz pjevanje hodočasničkih pjesama. 
Župnik Brezovnjački za sve veće značenje gorskog prošteništa 
odaje priznanje širiteljima pobožnosti prema Majci Božjoj u 
ovom kraju glinskom župniku Franji Juraku i viduševačkom 
Vjekoslavu Mariću. (Sp.lll/54.-58.) Također Ivan Rizmaul u 
knjizi “Blagdan i svagdan petrinjski", Petrinja 2003., veoma 
detaljno opisuje gorska proštenja (str. 125 -127). 


Podjela svete potvrde 


U tri stotine godina, od obnove župe 1705. godine, 
podjela sakramenta svete potvrde je bila možda oko 30 puta. 
Ovdje bilježimo samo one podjele, koje su nam zapisane u 
župnoj Spomenici. Budući da u vođenju Spomenice ima više 
prekida, to će vjerojatno biti preskočena i po koja sv. potvrda u 
ovom opisu. 

1. Prva zabilježena podjela sv. potvrde (ili krizme ili firme) 
bila je 29 travnja 1736., istoga dana kada je bila i posveta 
obnovljene župne crkve. Posvetu crkve i podjelu sv. potvrde 
je obavio ondašnji zagrebački biskup Juraj Branjug (1723. 


na prethodnoj stranici: 
gore: 

Vjernički puk prigodom 
obilježavanja 250. 
obljetnice posvećenja 
župne crkve Uznesenja 
Blažene Djevice Marije 
u Gorama, 1986. (Foto: 
Marica Đureković) 
dolje: 

Božji grob u crkvi 
Uznesenja Blažene 
Djevice Marije u Gorama, 
1988. (Foto: Marica 
Đureković) 

Na dan svete Potvrde u 
Gorama. S lijeva: Drago 
Salamun iz Strašnika, 
Franjo Horvat, dekan 

iz Topuskog, Franjo 
Kuharić, zagrebački 
nadbiskup i Franjo Dunaj, 
gorski župnik, 1979. 
(Foto: Ivan Đureković) 


1747.). Bilo je 1796 potvrđenika ili krizmanika. (Sp.l/39. i 42.) 
2. Drugi puta je u Gorama bila podjela sv. potvrde nakon 
20 godina 1. rujna 1756. godine. Župnik je tada bio Ivan 
Mravinac. Djelitelj je bio veliki prepošt zagrebačkog Kaptola 
i biskup biogradski Stjepan Pucz. Bio je on tada i arhiđakon 
Gorskog arhiđakonata. U Spomenici je zapisano: “Stephanus 
Pucz Prepositum Majorem, Arhi-Diaconum Nostrum." Nakon 
20 godina je bilo čak 6.546 krizmanika. (Sp.l/42.) 

3.  Zažupnika Matije Kosa sv. potvrda je dijeljena tri dana 3., 
4.18. rujna 1767. godine. Djelitelj je opet Stjepan Pucz, biskup, 
veliki prepošt i gorski arhiđakon. Krizmanika je bilo 2.100. 
(Sp.I/43.) 

4. Za župnika Ivana Vuksana, koncem rujna 1779. godine, 
dijelio je sv. potvrdu i opet biskup i veliki prepošt Stjepan Pucz. 
(Sp.I/44.) 

5. Župnik Antun Gomerčić je zapisao u Spomenicu: “1790. 
dne 8. rujna podijelio je ovdje sakramenat Berme Preuzvišeni 
Gosp. Biskup Maximilian Verhovacz ito 1795 dušam". Biskupu 
su posluživali Župnik Gomerčić i njegov kapelan Damasa 
Baneković. (Sp.l/45.) 

6. Godine 1824. 28. srpnja opet u Gorama dijeli sv. potvrdu 


biskup Maximilian Verhovacz. Bilo je 1373 krizmanika. (Sp.I/ 
46.) Župnik je tada Josip Gorički. 

7. Godine 1841. 1. i 2. svibnja sakrament sv. potvrde je dijelio 
biskup Biogradski Josip Schrott. Bilo je 988 krizmanika. Isti 
biskup piše 11. svibnja iz Male Gorice gorskom župniku i 
zahvaljuje mu na odličnom prijemu. (Sp.l/47.) 

8. Za vrijeme župnika Antuna Fetzera došao je u Gore 
25. travnja 1864. sam nadbiskup i kardinal Juraj Haulik. 
Pri njegovu dolasku su Gorama odjekivali mužari i zvona. 
Navečer je bilo sve osvijetljeno, a svirala je “'banda" 1. banske 
regimente grofa Jelačića. Sutradan, 26. travnja je nadbiskup 
krizmao 400 krizmanika. (Sp.l/54.) 

9. Godine 1875. 20. i 21. svibnja sv. potvrdu je dijelio 
posvećeni biskup i veliki prepošt Ivan Kralj. Bilo je 1300 
krizmanika. Župnik je tada Ivan Langer. Biskup je tada 
blagoslovio u župnoj crkvi oltar Svete Ane.(Sp.l/50.) 

10. Za župnika Eduarda Jelošića, 8. svibnja 1887.dijelio je 
sakrament sv. potvrde biskup Franjo Gašparić. Bilo je preko 
1000 krizmanika. Biskup je već dan prije došao u Gore iz Gline 
sa svojim obrednikom Nikolom Kamenarom. (Sp.l/ 74.) 

11. Za župnika Antuna Haladija 10. rujna 1904. krizmao 
je u Gorama pomoćni biskup dr. Josip Krapac. Bilo je 1545 
krizmanika. (Sp.l/86.) 

12. Godine 1921., u vrijeme župnika Karla Tepsera, svetu 


Uspomena na Svetu 
Potvrdu s kardinalom 
Franjom Kuharićem i 
gorskim župnikom vlč. 
Franjom Dunajom, 26. 
srpnja 1979. (Foto: Ivan 
Đureković) 

Vjernički puk pred 
župnom crkvom 
Uznesenja Blažene 
Djevice Marije u Gorama 
na dan Svete Potvrde, 
1984. (Foto: Ivan 
Đureković) 


potvrdu je dijelio nadbiskup dr. Antun Bauer. Bilo je 827 
krizmanika. Doček nadbiskupu je bio hladan, navodno, kako 
stoji u Spomenici, zbog nezadovoljstva s novom državom. 
(Sp.I/105.) 

13. U vrijeme istoga župnika, 15. lipnja 1928., krizmu je 
dijelio pomoćni biskup i gorski arhiđakon dr. Dominik Premuš. 
Bilo je 577 krizmanika. Biskup je obavio i kanonsku vizitaciju. 
(Sp.I/113.) 

14. U vrijeme župnika Nikole Cerjaka svetu potvrdu je 
podijelio i kanonsku vizitaciju obavio 27. rujna 1936. 
nadbiskup koadjutor dr. Alojzije Stepinac. Župnik Cerjak nije 
pisao Spomenicu, pa se ovaj podatak vidi iz nadbiskupovog 
potpisa u Spomenici. (Sp.I/ 115.) 

15. Nakon rata i poraća, tek 1958. godine 24. srpnja je bila u 
Gorama krizma. Sakrament sv. potvrde je podijelio nadbiskup 
koadjutor dr. Franjo Šeper. lako dugo nije bilo krizme, pristupilo 
je ovom sakramentu samo 274 krizmanika. (Sp.lll/35.) 

16. Godine 1964. 22. srpnja podijelio je sakrament sv. 
potvrde tada još pomoćni biskup Franjo Kuharić. Bilo je samo 
125 krizmanika zbog tadašnjeg protuvjerskog pritiska na 
mladež. (Sp.lll/84.) 

17. U vrijeme župnika Franje Dunaja bile su u Gorama tri 

krizme. Prva je bila 26. srpnja 1974. Djelitelj je bio pomoćni — Uspomena na Svetu 


biskup Mijo Škvorc. Obavljena je i kanonska vizitacija. (Sp.Ill/ > Potvrdu u župnoj crkvi 
94.) Uznesenja Blažene 


Djevice Marije u Gorama. 


18. Godine 1979.26.srpnjasv. potvrduje podijelio ikanonsku 2 : 3 
Lijevo: kardinal Franjo 


vizitaciju obavio nadbiskup Franjo Kuharić. (Sp.lll/ 102.) KuRade, desno dorski 
19. Godine 1984. 26. srpnja podijelio je sakrament sv. župnik viči Franjo Dunaj, 
potvrde i obavio kanonsku vizitaciju nadbiskup, a sada veći = 26, srpnja 1984. 
kardinal Franjo Kuharić. (Sp.lll/ 114.) 

Godine 1989. 26. srpnja kanonik dr. Ivan Došlin obavio 
je u Gorama kanonsku vizitaciju. Ne vidi se iz Spomenice da 
li je taj dan bila i krizma, budući da su župnici u Spomenici 
veoma malo spominjali krizmu. Vidi se da su krizme često bile 
26. srpnja, budući da je to dan Svete Ane koji se u Gorama 
posebno svečano slavi. (Sp.lll/ 168.) 


Župni i dekanatski euharistijski kongres 


Da bi svoje župljane što više približio sakramentima 
ispovijedi i pričesti, župnik Franjo Dunaj je 1982. organizirao 
u župi Euharistijski kongres. Započeo je na Blagovijest 25. 
ožujka duhovnom obnovom. Dolazilo je kroz tri dana oko 200 
župljana na propovijedi koje je držao bivši gorski župnik Hrvoje 

Župni euharistijski 


kongres u Gorama 1982. 


Misno slavlje predvodi 
VIČ. Hrvoje Lisac, lijevo 
vIč. Andrija Šantek, 
desno gorski župnik vlč. 
Franjo Dunaj. (Foto: Ivan 
Đureković) 


Lisac. Bilo je i muževa i djece. Glavno slavlje je bilo u nedjelju 
28. ožujka. 

Dogovorom župnika glinskog dekanata, održan je iste 
godine i dekanatski Euharistijski kongres u Gorama itona sam 
blagdan Velike Gospe 15. kolovoza. Razlog za ovo je u tome što 
i inače na Veliku Gospu hodočaste u Gore vjernici iz cijeloga 
dekanata. Kongresno slavlje je predvodio dekan glinskog 
dekanata župnik iz Topuskog Franjo Horvat, koji je te godine 
postao i počasni kanonik. Posebno je bila dirljiva procesija 
mladih u narodnim nošnjama iz Viduševca. Nisu zaostali ni 
mladi iz župa Maja, Glina, Topusko i Mala Solina. Kongres je 
bio pod geslom: “Isus Krist Kruh života", što su mladi svojim 
recitacijama i pjesmama posebno istakli. (Sp.lll/ 108.) 


Proslava 250. obljetnice posvete župne crkve 


Župnacrkvajeposvećena1736.godine,paježupnikFranjo 
Dunaj organizirao 1986. - proslavu 250. obljetnicu te posvete. 
Proslava je planirana za 13. travnja. Kako se za protuvjerskoga 
režima pokušavalo ometati sve vjerske manifestacije, tako su 
i ovdje ondašnje vlasti za taj dan organizirale u Gorama velike 
vojne vježbe, u kojima moraju sudjelovati mnogi muškarci iz 
sela. Međutim nadbiskup i kardinal nije mogao doći 13. IV., 


negoje došao tjedan dana ranije 6. IV. pa je proslava održana u 
najvećem miru i redu. Misno slavlje je predvodio i propovijedao 
kardinal Franjo Kuharić. Tri dana prije je bila trodnevnica. 
Dva dana je propovijedao o. Bruno cistercit, a treći dan dr. 
Stjepan Kožul. Uoči proslave u subotnju večer išla je procesija 
s upaljenim svijećama oko crkve, nakon čega je u crkvi bila 
posveta Prečistom Srcu Marijinu. Na sam dan proslave, u 
nedjelju 6. travnja, prije mise je išla procesija oko crkve uz 
svirku limene glazbe iz Radoboja, župnikova rodnog mjesta. O 
veličini procesije svjedoči i podatak da je bilo nazočno oko 80 
svećenika. Za bogati ručak mještani su dali živežne namirnice 
i sudjelovali u podvorbi oko stola. Milicija je radila svoj posao. 
Popisane su sve registarske tablice na automobilima i 
traktorima. Htjeli su imati u svojoj evidenciji sve one koji su bili 
u Gorama na proslavi. (Sp.lll/ 139.147.) 


113 


114 


Još neke proslave 


Župnikova zlatna misa 


Jedini od gorskih župnika, Antun Klešić (1828.-1842.), 
proslavio je u Gorama 19.1.1834. svoju zlatnu misu. Imao je 
tada 74 godine i 50 godina svećeništva. Tadašnji zagrebački 
biskup Aleksandar Alagović poslao mu je svoj blagoslov. Na 
slavlju su bili nazočni, uz brojne vjernike, dekani i župnici: 
sisački Josip Volović, petrinjski Josip Clemens, viduševački 
Ivan Žirović, hrastovički Ivan Langer i još četvorica svećenika. 
Bili su nazočni i predstavnici vojske na čelu s g. Petrom Macuth, 
satnikom i zapovjednikom satnije gorske. (Sp.l/47.) 


Blagoslov križa na zvoniku 


Godine 1869., 20. lipnja, održana je u Gorama posebna 
svečanost. Toga dana je svečano blagoslovljen križ na 
obnovljenoj kapi zvonika. Tadašnji župnik Antun Fetzer je 
zapisao: “Krasni ovaj križ sa krunom pozlaćen, blagoslovljen 
i na toranj postavljen ovaj dan, kada i ciela kapa tornja 
popravljena i sa bakrenom bojom bojadisana i zlatom 
uriešena". Radove na zvoniku su obavili majstori iz Ljubljane 
i Gornje Kranjske. Sam križ je od željeza izvana pozlaćen, a 
potječe iz 1825. godine. Zapisano je tada da je križ visok “6 
cipela i 9 palaca", što bi u današnjim mjerama iznosilo oko 2 
metra. (Sp.l/59.) 


Blagoslov novih orgulja i župnikova srebrna misa 


Župnik Antun Leopold Fetzer je nabavio nove orgulje 
koje je svečano blagoslovio kanonik Stjepan pl. Vučetić 8. 
rujna 1860. godine. Budući da je župnik te godine navršio 25 

godina svoga svećeništva, uz svečanost blagoslova orgulja, 
obavljena je i svečanost njegova srebrnog jubileja. Blagoslovu 
orgulja i župnikovoj srebrnoj misi su bili nazočni, uz mnoštvo 
vjernika i drugih uglednika i svi susjedni župnici. Tu su bili Josip 
Lechpancer župnik petrinjski, Dragutin Koenig župnik sisački, 
Franjo Požega župnik žažinski, Vilim Majer župnik čuntićki, Ivan 
Lisac župnik hrastovički, Fridrich Matić župnik glinski, Dragutin 
Matačić župnik viduševački, Đuro Štengel župnik farkašićki, 
Stjepan Harabais župnik šišinački, Marko Mračić župnik 
majski, Janko Mikloušić župnik topuski, Mijo Skalar župnik 
malogorički i Ljudevit Detoni župnik malosolinski. Zanimljivo 
je da su se našla na okupu četiri svečara koji proslavljaše 


25. obljetnicu svećeništva. To su župnici: gorski, šišinački, 
malogorički i žažinski. Mijo Skalar, župnik malogorički, u crkvi 
je održao prigodni govor. 

Nakon svečane mise se svi okupiše u župnom domu, 
gdje se za ručkom zaredaše zdravice, a nakon svega župniku 
domaćinu Fetzeru svi zapjevaše: 


1. U Gorah se jur od davna 
Overšava punoslavna 
Majke Božje svetkovina, 
Ciela znade to krajina. 

2. Tu je ljudih verva mnoga, 
Ljubav prati ih i sloga; 

Tu putovi pravi jesu 
Rajskog dvora ka uresu. 

3. —Cerkva Ičpo urešena 
Fresko kistom ukrašena, 
Zvono-orgulje milo huče 
A na sidru ura tuče. 

4. Tu se hrani silno stado 
Staro tako ko i mlado; 
Hranom što od neba leti, 
Čovečanstvo da usreti. 


5.  Spasonosna dčla ova 


10. 


Ruka stvara Fetzerova, 

On tu brižni svojih ovac 
Pastir, pesnik, krasnoslovac. 
Tak se širi včra sveta, 
Znanost, obert i prosveta, 
Fetzeru pako sa radosti 
Odjekuje glas harnosti. 
Poznate su mu kreposti 
Cvetne jošte od mladosti; 


Negda detić bogat slavom 


Sad pak Majstor punim pravom. 


Pograbimo sad čašicu 
Pa napijmo mu zdravicu: 
Bog ga derži, vodi, brani 
Da postigne što još kani. 
Tri zvezdice da ga prate 
Od nebeskog dvora slate: 
Sreća, zdravlje i veselje, 
To su naše žarke želje. 
Uspomena Preblažene 
Na nebesa Uzvišene 
Povod dade pobožnosti 


Likovanju i radosti. 


Njoj nek bude viečna slava! 


Kuće gazdi pako - hvala! 


(Sp.l/59.-60.) 


117 


4 


Skolstvo u župi 


Škola u Gorama je osnovana još u vrijeme trajanja Vojne 
krajine. Godine 1979. je u Gorama proslavljena 150. obljetnica 
postojanja škole. (Sp.lll/100.) Škola je bila pod utjecajem 
vojske, ali i pod utjecajem Crkve. Tako je gorski župnik Antun 
Fetzer bio u Okružnom školskom vijeću predstavnik NDS iz 
Zagreba, postavljen 1871. godine. Iste je godine Duhovna 
oblast iz Zagreba propisala za škole vjeronaučni program. 
(Sp.I/29.-32.) 

Nastojanjem župnika Fetzera, u Gorama je 1875. 
osnovana Djevojačka učiona i 3. listopada svečano blagoslov- 
ljena. Djevojčice su između ostaloga radile razne ručne 
radove i za crkvene potrebe. Izradile su za župnu crkvu i novi 
baldahin.(Sp.l/61.-64.) 

Župnikovim nastojanjem nabavljen je iz Pešte školski 
barjak koji je župnik na Novu godinu 1878. blagoslovio. Na 
barjaku su slike: s jedne strane Bezgrješno začeće BDM a 
s druge sveti Alojzije. Natpisi su na barjaku: s jedne strane 
“Zdravo Majko Isusova a i mila Majko naša", a s druge strane 
“Sveti Alojzije, uzor čistoće, odvrni tiod nas svake zloće". (Sp.I/ 
63.) 

Godine 1938. se spominju škole u župi: u Gorama s četiri 
odjeljenja, a u Marinbrodu i Novom Selu s jednim odjeljenjem. 
Škole su još u Dumačama i Žuncima u koje idu djeca i iz gorske 
župe. Župnik Mato Kolundžić održava vjeronauk u nekim od tih 
škola. (Sp.ll/23.) 

Dana 23. listopada 1939. otvorena je škola u 
Međuračama, ali se nastava održava u novosagrađonom 
društvenom domu. (Sp.ll/44.-45.) Pored gore navedenih škola, 
1953. se spominju još škole u Graberju i Strašniku. U školama 

je uto vrijeme laički, odnosno protuvjerski odgoj. (Sp.lll/23.) 

U prvim godinama iza rata se nastava u Gorama održavala 
i u župnom stanu. A tek 1960. gradila se nova školska zgrada. 
Upravo na Veliku Gospu 1960., za vrijeme obreda u crkvi, 
radnici su radili na miniranju pri iskopu temelja za novu 
školsku zgradu. (Sp.lll/54.-58.) 


Prirodne nepogode 


Župnici su u Spomenicu zapisivali razne prirodne nepo- 
gode kao suše, poplave, tuče, gromove, potrese i slične pojave. 
Ovdje će se prikazati samo neke od njih, koje su oštetile 
vjerske objekte. 

Posebno se spominju štete od groma koji je nekoliko puta 
oštetio crkvu. Posebno se štete od groma spominju 1780. 
godine. U Šišincu je grom udario u župni stan, a u Pokupskom 
zapalio župnikov hambar. Neka stabla u šumi i neke kuće u 
Gorama izgorjele su od udara groma. Snažni grom udario je i u 
zvonik župne crkve u Gorama. Uz drugu štetu, rastalio je grom 
i sva četiri zvona. (Sp.l/40.i 44.) Drugi put grom je udario u isti 
zvonik 3. srpnja 1818. godine. (Sp.l/45.) I treći put je udario 
u isti zvonik župne crkve gorske 18. srpnja 1880., kada je 
između ostaloga oštetio i oltare u crkvi. (Sp.l/67.) 

U pojedinim godinama spominju se velike suše i glad, pa 
i smrtni slučajevi od neishranjenosti. Posebno se to odnosi na 
godine 1779. i 1817. (Sp.l/44.-45.) U pojedinim godinama je 
opet zabilježeno veliko nevrijeme: kiše, tuče i poplava. To je 
bilo posebno izraženo u godinama 1780., 1821., a naročito 
1913., kad je 18. rujna vjetar, kiša i tuča načinila velike štete, 
između ostaloga razbila mnogo crjepova na crkvi i župnom 
stanu. (Sp.l/88.) Štete su načinili i potresi, posebno oni 9. XI. 
1880. i 10. X. 1909., koji su do kraja srušili zidanu kapelu u 
Novom Selu. (Sp.l/74.i 85.) 

Godine 1929. bila je tako jaka zima kakvu ne pamte ni 
sedamdesetogodišnjaci. Stradali su voćnjaci i vinogradi, a iz 
župe su se trojica smrznuli. Jedan koji je pošao u šumu po drva 
i dvojica zagrijani od alkohola koji su noću zalutali. (Sp.ll/1.) 
Mjeseca lipnja 1939. od velikih kiša nastala je poplava. Potok 

Šanja je poplavio cijelu dolinu. Kupa se izlila na više mjesta, a 
u Petrinji je prelazila cestu u visini 70 centimetara. (Sp.ll/38.- 
39.) 

Važniji događaji u Gorama 


Godine 1846. sagrađena je cesta bana Jelačića od 123 
Gora prema Petrinji. Blizu sela Župića uz cestu je podignut 
spomenik banu Jelačiću, na kojem je napisano: 


“Baron Josip Jelačić Bužimski c. kr. nrdn. 
hrvatske br. 10. a banske 1. regimente pukovniku 
saks. vel. križa od gradj. zasl. komendator. 
Zato da mu ime se proslavi 

Kano ove ceste izvodniku. 

Mali ovaj spomenik mu stavi. 

Njegovieh ljubav činovnikah 

1846. 

Bistar umom, rodoljubjem gori. 

Velik djelom, vjeran svom Caru, 

Važna krasna i koristna tvori. 


Te i predjih diže slavu staru." 
(Sp.I/49.) 


Godine 1869., 12. ožujka je cari kraljFranjo Josip pohodio 
Petrinju. Tom prilikom je gorskog župnika Antuna Fetzera 
vlastoručno odlikovao Redom Franje Josipa. (Sp.lI/59.) 

Uz veliki napor i zalaganje gorskog župnika Fetzera u 
Gorama je 27. listopada 1872. otvorena pošta. (Sp.l/60.) 

Mjeseca rujna 1883. bunio se svijet zbog toga što su 

općinskim načelnicima stigle madžarske zastave i grbovi. Dne 
8. rujna u Gorama, bio je sajam, svjetina je bacala kamenje na 
općinski ured. Oružnici su pucali i neke ranili.1% 

Godine 1928. Ministarstvo narodnog zdravlja odlučilo je 
u Gorama izgraditi kupalište, darom nekih bogatih dobrotvora 
iz Amerike. Pokraj ceste su se počeli uređivati izvori i bunari. 
Sve će biti na higijenskoj razini što će koristiti narodnom 
zdravlju. (Sp.I/ 144.) 

Iste 1928. godine su vatrogasci u Gorama započeli graditi 
svoj dom sa spremištem. Do kraja godine dom je bio pod 
krovom. (Sp.l/114.) Sljedeće 1929. godine vatrogasni je dom 
bio završen. U domu je veća dvorana za predstave i zabave 
i spremište za štrcaljku i drugu opremu. Prilikom blagoslova 
doma, uz veće mnoštvo Gorana, bilo je vatrogasnih društava 
iz drugih mjesta kao i vatrogasna glazba iz Petrinje. (Sp.ll/2.) 
Seljaci iz Međurača su podigli u svom selu prekrasan društveni 
dom. Nazvali su ga “Dom gospodarske sloge". Gorski župnik 
Mato Kolundžić ga je blagoslovio 3. rujna 1939. godine. Prvi 
put je toga dana u Međuračama bila misa na otvorenom. 
(Sp.ll/40.) 

Na ondašnji državni blagdan Dan Republike 29. 
studenoga 1961. je došla u Gore struja. Svako domaćinstvo je 
moralo sudjelovati s 3.000 dinara po jutru zemlje. Struja je već 
prije Božića došla i u crkvu i u župni stan. (Sp.lll/70.) 

U Gorama je 18. ožujka 1971. održan tajni sastanak 
podržavatelja takozvanoga Hrvatskoga proljeća. Organizator 
je bio Joso Vuić iz Petrinje. Nazočno je bilo 18 istaknutih 
Hrvata, među njima dr. Boris Šegota iz Siska, Ivica Golec iz 
Petrinje, Đuro Brodarac iz Siska i drugi.!% 


104 M. DUKIĆ, Glina, str. 528. 
105 Josip VUIĆ, Dokumenti i sjećanja, Petrinja 1996., str. 33. 


Drugi svjetski rat u Gorama 


O Drugom svjetskom ratu, koji je bjesnio na nekoliko 
kontinenata, pa i u našoj Hrvatskoj, napisano je do sada 
mnogo. Ovdje ćemo prikazati mali isječak toga rata koji se 
odigrao ovdje, u Gorama, gorskoj župi i bližoj okolici. Prikazat 
ćemo ga približno onako kako ga je u župnoj Spomenici 
zabilježio njezin ratni župnik Božidar Pavlov. 

Godine 1939. ustanovljena je Banovina Hrvatska, koju 
ekstremni Srbi, pa i ovi na Banovini, nisu prihvaćali. Pogotovo 
nisu prihvaćali 10. travnja 1941. proglašenu Nezavisnu Državu 
Hrvatsku, zbog čega su četničke organizacije na Banovini 
postale veoma aktivne. Četnička organizacija u Petrinji 
osnovana je još 1934. godine, pa se u njenu odgovornost 
stavlja i ubojstvo Janka Vedrine župnika u Bučici 1935. godine. 
Petrinjsko udruženje četnika brojilo je u početku 119 članova, 
od čega 28 Petrinjaca, dok su ostali bili iz petrinjske okolice. 

S područja gorske župe bila su po dvojica iz Glinske 
Poljane i Nebojana, ali ih je iz susjednih Luščana bilo čak 
deset.(Vidi Petrinjski zbornik br. 4/2001. str. 66-90). Četnici su 
pod parolom “Srbi svi na okup!" tražili odcjepljene više kotara 
iz Banovine Hrvatske. To je bilo 1939., a 1941. bili su spremni 
rušiti NDH. 

Početkom Drugog svjetskog rata u gorskoj župi je bilo 
relativno mirno. Međutim, dolazile su vijesti o četničkim zlo- 
djelima iz bliže okolice. Tako su 5. rujna 1941. četnici kod Gline 
uhitili Jozu Žinića, rezali mu lice i trbuh da je umro u groznim 
mukama. Na sam Božić 1941. četnici su zauzeli Gvozdansko, 
spalili selo i župnu crkvu, a žitelje što pobili što protjerali. 

Na području gorske župe postojala je u Žuncima 
pravoslavna parohija. Tamošnji paroh Simo Lalović, uz pomoć 

gorskog župnika, već 1941. godine, živ i zdrav, s dokumentima 
dobivenim u Zagrebu, preselio se u svoju rodnu Crnu Goru. U 
samim Gorama je Židov Šildof imao trgovinu. On se u Gorama 
zadržao do kolovoza 1942. godine. Župnik Pavlov mu je u 
Zagrebu ishodio dokumente, pa se on sa svojom obitelji 
preselio u Kraljevicu koja je tada bila pod Italijom. Nakon rata 
Šildof se došao zahvaliti župniku Pavlovu. (Sp.ll/66 i 69) 

Tijekom 1942. godine počeli su se pojavljivati partizani 
koji su trebali biti manje okrutni od četnika. Budući da su 
dotadašnji četnici prelazili u partizane, neka bitna razlika 
u okrutnostima među njima nije se puno primjećivala. 
Provaljivanjem u neko slabije branjeno hrvatsko selo, ubijali 
su viđenije Hrvate. Tako su među prvima u Novom Selu ubili 
trojicu Hrvata, a u Strašniku Stjepana Marinovića, ženu mu 
Baru i sina Ivana. Da bi se zaštitili od četnika i partizana, u 
Gorama je formirana takozvana pripremna bojna. Članovi te 
bojne su ljudi iz sela, koji su danju radili u polju, a noću držali 
stražu i čuvali selo. 

Noću 14./15. prosinca 1942. partizani su izveli prvi veliki 
napad na Gore. Napad je trajao od 10 sati navečer do 6 sati 
u jutro. Partizani su najprije pucali po selu bacačima i topom, 
a onda izveli napad lakšim oružjem. Zauzeli su gotovo cijelo 
mjesto osim oružničke postaje. Na obje strane je bilo nekoliko 
poginulih i više ranjenih. Na farofu i crkvi su porazbijani prozori. 
Partizani su te noći zapalili općinu, školu i vatrogasni dom, 
nakon čega su se povukli. Opljačkali su Šidlofovu trgovinu, 
učiteljev stan i odveli iz sela 11 konja. (Sp.ll/ 71-77) 

Godina 1943. je počela krvavo. Župnik piše kako su 
nekoga Bradarića iz Novog Sela “partizani uhitili i sasjekli 
na komadiće". A župnika iz susjedne župe Farkašića, šez- 
deset šest godišnjeg Antuna lIrgolića, uhitili su partizani 
u veljači, strašno mučili i ubili u nekoj šumi. Kostajničkog 
kapelana Lizatovića, koji se brinuo i spašavao prijelaznike u 
Kukuruzarima, partizani su odveli i strijeljali. 

U ljetnim mjesecima 1943. došla je u Gore neka hrvatska 
vojna postrojba zvana “3. bojna 5. gorskog zdruga" na čelu 
s bojnikom Maričićem. Ona treba ubuduće braniti Gore od 
partizanskih napada. Do napada je brzo došlo, već 24./25. 
kolovoza. Partizani su napadali velikom snagom. Pucalo 
se topovima, bacačima, mitraljezima i puškama. Opet je 
stradala crkva i župni stan. Partizani su u toj akciji zarobili 
138 hrvatskih vojnika, 36 konja i četvora kola municije, nakon 
čega su se povukli. Tom prilikom su partizani kod Patrolnice u 
Gorama zaklali 17 hrvatskih vojnika. 


Nakon ovih borbi, hrvatska vojska se povlači, a u Gore 
dolaze njemačke SS-trupe na čelu s Fridrichom Bune. Oni 
ostaju u Gorama do studenoga 1943. godine. Nakon njih, 
dolaze u Gore Kozaci ili Čerkezi, poznati kao pljačkaši, iako 
su bili pod njemačkom komandom. Upravo taj dan, kad je bila 
smjena, partizani su pucali na Gore iz smjera Luščana. Zbog 
toga su se Kozaci odmah drugi dan uputili prema Luščanima, 
ali, ne znajući otkuda se zapravo pucalo, zaustavili su se u 
hrvatskom selu Sibiću. Smatrajući da se na njih pucalo iz 
Sibića, oni su u tom selu zapalili nekoliko kuća, odveli iz sela 
neke ljude, ali i nekoliko djevojaka i snaša. Te su žene zatvorili 
u jednu prostoriju u gorskom farofu i tamo ih silovali. Bilo je to 
točno 29. studenoga 1943. Slično zlodjelo su tih dana počinili 
iu Strašniku. Zapalili su u selu 47 kuća, sve do kapele. Pokupili 
su po selu muškarce, postrojili ih i strijeljali. Čim se zapucalo, 
po međusobnom dogovoru, svi su popadali na zemlju, tako da 
ih je ubijeno samo 13. U Gorama su Kozaci ostali dva mjeseca, 
temeljito su opljačkali crkvu i župni stan, razbili orgulje i zapalili 
župnu kuću u vinogradu. Kapelu Sv. Ivana i Pavla koristili su 
kao konjušnicu. Tamo su uništili oltar i slike, a kor srušili i 
zapalili. (Sp.ll/84.-86.) 

U rujnu 1943. godine partizani su zauzeli obližnji Zrin, 
narod što pobili što protjerali, a župnu crkvu uništili. Nakon 
rata nisu dozvolili povratak Zrinjanima, tako da do danas župa 
Zrin ne postoji. 

U siječnju 1944. iz Gora su otišli zloglasni Kozaci, pa su 
se u isto vrijeme, 22. siječnja, povukli iz Gora i oružnici pa i 
općina. Već drugi dan, 23. siječnja, ušli su u nebranjene Gore 
partizani bez borbe. Tu ostaju više od mjesec dana. Dana 14. 
veljače dolazi 5 njemačkih aviona bombardirati Gore. Smatrali 
su da je partizanski štab u župnom stanu, pa su bombe padale 
u neposrednoj blizini. Razbijena su sva stakla. 

Početkom ožujka 1944. dolazi u Gore njemačka vojska, a 
partizani se povlače. Oko Josipova iz Gora se povlače Nijemci, 
pa u selo opet bez borbe ulaze partizani. Nekoliko dana pred 
Josipovo, dok je u Gorama bila još njemačka vojska, župnik 
Pavlov je otišao u Zagreb obaviti neki posao. Kad se vratio iz 
Zagreba, u Gorama su već bili ponovno partizani. Zbog toga 
vojska u Petrinji nije dopustila Pavlovu da pođe u Gore. Božidar 
Pavlov na taj način zauvijek napušta Gore, dobiva dekret da 
preuzme župu Martinska Ves, a Gore ostaju duže vrijeme bez 
stalnoga župnika. (Sp.ll/86.-87.) 

Šteta što u Gorama nije bilo župnika u drugoj polovici 
1944. i u 1945. godini, koji bi nam zapisao kako je u toj župi 

završio taj strašni rat. O tome nam je nešto zapisao tek župnik 
Matija Vlahovec (1951.-1953.). Vlahovec u župnoj Spomenici 
piše: “Rat, koji je popalio i poništio mnogo toga, nije ostavio ni 
župnu kancelariju pošteđenu. Nestala je knjižnica, nestao je 
arhiv, nestao inventar, a nitko ne zna kako". (Sp.lll/I.) Kad je 
1944. župu napustio župnik Pavlov, “ostala je pustoš i u crkvi 
i u stanu", kaže Vlahovec. | dalje on piše: “Klalo se, ubijalo, 
strijeljalo, palilo, u zrak dizalo, bombardiralo. Mnoge kuće 
opustjele i mnogi stradali nedužni. U malom selu Međuračama 
nestalo 30 ljudi. Mnogi su stradali u ratu, a mnogi iza rata". 
(Sp.lll/14.-15.) 

Stariji ljudi se još živo sjećaju svih strahota, koje su 
u ovom sisačko-banovinskom kraju proživljavali Hrvati od 
strane partizansko-komunističkog režima. U svibnja 1945. 
su iz sisačke bolnice odvozili 116 ranjenih hrvatskih vojnika 
da ih negdje ispod Crnca pobiju i pobacaju u Savu. Dvojica 
su uspjela iskočiti iz kola (Lojzek Knežević iz Siska i Rupčić iz 
Novog Sela) i posvjedočili nam ovu strahotu. Nekoliko sisačkih 
mladića od 17 i 18 godina su 1946. na prijevaru odvedeni i 
negdje bez suda pobijeni. Bilo je i jedno javno suđenje u Sisku 
početkom 1947., na kojem je njih petero osuđeno na duge 
vremenske kazne, a troje na smrt: dvadesetogodišnja Zlata 
Kolarić, Đuro Matić i Stjepan Krivošić. Mnogi su stradali na 
križnom putu. Stjepan Đureković se sjeća svoga teškog križnog 
puta, na kojem su bez milosrđa ubijani oni koji nisu mogli dalje 
ići. A iz logora u Varaždinu su izdvojili 120 do 140 logoraša i 
odveli na strijeljanje. One, koji su se uspjeli vratiti s križnog 
puta na prijevaru su ubijali. Tako su pobili i veću skupinu 60 
do 70 hrvatskih vojnika i civila koji su se skrivali u šumi kod 
Stankovca. 

Komisija za utvrđivanje žrtava rata i poraća u Sisku 
utvrdila je da je na petrinjskom području ubijeno 2000 Hrvata, 
na sisačkom 1200 i na glinskom oko 1000 Hrvata. Logori za 
Hrvate su bili u Petrinji na Sajmištu, a u Sisku na Viktorovcu 
i na Staklani. Iz logora se svake noći odvodilo na strijeljanje. 
U Petrinji su u logoru bili i njemački vojnici, njih 186 je od 
iscrpljenosti, gladi i bolesti pomrlo i svi su pokopani na groblju 
Presv. Trojstva. 

Matica hrvatska u Petrinji izdala je 1996. Petrinjski 
žrtvoslov u kojem su po imenu upisane sve petrinjske žrtve 
toga rata, njih 529, među njima i dvije časne sestre koje su 
radile u ubožnici. U Žrtvoslovu su dani podaci i o stradalim u 
selima petrinjske općine. Budući da je gorska župa pretežno 
na području te općine, daju se podaci žrtava za pojedina sela: 


Gore 105 


Dumače 13 
Glinska Poljana 47 
Graberje 76 
Međurače 1 
Mokrice 21 
Nebojan 54 
Novi Farkašić 21 
Sibić 18 
Slana 44 
Strašnik 99 
Vratečko Novo 20 
Župić 31 

Ukupno žrtava u župi 5501% 


Po završetku rata ubijen je Stjepan Štromar, mladi 
svećenik rođen u Gorama, Petar Žagmeštar omiljeni sisački 
kateheta i mnogi drugi. A mnogi su suđeni na duge zatvorske 
kazne kao Nikola Soldo, cijenjeni petrinjski kateheta, na 20 
godina. 


. Stjepan Štromar (1915. - 1945.) - jedan među stotinama 
svećenika mučenika1"7 


Prije 60 godina je mladoga đakona Stjepana Štromara 
zaredio za svećenika ondašnji nadbiskup Alojzije Stepinac. 

2001. godine, daje poživio, slavio bi Stjepan 60. obljetnicu 
misništva ili takozvanu dijamantnu misu. Međutim, bezdušna 
je ruka uništila mladi Stjepanov svećenički život već nakon 
četiri godine svećeništva. Ubijen je početkom lipnja 1945. 
godine u Macelju kod Krapine zajedno s još 11 svećenika i 
9 bogoslova. U tom su krvavom Macelju ostale kosti više od 
10.000 nedužnih hrvatskih vojnika i civila. 


106 Petrinjski žrtvoslov, str. 113. i dalje. 
107 Marica ĐUREKOVIĆ i Lojzo BUTURAC, Stjepan Štromar, članak objavljen u 
kalendaru DANICA za 2001. g. str. 129-131. 

Stjepan Štromar 


Roditeljisvećenika Stjepana Štromara rođeni su u Petrinji. 
Otac, također po imenu Stjepan, rođen je 1888. godine, a mati 
Barbara, rođena Fabić, 1887. godine. Barbarini roditelji Ivan i 
Bara Fabić kupuju u Gorama kod Petrinje kuću i manji posjed 
pa tu otvaraju ugostiteljsku radnju. Ovdje u Gorama u crkvi 
Uznesenja BI. Dj. Marije Stjepanovi su se roditelji i vjenčali 
1910. godine. Otac je Stjepanov 1907. završio u Petrinji 
Učiteljsku školu, pa je nakon toga u nekoliko mjesta službovao 
kao učitelj. Godine 1914. morao je i na front, pa je Stjepanova 
majka Barbara cijelo to ratno vrijeme (1914.-1918.) boravila 
kod svojih roditelja u Gorama. Tako se u Gorama 12. ožujka 
1915. godine rodio sin Stjepan, budući svećenik i mučenik. 

Majka Barbara ostaje u Gorama sa sinom Stjepanom i 
kćerkom Zlatom do kraja rata. A onda Stjepanov otac djeluje 
kao učitelj u Farkašiću (1919. - 1921.), Velikoj Mlaki (1921.- 


1927.) i do umirovljenja u Vukovini (1927.-1942.), pa je s njim i 
njegova obitelj. U Vukovini je Stjepanov otac i učitelj i ravnatelj 
škole i crkveni orguljaš i zborovođa crkvenog i svjetovnog 
pjevačkog zbora. 

Mladi Stjepan polazi osnovnu školu u Velikoj Mlaki, a 
gimnaziju u Zagrebu i to Prvu mušku realnu gimnaziju (danas 
Muzej Mimara). Nakon završene gimnazije 1934. godine 
upisujeseStjepannaEkonomsko-komercijalnuvisokuškolu,ali 
je nakon prve godine prekida i 1935. upisuje se na Bogoslovni 
fakultet. Bogosloviju završava (12 semestara) 1941. godine 
pa ga je 16. ožujka 1941. nadbiskup Stepinac u zagrebačkoj 
katedrali zaredio za svećenika. Mladu je misu proslavio u crkvi 
Gospina Uznesenja 25. ožujka iste godine u Vukovini, gdje 
mu je otac tada bio ravnatelj škole. Za Stjepanova studija na 
Bogosloviji, kad bi nadbiskup Stepinac dolazio u Vukovinu, a 
tako je bilo i na Veliku Gospu 1940., pohodio bi na Stjepanov 
poziv i osnovnu školu i dom Štromarovih. Stjepanova bi ga 
majka tada ponudila njegovim omiljenim kiselim mlijekom iz 
ćupa. Stjepan je kao mladi svećenik djelovao u tri župe kao 
kapelan: u Moravču (1941. - 1942.), u Novoj Vesi u Zagrebu 
(1942. - 1943.) i u Mariji Bistrici (L943.- 1945.). 

Početkom svibnja 1945. mladi je 30-godišnji svećenik 
StjepanŠtromars mnogim drugima krenuo pred progoniteljima 
Crkve, svećenika i hrvatskog naroda prema Zapadu, od kojega 
se očekivala zaštita. Stigao je do Wiktringa u Austriji, gdje je 
bio u logoru s oko 70.000 »križnoputaša«, a logor su čuvali 
engleski stražari. Nakon nekoliko dana engleska je vojna vlast 
sve te logoraše predala na milost i nemilost jugoslavenskim 
partizanima. Slijedio je »krvavi marš« sve do Krapine. Na same 
Duhove, 20. svibnja 1945. jedna je kolona jadnika stajala 
pred krapinskom školom. Gvardijan franjevačkog samostana 
u Krapini o. Ostijan Ostrognaj, saznavši da u koloni ima i 
franjevaca, pohodio ih je i pozvao u samostan da se odmore i 
okrijepe. Svjetovni su svećenici na isti način primljeni u župni 
dvor, ali su onda i oni prešli u samostan. Posebno je zapisano 
u franjevačkoj kronici da se 23. svibnja ostalima u samostanu 
priključio i bistrički kapelan Stjepan Štromar. Stjepan se otuda 
3. lipnja javio svom stricu pismom ovog sadržaja: “Dragi striče! 
Još uvijek sam kod Ozne. Doduše taj logor je vrlo ugodan jer 
smo u samostanu franjevaca, služimo svete mise i ostalo 
svoje slobodno vršimo. Samo jedno ne znamo: kako dugo će 
to trajati i kakav će svršetak imati. Ta neizvjesnost me malo 
uznemiruje. Pozdravi sve moje kod kuće, pozdravljam Tebe i 
tetu. Vaš Štefek." 

Neizvjesnost i uznemirenje mladog svećenika slutnja 
su brzog i užasnog svršetka. U samostanu su svećenici i 
bogoslovi boravili do 4. lipnja. A onda su ih taj dan pozvali 
na Oznu, navodno na saslušanje, pa će nakon toga biti 
otpremljeni u Varaždin. Međutim, te su večeri oko 10 sati 
pogašena sva svjetla u gradu, kamion s 11 svećenika i 9 
bogoslova nije pošao prema Varaždinu nego prema stratištu 
u Maceljskoj šumi. Svećenici su putem iz kamiona bacali 
djeliće krunice, medaljice i druge predmete da označe svoj 
posljednji ovozemaljski životni put. Školska su djeca pokupila 
te predmete i oni se čuvaju u krapinskom samostanu kao 
svete relikvije. Dvanaesti svećenik o. fra Karlo Grabovički 4. 
lipnja bio je teško bolestan, pa nije te noći otišao s ostalima. 
Njega su 7. lipnja odnijeli na nosilima u vojnu ambulantu, ali je 
ion sljedeće noći završio život u šumi. 

Uopće se do sada govorilo i pisalo da je u Macelju, toj 
najmasovnijoj svećeničkoj grobnici, ubijeno 12 svećenika 
i 9 bogoslova. Da budemo precizniji, u krapinskom je 
franjevačkom samostanu točno zapisano da je ubijeno 12 
svećenika, 7 bogoslova i dvojica franjevaca odkojihjejedan bio 
maturant, a drugi brat laik. Od 10 franjevaca, 5 su svećenici, 
3 bogoslovi i 2 laici. Svi su franjevci izbosanskohercegovačkih 
provincija. Svjetovnih je svećenika 7 i 4 bogoslova, ukupno je 
bilo 11 ito iz Vrhbosanske nadbiskupije 5, iz Krčke biskupije 1, 
iz Đakovačke 3 i iz Zagrebačke nadbiskupije dvojica: Stjepan 
Štromar, kapelan u Mariji Bistrici, i Branko Kukolja, bogoslov iz 
Marije Bistrice. 

Narodna mudrost kaže: “Zaklela se zemlja raju da se 
tajne sve saznaju". Tako je i tajna o ubijenim svećenicima i 
bogoslovima razjašnjena. Pojavio se svjedok toga krvavog 
događaja koji je odlučio progovoriti. To je Mladen Šafranko iz 
Velike Gorice, koji je svibnja i lipnja 1945. bio kao partizanski 
Krapini. On je 16. svibnja 1994. ispričao detalje o smaknuću 
svećenika i bogoslova u Macelju, uz još jednoga svjedoka, 
Franu Živičnjaka, komu je Mladen u svibnju 1945. spasio 
život, i koji je to Šafrankovo svjedočenje objavio u knjizi »Vječni 
spomen« izdanoj u Zagrebu 1998. 

Mladen Šafranko, koji je gotovo sve skupine u tom kraju 
pratio u smrt, tvrdi da je na području Macelja na oko 130 
lokaliteta pobijeno 12 do 13 tisuća hrvatskih vojnika i civila. 
Odluke o smaknućima u Krapini, a to se odnosi i na skupinu 
svećenika i bogoslova, donosio je Stjepan Hršak, tadašnji 
komandant vojne Ozne u Krapini. Tu večer 4. lipnja su voženi 
na smaknuće svećenici i bogoslovi i još oko 60 domobranskih 


časnika. Branko Low, oficir Ozne, svećenike je i bogoslove izveo 
iz zgrade i potovario u kamion. Još im tada nije rečeno kamo 
idu. U kamionu im je bio pratilac vodnik Mladen Šafranko. 
Dok se časnike vezalo žicom po dvojicu, Šafranko tvrdi da je 
on svećenike vezao žicom pojedinačno, radi jednostavnijeg 
pojedinačnog ubijanja. Putem su u kamionu svi franjevci 
morali skinuti habite. Kasnije su u Đurmancu partizanskoj 
djeci od habita šili kaputiće. “Kamionom smo došli", priča 
dalje Šafranko, “do stare lugarnice kuće Freudenreich u Lepoj 
Bukvi. Tunasjedočekaokomandantvojne Ozne Stjepan Hršak, 
koji je bio stigao na motorkotaču. Dalje smo išli pješice još oko 
200 metara do iskopane jame. Svećenici su molili Hršaka za 
milostjer da oni kao svećenici nisu ništa krivi. Hršak im je na to 
opsovao ustašku majku i rekao da će ih on sada “pomilovati"". 
Po Šafrankovu svjedočenju, sam Hršak je svojom rukom 
iz pištolja ubio svih 20 svećenika i bogoslova, odnosno 
franjevaca. Prvoga je ubio dr. Josipa Gunčevića, katehetu i 
ravnatelja u brodskoj gimnaziji. Domobranske časnike su te 
noći ubijali takozvani dobrovoljci udarcima u potiljak tupom 
stranom sjekire. Šafranko se sjetio i 15 imena tih dobrovoljaca 
krvnika. Tako koristan svjedok, Mladen Šafranko, nakon što 
je 24. svibnja 1996. u tjedniku “Nacional" objavljeno njegovo 
ime, pod čudnim je okolnostima naglo umro. 

Koliko li nemilosti i surovosti u poratnom ubijanju Hrvata, 
pa i nevinih fratara, bogoslova i svećenika! | to pretežno 
mladih, koji su u životu mogli toliko dobra učiniti na njivi 
Gospodnjoj kao i ovdje posebno opisani tridesetogodišnji 
svećenik Stjepan Štromar. 

Poratno stanje 


Godine 1945. je završio Drugi svjetski rat. Međutim, tim 
činom nije došao i mir, pogotovo ne za Crkvu u Hrvata, pa ni za 
gorsku župu. U župnom stanu su stanovale sve ratne vojske 
(ustaše, Nijemci, Kozaci i partizani) pa se može zamisliti u 
kakvom su ga stanju ostavili. A onda je župni stan zauzela 
škola, te se u njemu održavala nastava, a stanovali su u njemu 
i učitelji. Župa je bila dvije i pol godine bez župnika, upravljalo 
se iz Petrinje, ali kad su u Gore i došli prvi poratni župnici, neki 
od njih, kao Lujo Lojan, nisu stanovali u župnom stanu. (Sp.lll/ 
30.-31.) 

Prvi nakon rata je 1946. došao u Gore za župnika Hrvoje 
Lisac. Upravo se tada provodila agrarna reforma pa je župi 
oduzeto 34 jutra zemlje. Lisca su vlasti pozivale na red, uz 
prijetnju kazne zato što se nije odazvao na rad pri izgradnji 
doma. (Sp.lll/ 16.) Hrvoje Lisacje 1948. pozvan u vojsku itamo 
osuđen na 8 godina zatvora.!% 

Na blagdan Velike Gospe, 15. kolovoza 1960., dok 
su brojni vjernici obavljali svoje pobožnosti, na obližnjem 
gradilištu se kopali temelji za buduću školu. Kopalo se 
miniranjem uz veliku buku, što se smatralo da je to činjeno 
namjerno. (Sp.lll/ 54.) 

Godine 1984., na blagdan svete Ane, kao i na Veliku 
Gospu, milicija je iz Gora protjerala sve razne kramare. Cilj 
joj je bio napakostiti i umanjiti značaj crkvene svečanosti. 
Međutim postigao se suprotan učinak. Crkvene svečanosti su 
održane u većoj pobožnosti nego što bi bile uzbučne kramare. 
(Sp.lll/115.) 


108 S. KOŽUL, nav. dj. str. 424. 

Župnik Franjo Dunaj je o Uskrsu 1985. napisao svojim 
župljanima pismo u kojem uz čestitku moli i pomoć za uređenje 
crkve i župnog stana. (Sp.lll/128.) Zbog toga je kažnjen, a 
presuda je stigla krajem listopada, s 1.500 novih dinara i 500 
dinara sudskih troškova. Sudac za prekršaje Đurđica Janjanin 
ga kažnjava što je skupljao priloge za crkvu “van crkvenog 
objekta", a to je u doba komunističke vlasti bilo zabranjeno. 
(Sp.lll/137.) Na ovu presudu se župnik Dunaj žalio, međutim 
je u kolovozu 1986. dobio Rješenje Republičkog vijeća za 
prekršaje, kojim se njegova žalba odbija, a potvrđuje rješenje 
o kazni. (Sp.lll/150.) 

Župnik Dunaj nema mira pa pokušava u Srednjoj Mokrici 
graditi kapelu. Pribavlja materijal, nabavlja projekti petrinjskoj 
općini upućuje molbu za dozvolu. Molba se rješava od lipnja 
do listopada 1985. i na koncu je molba odbijena. Razlog za 
odbijanje nije nikakav zakonski, nego da tobože Mokričani ne 
žele imati kapelu. Najobičnija laž! (Sp.lll/133.-134.) Župnik 
se i na ovo rješenje žali, pa u kolovozu 1986. dobiva rješenje 
Sisačkog kotara, kojim se njegova žalba odbija. Župnik se ni 
s tim ne miri, pa podnosi tužbu Upravnom sudu Hrvatske. 
(Sp.lll/150.) 

Iz ovih nekoliko primjera se vidi kako su u vrijeme 
komunističke vladavine vjerske zajednice na razne načine bile 
ometane i kako nigdje nisu mogle ostvarivati svoja osnovna 
prava. Posebno je vršen pritisak na djecu u školi da ih se udalji 
od crkve i vjeronauka. Zaposleni su se bojali otkaza, ukoliko 
su bili više povezani s crkvom i svećenicima. Zbog svega toga 
nije bilo lako biti u ono vrijeme župnik, pogotovo na Banovini 
odnosno u Gorama. 


Domovinski rat 

Razdoblje naše hrvatske povijesti od 1991. do 1995. — Ruševine župne crkve 
neki nazivaju Domovinskim ratom. U tim godinama su stradali Uznesenja Blažene 
mnogi hrvatski krajevi pa tako i Banovina u kojoj se nalazi = Djevice Marije u Gorama, 


gorska župa. Tijekom 1990. godine došlo je do odvajanja 1995. 


Hrvatske iz Jugoslavije i stvaranje samostalne države 
Republike Hrvatske. Srbi na Banovini, organizirani u četničke 
organizacije, a potpomognuti jugoslavenskom vojskom, nisu 
prihvaćali hrvatsku državu. 

Predratno stanje 


U samoj gorskoj župi nije bilomnogo Srba koji bi ugrožavali 
Hrvate. U Glinskoj Poljani od 140 kuća bilo je 20 srpskih, a u 
Slani od 120 samo 18 srpskih. U Gorama je bila samo jedna 
srpska kuća. Međutim, susjedni gradovi Glina i Petrinja su 
imali srpsku većinu. (Sp.lll/ 169.) 

U svibnju 1990. u Gorama je osnovan ogranak Hrvatske 
demokratske zajednice. Predsjednik je bio Stjepan Telar iz 
Gora. Svečanost izborne pobjede je u Gorama održana na sv. 
Anu 26. srpnja 1990. Svečanu misu i propovijed je održao don 
Anto Baković iz Zagreba. Nakon mise je bila pučka svečanost 
na kojoj su nastupile pjevačke družine iz Sibića i Graberja 
u narodnim nošnjama. Pjevali su hrvatske pučke pjesme. 
(Sp.lll/173.-174.). Ova radost nije dugo trajala. Sa svih strana 
se čuje da se Srbi na Banovini ne mire sa stvaranjem slobodne 
hrvatske države. U Petrinji se primjećuju neki nepoznati 
bradati ljudi. Već 27. rujna 1990. srpski četnici postavljaju na 
cesti prve barikade. 29. rujna blokiraju cestu prema Petrinji, 
pa radnici iz Gora, Župića i Graberja ne mogu u Petrinju na 
posao. (Sp.lll/ 174.) 

Početkom studenoga 1990., točnije u noći 9./10., ubijen 
je u Sisku župnik župe Svete Marije Antun Grahovar, kao prva 
žrtva Domovinskog rata. Iz ovoga se vidi da će u tom ratu 


na ovoj stranici: 
Ruševine župnog dvora 
u Gorama, rujan 1995. 
(Foto: Ivan Đureković) 


na prethodnoj stranici: 
gore: 

Ruševine župne crkve 
Uznesenja Blažene 
Djevice Marije u Gorama, 
sjeverna strana, rujan 
1995. (Foto:Ivan 
Đureković) 

dolje: 

Ruševine kapitela 

župne crkve Uznesenja 
Blažene Djevice Marije u 
Gorama, sjeverna strana, 
rujan 1995. (Foto: Ivan 
Đureković) 


borba biti usmjerena na Katoličku crkvu, njene vjernike i 
svećenike.!“ 

U Gorama je tada bio učitelj Srbin Đuro Lukač, koji je 
činio razna zlodjela. Roditelji su sakupili 780 potpisa da ga 
se smijeni, ali nije išlo lako. Tek u siječnju 1991. je konačno 
smijenjen pa je na njegovo mjesto došao Luka Lončarević iz 
Viduševca.(Sp.lll/175.) 

Već 3. veljače 1991. bačeni su križevi iz kapelica u 
Gorama, Marinbrodu i Graberju. 

Tijekom proljeća 1991. su se čule iz Petrinje eksplozije, 
naročito noću. Petrinjski Srbi su u kolonama odlazili kroz 
Gore prema Glini. Neke su pratila vojna vozila. Govorilo se 
da se povlače na sigurnije, a kad Jugoslavenska armija sruši 
hrvatsku državu i uspostavi ponovno Jugoslaviju, oni će se 
vratiti kao pobjednici.(Sp.lll/176.) 

Srbi na Banovini su 12. V. 1991. održali referendum 
O pripojenju banovinskih sela u srpsku oblast “Krajinu" sa 


na prethodnoj stranici: 
gore: 

Ruševine župne crkve 
Uznesenja Blažene 
Djevice Marije u Gorama, 
pogled s istoka na 
svetište, ožujak 1996. 
dolje: 

Ruševine župne crkve 
Uznesenja Blažene 
Djevice Marije u Gorama, 
unutrašnjost sjevernog 
zida i vanjska strana 
istočnog zida, listopad 
1997. (Foto: Ivan 
Rizmaul) 

na ovoj stranici: 141 
Ruševine župne crkve 

Uznesenja Blažene 

Djevice Marije u Gorama, 

pogled sa zapada, ožujak 

1996. 


109  Lojzo BUTURAC, Dobri čovjek Tonči, Zagreb 2000. 

gore: 

Ruševine župne crkve 
Uznesenja Blažene 
Djevice Marije u Gorama, 
unutrašnjost sjevernog 
zida, listopad 1997. 
(Foto: Ivan Rizmaul) 


dolje: 

Tlocrt župne crkve 
Blažene Djevice Marije 
u Gorama od 1863. do 
1991. 


sjedištem u Kninu. Vidi se da oni ne prihvaćaju Hrvatsku kao 
svoju domovinu, a to može značiti skori rat. (Sp.lll/177.) 


Napadi na susjedne župe 


Nakon ubojstva svećenika Antuna Grahovara, dolazi 
u Gore vijest da su srbočetnici 8. lipnja 1991. u Dubici i 
okolici ubili 34 civila Hrvata. Iz Gline i Petrinje se sve više čuju 
eksplozije i pucnjava. A onda 26. lipnja 1991. srbočetnici 
napadaju policijsku postaju u Glini. Neke hrvatske policajce 


su ubili, a neke odveli a zarobljeništvo u Knin. Od toga dana 
cestom Petrinja - Glina voze samo vojna vozila Jugoslavenske 
armije. Već 13. srpnja napadaju četnici, potpomognuti 
Jugoslavenskom armijom, policijske postaje u Kraljevčanima 
i Dragotincima. Iz Gline se topovima i bacačima napada 
Viduševac. Hrvatski katolički narod bježi pred progoniteljima. 
Glinski župnik Vladimir Bogdan se uspio živ izvući iz Gline 
14. lipnja. Fra Petar Žagar, župnik iz Čuntića, bježi sa svojim 
župljanima 19. srpnja. Viduševački župnik Juraj Jerneić 27. 
srpnja napušta župu zajedno sa svojim župljanima. Franjo 
Oreški je koncem kolovoza prisiljen napustiti svoju župu 
Komarevo. Župnik Vlado Košić 5. rujna s vjernicima napušta 
svoju Hrastovicu, a Stjepan Levanić, petrinjski župnik, 16. 
rujna je teško ranjen. Konačno 21. rujna 1991. Petrinja pada u 
četničke ruke. Gore ostaju sa svih strana opkoljene. Četnici su 
u Glini i Petrinji, podržavani tenkovima, topovima i svim drugim 
oružjem Jugoslavenske armije. Opkoljeni gorski župljani su u 
velikom strahu i iščekivanju najgorega. (Sp.lll/176.-179.) 


Napad na Gore i odlazak u progonstvo 


Ljudi koji su branili Gore imali su od oružja samo dva 
“kalašnjikova" i nekoliko lovačkih pušaka. Držali su straže, 
naročito prema srpskom selu Luščanima. Međutim to nije 
ništa prema vojnoj sili Jugoslavenske armije i srbočetničke 
milicije nakon što su već pali susjedni gradovi Glina i Petrinja. 


b4 


4 


Ruševine župne crkve 
Uznesenja Blažene 
Djevice Marije u Gorama. 
Crkva je sagrađena 1687. 
na temeljima starije 
građevine. 

Spomenik kulture. Crkvu 
su, nakon okupacije 
mjesta (listopad 

1991.), miniranjem 
razorili pobunjeni Srbi i 
Jugoslavenska narodna 
armija. 

U očekivanju napada na Gore, Mjesna zajednica je već u 
kolovozu organizirala akciju uređenja putova uza Šanju, pa uz 
Brđane sve do Međurača i Mokrica. Popravljen je i most preko 
Šanje. To će biti put spasa u povlačenju ispred zlotvora. 

Konačno je došlo ono neizvjesno a očekivano. Od strane 
Luščanaje 30. rujna te 1991. godine na Gore izvršen strahoviti 
napad. Granate iz topova i bacača su padale po samom 
mjestu, ali i okolo po Brđanima, sjeverno od župne crkve, 
po brdu Rudini, livadi Podlužec i ispod crkve po Zavrtnici. 
Jednako su granatirana i sela: Strašnik, Sibić, Marinbrod i 
Graberje. Ljudi su bježali u vinograde na Brdo pa su noć proveli 
u klijetima. Sutradan 1. listopada napad je nastavljen još 
strahovitije, ali se sada pucalo i po Brdu i po klijetima. Nije bilo 
više nigdje sigurno. Oko podne je napad bio sve jači, a onda je 
neprijatelj krenuo na sela gorske župe tenkovima i pješadijom, 
rušeći, paleći i ubijajući sve pred sobom. Narod bježi! Ostavlja 
ručak na stolu, vatru u peći, topla ognjišta i sve što je imao 
i godinama mukotrpno stjecao. Bježalo se putem nedavno 
uređenim uz Brđane, preko Šanje, Međurača i Mokrica sve 
do Kupe u Nebojanu. Bježalo se traktorima i pješice. Neki 
su uspjeli potjerati krave, neki konje. Neki su u traktorskoj 
prikolici povezli svinje. Uza sve zlo, spustila se i jaka kiša, 
kao da se “nebo spojilo sa zemljom". Kiša i nevrijeme nije 
prestajalo cijelu noć. Po kiši i hladnoći bježi goloruk narod, neki 
tjeraju nemirnu stoku, neki su dio odjeće na brzinu zamotali u 
plahtu ili deku, pa taj zavežljaj, zvan “culim" nose preko leđa. 
Zaista strašan i bolan prizor! Jedna kolona prognanika dolazi 
iz pravca Gora, Sibića, Strašnika i Župića, a druga iz pravca 
Graberja, Glinske Poljane, Slane i Vratečkog. Ova druga dolazi 
noću kroz šumu Bišević. Svi su se sakupili na obali Kupe u 
Nebojanu. Dalje se ne može. Skela na Kupi je u kvaru. Čekaju 
da policija postavi pontonski most. 

Sljedeći dan, u srijedu 2. listopada, Nebojan je pun 
naroda, stoke, traktora, automobila i zaprežnih vozila. Stoka 
je gladna pa bježi po polju tražiti hrane. Počeo je prijelaz preko 
Kupe, ali ide sporo zbog porasta vodostaja i zbog kvarova 
na mostu. Sljedeći dan, u četvrtak, još se uvijek prelazilo, a 
granate su padale već i u blizini Nebojana. Sreća pa nijedna 
nije pogodila kolonu. Konačno u petak 4. listopada svi su 
župljani župe Gore prešli Kupu i nalaze se u Letovaniću, 
djelomično na sigurnom. 

Sljedeći dan je stoka predavana i odvožena u sigurnije 
krajeve, a neki su je u bescjenje prodavali. Tako je dobra krava 
prodana za 100 DM, a par mladih konja za 900 DM. Sljedećih 
dana se organizirano ljude odvozilo i smještavalo diljem 


Hrvatske, a neki su odlazili i u inozemstvo. Župnik Andrija 
Šantek se smjestio u prvo vrijeme u Selima kod Siska kod 
župnika Vladimira Hrena. (Sp.lll/179.-183.) 


Gorski župljani u progonstvu 


Prema jednom dokumentu, koji su svećenici sisačkog 
i glinskog dekanata poslali UNPROFOR-u 1992. godine, iz 
pojedinih sela gorske župe je prognano župljana: 


Gore 436 Međurače 69 
Glinska Poljana 277 Novo Vratečko 89 
Graberje 279 Sibić 127 
Marinbrod 167 Slana 197 
Mokrica Donja 99 Strašnik 318 
Mokrica Gornja 174 Župić 98 
Mokrica Srednja 46 

Ukupno 2.316 


Ovdje se više ne spominje Glinsko Novo Selo koje od 
1952. pripada župi Glina, a iz kojega je prognano 239 žitelja. 
Ovi prognanici su se razišli diljem cijele Hrvatske, ali se ipak 
većina njih držalo u okolici Siska, u blizini svoga župnika 
Andrije Šanteka, koji je bio jedno vrijeme u Selima kod Siska, 
a onda do povratka pretežno u Žažini. Vodio je privremeno 
žažinsku župu, ali nije prestajao biti i gorski župnik. 


Stradanje civila u okupiranoj župi 


Užupije ostalo oko stotinu vjernika civila, pretežno starije 
dobi, koji se nisu uspjeli povući pred srbočetnicima. Najviše 
ih je ostalo u Glinskoj Poljani, budući da su oni bili u veoma 
dobrim odnosima sa susjedima Srbima koji su im obećali 
zaštitu. Već 3. listopada 1991., dok su prognani župljani u 
Nebojanu čekali prijelaz preko Kupe, četnici ulaze u Sibić, 
Marinbrod i Strašnik gdje čine prva krvoprolića. 

Prema svjedočenju Jose Šoštarića u Sibić ulaze četnici 3. 
listopada i ubijaju Magdu Šoštarić 60 g., Blaža Dražetića 61 g., 

110 PRIOPĆENJE napisano na 10 stranica i poslano 21. IX. 1992. Zapovjedništvu 
UNPROFOR-a za sektor Sjever; potpisalo ga 16 svećenika sisačkog i glinskog 
dekanata. 

Tomu Vrbanca 73 g., Jagicu Vrbanac 67 g. i Nikolu Dražetića 
46 g. koji se vratio kući po traktor. Isti dan su četnici zapalili 
cijelo selo. (Sp.lll/184.-186.) 

U Gorama su prvih dana po ulasku u selo četnici ubili 
Nikolu Hodalja 62 g., Maru Marinović 73 g., Josipa Lončarevića 
54 g., Maru Lončarević 58 g., Stjepana Olija 49 g. i Petra 
Mlađenovića 38 g. (Sp.lll/ 188.) 

U Marinbrod upadaju četnici 3. listopada i odmah ubijaju 
liju Abramovića 60 g. i Janu Fabac 57 g.,a 6. listopada ubijaju 
još Nikolu Jankovića 76 g., Slavicu Šoštarić 52 g., Baru Kušan 
68 g. i Katu Baćurin 75 g. (Sp.lll/ 188.) 

Iz Graberja se na vrijeme većina povukla, ali troje staraca 
to nije uspjelo pa su 6. listopada ubijeni. To su: Kata Ovanin 81 
£., Bara Kušan 75 g. i Josip Mileković 93 g. (Sp.lll/ 189.) 

U Strašniku, odmah po ulasku u selo, ubijaju starce: 
Josipa Vukovića 55 g., Janu Vučak 70 g. i Maricu Novosel 63 g. 
(Sp.lll/190. ) 

Najviše je stradala Glinska Poljana, u kojoj je ostalo oko 
60 hrvatskih žitelja, nadajući se da će ih susjedi Srbi zaštititi. 
Međutim, dok su ih četnici na razne načini mučili i ubijali, tvrde 
svjedoci, nitko od domaćih Srba se za njih nije zauzimao. 
Potresna su svjedočanstva troje svjedoka iz Glinske Poljane 
koji opisuju strahote koje su podnosili Hrvati civili od strane 
srbočetnika. Ovdje se ograničavamo samo na iskaze svjedoka 
o ubijenim mještanima. 

Svjedokinja Jelka Kovačević iz Glinske poljane kbr. 33., 
stara 56 godina, svjedoči o ubijenima 5. i 6. studenog 1991. u 
Glinskoj Poljani, među kojima je njezina bliža rodbina: 

Vid Dvorneković 77 g., otac svjedokinje 

Franjo Kovačević 85 g., svekar, ubijen bolestan u krevetu 

Kata Kovačević 84 g., svekrva, ubijena bolesna u krevetu 

Stjepan Kovačević 60 g., suprug svjedokinje 

Ivan Kovačević 52 g., djever svjedokinje (mužev brat) 

Mijo Dobrinić 54 g., prvi susjed 

Mara Dobrinić 67 g. 

Jana Hodalj 63 g. 

Nikola Mileković 66 g. 

Marica Mileković 65 g. (Sp.lll/193.-196.) 

Svjedokinja Bara Dvorneković iz Glinske Poljane kbr. 
76. rođ. 1916., majka svjedokinje Jelke Kovačević, također 
svjedoči o ubijenim. Barin muž, 77 godišnjak, ubijen je 5. 
studenoga 1991. u svom dvorištu dok je obavljao neki posao. 
Od tada pa do 4. siječnja 1992. godine ostale su u Glinskoj 
Poljani od Hrvata žive samo tri starice: Bara i njezine dvije 
susjede Starčevićke. I tada, 4. siječnja, došli su u kuću Bare 


Dvorneković srbočetnici i počeli je mučiti na razne načine. 
Oteli su joj novce od prodana teleta, zlostavljali je i tukli. Kad je 
Bara u popodnevnim satima došla k sebi, pošla je da vidi kako 
su prošle njezine susjede. I što je vidjela? 

Bara Starčević 72 g. ležala je mrtva u štali 

Jana Starčević 77 g. ležala je u kući prerezana vrata. 
(Sp.lll/197.-199.) 

Svjedok Ivo Dobrinić r. 1938. iz Glinske Poljane kbr. 40. 
smatra da je u listopadu 1991. ostalo u Glinskoj Poljani oko 
60 Hrvata budući da su im susjedi Srbi obećali zaštitu. Od 
tih 60, njih oko 40 je odvedeno u Glinu u logor, koji je bio u 
Popravnom domu. Među tima je i svjedok Ivo Dobrinić. Od njih 
oko 20 koji su ostali u Glinskoj Poljani, gotovo su svi ubijeni. U 
logoru su bili od 27. listopada do 30. studenoga. Toga dana su 
izdvojili 20 zatvorenika iz logora i odvezli u Petrinju, gdje su kod 
“Finela" razmijenjeni. Razmijenjen je i svjedok Ivo koji ne zna 
za sudbinu ostalih koji su ostali u logoru. 

Svjedoci u pravilu ne navode po imenu srbočetnike 
koji su ih mučili i koji su ubijali. Jedino ovaj svjedok Dobrinić 
govori da je grubo s njima postupao u Glinskoj Poljani Gojko 
Smiljanić, Srbin iz Majskih Poljana, a zet Pere Jovanovića iz 
Glinske Poljane. Nadalje, svjedok tvrdi da ga je najviše psihički 
zlostavljao Nebojša Jovanović iz Glinske Poljane. (Sp.lll/191.- 
193.) 

Petrinjski Žrtvoslov nam daje podatke o poginulim i u 
Domovinskom ratu. Smatra se da ti podaci nisu potpuni, 
međutim korisno je da ih ovdje prikažemo za gorsku župu: 


Gore 19 Nebojan 4 
Glinska Poljana 24 Novi Farkašić 4 
Graberje 4 Sibić Đ 
Marinbrod 6 Slana 5 
Međurače 3 Strašnik 8 
Mokrice 14 Župić 2 
Ukupno 85" 


O stradanjima gorskih župljana u Domovinskom ratu 
prenio je mnogo detaljnije iz župne Spomenice dr. Stjepan 
Kožul u svoju knjigu Terra combusta.!1? 

111 Petrinjski žrtvoslov od str. 250. i dalje. 
112 Stjepan KOŽUL, Terra combusta, 1991.-1996., Zagreb 1998. str. 124-136. 

Zatečeno stanje po povratku (1995.) 


Hrvatska vojska i policija u vojno-redarstvenoj akciji 
“Oluja", oslobodila je tijekom tri dana cijeli ovaj kraj od četnika 
i Jugoslavenske armije. Bili su to odlučujući dani 4., 5. i 6. 
kolovoza 1995. godine. Mnogi hrvatski prognanici iz gorske 
župe su pohrlili da vide svoje selo, svoju kuću i svoje imanje 
koje su prije četiri godine morali napustiti. | što su vidjeli? Sve 
ono što se moglo opljačkati, opljačkano je. Nema ostavljene 
ni sitne ni krupne stoke. Nema ni traktora, ni priključaka 
ni stotine drugih pomagala i predmeta. Odnijeli su s kuća i 
gospodarskih zgrada i crijep i građu i prozore i vrata. Što nisu 
mogli odnijeti, to su porušili i popalili. Ruševine su već zarasle 
u korov i šikaru. 

Bivši gorski župnik Franjo Dunaj je 18. kolovoza 1995. 
obišao ovaj kraj i javio u Zagreb nadbiskupskom tajniku 
Stjepanu Kožulu: “Putujući prema Glini, vidio sam par cijelih 
krovova, sve ostalo je spaljeno i porušeno. Gore su potpuno 
uništene. Samo ponegdje iz visoke trave i trnja viri pokoji 
ostatak zida kuće. Tako je i u ostalim selima koja pripadaju 
gorskoj župi. "113 

Posebno su na udaru srbočetnika bili sakralni objekti. 
Bez obzira na veliku umjetničku i povijesnu vrijednost, oni 
su ih vandalski uništavali. Cilj im je bio u ovom kraju zatrti 
i hrvatstvo i katoličanstvo. Svih osam župa u tadašnjem 
glinskom dekanatu četiri godine su bile okupirane, pa su na 
tom području porušene sve župne crkve i filijalne kapele. 
Porušene župne crkve su: Sv. Antun u Čuntiću, Sv. Ivan u Glini, 
Uznesenje B.D. Marije u Gorama, Sv. Bartol u Hrastovici, Sv. 
Ilija u Maji, Ranjeni Isus u Maloj Solini, Pohođenje B.D. Marije u 
Topuskom i Sv. Franjo Ksaverski u Viduševcu. Među porušenim 
župnim crkvama najvrjednija je upravo župna crkva u Gorama, 
koja je u 17. i 18. stoljeću obnovljena na temeljima i zidovima 
templarske crkve iz 12. stoljeća. U gorskoj župi uništene su i 
kapele: Sv. Ivan i Pavao u Gorama, Sv. Šimun i Juda u Strašniku 
i Sv. Katarina u Slani. U župi je uništeno također pet raspela i 
četiri kapelice. 

U susjednoj Petrinji, koja je tada pripadala sisačkom 
dekanatu, do temelja je porušena župna crkva Sv. Lovre i svih 
šest kapela u župi. 

Tko je učinio sva ta zlodjela? Učinili su to oni koji su širili 
parolu: “Brat je mio koje vere bio". S njima su Hrvati katolici 
ulazili u mješovite ženidbe, jedni drugima kumovali i na razne 
načine prijateljski se ispomagali. 


113 Isto, str. 136. 


Na Malu Gospu, 8. rujna 1995. godine, ispred ruševina 
župne crkve Uznesenja B.D. Marije u Gorama, služena je prva 
sveta Misa po oslobođenju župe. Sakupilo se više od 500 
vjernika. Misu je u koncelebraciji predvodio bivši gorski župnik 
Franjo Dunaj iz Brezovice. Propovijedao je također bivši gorski 
župnik Alojzije Petranović iz Siska. U koncelebraciji su još 
bili: Franjo Horvat župnik iz Topuskog ujedno dekan glinskog 
dekanata, Jurica Jerneić župnik Gline, Maje, Viduševca i Male 
Soline i domaći župnik Andrija Šantek. Tu je bio nazočan i časni 
brat fra Đuro Ivanović, dobrotvor gorske crkve. Nakon misnog 
slavlja krštena je mala Anamarija, šesto dijete Marijana i 
Nade Hodalj iz Gora, privremeno nastanjenih u Vukovini. Ovo 
krštenje je znak obnove i ponovnog života u Gorama. (Sp.lll/ 
224.-226.) 


Život u župi nakon povratka 


Život u Gore i sela gorske župe vraća se veoma sporo. Sve 
je porušeno i zaraslo u korov i trnje, a ima i zaostalih mina. 
Povratnici dolaze, krče raslinje, vade i slažu srušeni materijal, 
međutim nemaju gdje stanovati dok to rade. Neki dolaze iz 
mjesta, gdje su privremeno živjeli kao prognanici, a neki su 
se privremeno nastanili u srpskim kućama ili stanovima u 
Petrinji. 


Vjernički puk na 
ruševinama župne crkve 
Uznesenja Blažene 
Djevine Marije u Gorama, 
8. rujna 1995. (Foto: V. 
Pajtlar) 

Prva sveta Misa na 
ruševinama župne crkve 
Uznesenja Blažene 
Djevice Marije u Gorama, 
krštenje Ane-Marije 
Hodalj, 8.rujna 1995. 
(Foto: Marica Đureković) 


Srbi su po nalogu svojih političkih i vjerskih vođa za 
vrijeme “Oluje" napustili Petrinju, Glinu i druga mjesta na Ba- 
novini u kojim su živjeli. Otišli su u Bosnu i Srbiju, ali ne praznih 
ruku. Povezli su sve što je stalo u vozila. Traktorske prikolice su 
bile vrhom pune, možda i onoga što su opljačkali, a i većina tih 
traktora je opljačkana. 

Ukoliko je u tim ljudima bilo išta ljudskoga, onda su 
napustili Hrvatsku i iz srama, što su toliko zla nanijeli svojim 
susjedima Hrvatima. 

Među onima koji su se povlačili s Banovine u Srbiju, bila je 
i zloglasna četnička grupa zvana ŠILTOVI. Ona je djelovala pod 
vodstvom braće Duška i Siniše Martića iz Gline. Njihov otac 
Vlado je poznat po tome što je ubio svoju ženu zbog preljuba. 
Ti Šiltovi su počinili velike zločine po Banovini pa su poklali i 
navedene starce u Glinskoj Poljani. 

Nisu svi Srbi pri povlačenju jednako prošli. Oni koji su išli 
preko Siska, dobili su putem hranu i gorivo za vozila. Međutim 
oni koji su išli od Gline prema Dvoru i Bosni, stradali su od 
srpske ili jugoslavenske vojske. Neka veća vojna jedinica JA, 
pozivana na predaju, nije se htjela predati, negoje stenkovima, 
topovima i drugim vojnim vozilima ubrzala povlačenje prema 
Bosni. Nije se obraćala na pune ceste srpskih vozila i srpskoga 


ljudstva. Da spase vojnu opremu, gazili su sve pred sobom. 
Pokupljeno je na toj cesti pregaženih 260 tjelesa. 

Dio gorske župe ipak nije bio okupiran cijele četiri godine. 
Hrvatska vojska je postavila svoju crtu obrane tako da je 
branila dio Slane, dio Glinske Poljane i sela Farkašić, Vratečko, 
Nebojan, Međurače i Mokrice. Zbog toga su se u tim selima 
zadržali i najhrabriji vjernici. Da bi im vjera davala snagu u 
tim ratnim prilikama, njemačko-austrijska udruga seljaka iz 
Stuttgarta darovala im je montažne kapelice još za trajanja 
Domovinskog rata. U Srednjoj Mokrici je kapela sv. Antuna 
blagoslovljena 17. 1. 1993., a u Novom Vratečkom 26. IX. 
1993. 

U Gorama je župni stan bio djelomično porušen i 
zapaljen. Kad se župnik Andrija Šantek vratio u Gore 17. 
kolovoza 1995., stršili su na farofu samo goli zidovi. Međutim, 
objekt je prioritetno grubo popravljen, postavljena potpuno 
nova krovna konstrukcija i pokrov te nova stolarija, tako da 
se župnik za nuždu mogao useliti. Pokrivanje krova dovršeno 
je 13. prosinca 1996. Radove su financirale Vlada Republike 
Hrvatske i Nadbiskupija zagrebačka, a crijep je donacija iz 
Njemačke. Mještani su dijelom dali dobrovoljni rad (Sisački 
tjednik, 19. XII. 1996.). 


Prva sveta Misa na 

ruševinama župne crkve 
Uznesenja Blažene 151 
Djevice Marije u 

Gorama. S lijeva: Alojzije 
Petranović, Franjo Dunaj, 

Franjo Horvat, 8. rujna 

1995. (Foto: Marica 

Đureković) 

Vrlo je složena ponovna izgradnja župne crkve. Tijekom 
1996. godine stručnjaci Državne uprave za zaštitu kulturne 
i prirodne baštine (g. Petrinec i dr.) razgradili su i preostale 
zidove koji su stršili iz ruševina, obilježili svaki pojedini kamen 
iz zida i spremili u skladište. Međutim gorski župljani i njihov 
župnik Šantek žele ubrzati gradnju crkve, ne žele da kamen od 
porušene crkve dugo stoji u skladištu, nego žele župnu crkvu u 
kojoj će se kao i prije progonstva okupljati. (Sp.lll/201., 204., 
219., 220. i 228.) 

Nekoliko je bitnih razloga zbog kojih treba dati prvenstvo 
izgradnji upravo ove župne i proštenišne crkve u Gorama. Po 
novoj raspodjeli dekanata i župa, ovoj župi treba pripasti 16 
naselja, štoje jedinstven slučaj u ovom kraju. To su uz središnje 
naselje Gore: Dumače, Glinska Poljana, Graberje, Marinbrod, 
Međurače, Mokrice (Donje, Srednje i Gornje), Nebojan, Novi 
Farkašić, Sibić, Slana, Strašnik, Novo Vratečko i Župić. Tako 
velika župa mora imati i svoju župnu crkvu. 

Nadalje, Gore su oduvijek bile središte vjerskog i crkvenog 
života. Župna crkva Majke Božje u Gorama je i poznata 
proštenišna crkva. U kalendaru “Danica" iz 1909. godine 
čitamo iz pera Pavla Lebera, poznatog pisca iz ovih krajeva: 
“Gore su glasovite sa svojih proštenja. S daleka dolazi svijetna 
crkvene blagdane i daruje crkvu, kojaje posvećena u čast Majci 
Božjoj. Proštenja su Velika Gospa 15. kolovoza, Mala Gospa 8. 
rujna, Sveta Ana 26. srpnja ikarmelska Gospa, u narodu zvana 
Ognjena Marija, 16. srpnja". Ta su proštenja održavana do 
nedavna i ne bi ih se smjelo napustiti. Tu se je okupljao vjerni 
narod iz cijeloga glinskog dekanata, a djelomično također iz 
sisačkog i pokupskog dekanata. 

Konačno ovu župnu crkvu treba što prije izgraditi, 
odnosno obnoviti dijelom u prvobitnom obliku, zbog toga 
što je to jedna od najstarijih marijanskih crkava u sjevernoj 
Hrvatskoj. Na sačuvanom kamenju se vide tragovi gotičkog 
sloga templarske crkve iz 12. odnosno 13. stoljeća koja je 
barokizirana tijekom 17. i 18. stoljeća. Rijetko se za koju crkvu 
iz ovih krajeva može reći da dijelom potječe iz 12. stoljeća. 
Sve ovdje navedeno i veličina župe, i proštenjarsko mjesto, 
i starost crkve i župe traži hitnost izgradnje odnosno obnove 
župne crkve u Gorama. Neka i ovo djelo bude na neki način 
poziv svekolikoj crkvenoj i društvenoj javnosti da se ubrzaju 
koraci na izgradnji crkve jer, podsjećam, godina 2001. je 800. 
obljetnica prvog spomena župe u Gorama. 


Stanovništvo 


Stanovništvo gorske župe s kraja 19. st. 


U ovom pregledu se daju abecednim redom samo 
prezimena pojedinih obitelji koja su upisana u župnim 
matičnim knjigama koncem 19. stoljeća (1880.-1900.). 
Prezimena su dana samo za one obitelji kod kojih je naznačen 
kućni broj, a te brojeve dajemo uz prezime. Ukoliko ima više 
kućnih brojeva, treba pretpostaviti da je u selu biloi više obitelji 

istog prezimena. 


GORE: 
Debić 5, 66, 75, 96 


Dražetić 67 
Đureković 8, 16 
Fabić 

Grudenić 12, 116 
Herak 13 

Hodalj 10, 11, 73 
Janković 108 
Knežević 145 
Krovinec 23 
Latinčić 33, 34, 36 
Lončarević 15, 57, 62 


Malinec 1 


Mileković 18, 75, 114 
Mioković 21, 43, 71 
Mlađenović 44, 46 
Novosel 53, 75 
Perčić 20, 59 
Perković 52 

Ponder 45 

Prašnjak 58, 126 
Pribilović 37 
Radušević 6 

Sigur 29 

Telar 28 

Tominović 29, 30, 38, 56, 76, 77 


Marinović 1, 2, 3, 4 Turkalj 70 


Matković 9 
GLINSKA POLJANA: 
Ančić 34, 36 Kovačević 5, 6, 27 
Baćan 13, 102, 103 Marinović 23 
Brebrić 61 Mileković 42, 56, 58 
Čadešić 28 Milošić 30, 31 
Dobrenić 3, 54, 75, 85 Novosel 25 
Dobrinić 3, 7, 9 Rastovski 4 
Dragovac 8 Sigur 24, 72 

154 Dvorneković 4, 20 Starčević 86, 93 
Graho 26 Stubljar 65 
Hodalj 26 Školneković 35, 51,177 
llijević 32, 68 Žarković 39 
GRABERJE: 
Ambreš 16 Lončarević 15, 33 
Bunjan 18, 21, 51 Majcek 13 
Cvetković 24 Ovanin 2 
Galian 6, 7, 10 Perinić 22 
llijević 11 Perković 8 
Kožuh 5, 31 Radušević 25 
Kudlek 14, 72 Smolković 3, 34 
Kušan 1 Šeširin 39, 76 
Kuštreba 8 Škrljec 23, 26, 45, 46, 59 
MARINBROD: 
Baćurin 5 Lipak 9, 33 
Capić 13 Ljubešić 4, 5, 25 
Grudenić 20, 23 Palaić 14, 15 


Juranović 24, 36 Pentek 12 


Kukolić 22, 23 
Lastović 2 
Linić 26 
MEĐURAČE: 
Čavka 10 
Kovačević 4, 8, 15, 16 
Kadić 8 

Krečić 11, 20 
Krištopović 18 
Miličić 7, 23 
Nožarić 12, 22 


MOKRICE: 

Babić 31 

Celčić 2, 236 
Galian 30, 187 
Horvat 16, 17 
Hozjak 34 

Kadić 5, 12,171 
Kovačić 21 
Kudlek 2, 3, 153 
Kurjak 28 

Kralj 2 

Kuštreba 33, 35, 148, 164 


Maričković 20 


NOVO SELO: 

Belčić 15, 79 
Bradarić 1, 4, 35, 72 
Hajčić 24, 91 


Roksa 6, 7, 28 
Žinić 3, 16, 17, 18, 28, 31 


Prajnić 5 
Starčević 1, 25 
Stiepić 14 
Strgar 2 
Šimunović 3 


Vučković 2 


Miličić 14 

Mitar 9, 10, 160 
Pentek 7, 142 
Pirman 138 
Pranjić 22 
Roksa 192 
Škrlec 1,8 
Štefulić 27, 332 
Vrbanović 32 
Vucić 26 

Vučić 24 


Novosel 5 
Roksandić 31, 67, 68 
Sporčić 29 

Horvatić 3, 36, 62 Šimanović 28, 33 


Ivanović 22 Škrinjarić 8, 13, 21, 38 
Lovrinić 25, 27 Šoštarić 12 

Marinović 28, 49 Tovunec 10, 37 
Marović 23, 54, 55 Vidnić 26, 40, 41, 42 
Milošić 34, 53 Valent 3, 44, 45 


Norković 16, 17, 46 


SIBIĆ: 

Basać 3 Likević 10, 20, 21 
i Dražetić 7 Parač 14 

Filipović 11 Šoštarić 6, 39 

Horvat 2,12 Vrbanec 4, 10, 13, 24 

Kukolić 14 Vučak 1 

STRAŠNIK: 

Babić 9, 16 Knežić 27, 32 

Bolun 4, 35, 36, 51 Marinović 23 

Borić 24, 92 Novosel 6 

Celčić 4 Pešut 44 

Čanšević 17 Pejaković 34 

Golubović 15 Salamon 13 

Ivanović 31, 37, 38, 55 Stanić 20, 22 

Jarčević 8, 45 Starešinović 46, 47 

Karaturović 25 Škornjak 26, 50 


Vuković 21 Šubić 5, 41, 42 


ŽUPIĆ: 


Bilušić 106 Šubić 19 
Krmpotić 37 Šulentić 25 
Miletić 27 Tonković 16 


Postoje i naselja koja u promatranom razdoblju (1880.- 
1900.) nisu bila u sastavu gorske župe, ali će se kasnije 
pripojiti toj župi. Zbog ženidbenih veza, u matici vjenčanih 
nalazimo neka prezimena i u tim naseljima. 

Dumače: 

Bobinac, Jergović, Pavičić, Grahovac, Tonković i Župan. 

Nebojan: 

Čaušević, Bobinac, Galec, Grubar, Klarić, Kukolić, Majača, 
Ogrizek, Pavlović, Rupčić, Spoja, Škrlec, Tonković i Vujić. 

Novi Farkašić: 

Galian, Jakšić, Kožuh, Kuštreba, Ovas, Lojen, Đureković, 
Smolković, Vuković, Kušan, Ovanin i Vancaš. 

Slana: 

Baćan, Gluhak, Milošić, Panižić i Žestoki. 

Vratečko: 

Gajdek, Krčelić i Rozić. 

Naselje Novo Selo, kasnije prozvano Glinsko Novo Selo, 
od 1952. godine nije više u sastavu gorske župe, nego je 
pripojeno župi Glina. 

U župnom arhivu postoji i Popis duša iz g. 1885.- 1899., 
ali samo za naselje Gore. U njemu su pored već navedenih i 
ova prezimena: 


Kovačević 
Milatović 
Miličić 
Ožbolt 
Pavičić 
Pentek 
Sekulić 
Schmidt 


Vučković 

Značajnije osobe rođene u Gorama i okolici 


1. MOJSIJE BALTIĆ (Gore, 19. II. 1804. - Zagreb, 31. X. 
1879.) 

Završio je više vojne škole. Poznati je ilirac i saborski zastupnik. 
Bio je ađutant Druge banske pukovnije u Petrinji, a nakon 
1848. u Banskom je vijeću.tt4 

2. SLAVOLJUB (EDUARD) JELUŠIĆ (Gore, oko 1820. - Gore, 
1896.) 

Svećenik je i saborski zastupnik. Bio je 1874. župnik u Svinjaru 
(danas Davor), a 1880. župnik u Gorama gdje je 1896. 
umro.t15 

3. STJEPAN BUKL (Gore, 28. I. 1855. - Zagreb, 4. XII. 
1925.) 

Sin je krajiškog liječnika. Osnovnu školu završava u Gorama 
kod učitelja Nikole Klarića, a nižu gimnaziju (1866.) u Petrinji. 
Kao građevinski inženjer projektirao je regulacije vodotoka.115 
4. LUKA (GEJZA) KRNIC (Gore 19. X. 1876. - Osijek 14. X. 
1945.) 

Gimnazijski je profesor u Zemunu, Petrinji, Gospiću i Osijeku. 
Pedagoški je djelatnik i književnik.!'7 

5. IVAN MATAGIĆ (Gore, 29. VIII. 1888. - negdje u Bosni 
1941.) 

Završio je više vojne škole i sudjelovao u Prvom svjetskom 
ratu (1914.-1918.) i postigao čin generala. Na početku NDH 
organizira u Sisku hrvatsku vojsku, ali ubrzo pogiba u Bosni.15 
6. STJEPAN ŠTROMAR (Gore, 12. Ill. 1915. - Macelj šuma 
kod Krapine, 4. VI. 1945.) 

Stjepanovi roditelji su rođeni Petrinjci, mati iz poznate 
obitelji Fabić. Nakon završenih bogoslovnih nauka, Stjepana 
je nadbiskup Stepinac 1941. zaredio za svećenika. Mladu je 
misu proslavio u Vukovini, gdje mu je otac tada bio ravnatelj 
osnovne škole i crkveni orguljaš. U svibnju 1945. s mnogima 
se povlači prema Zapadu. Bio je tada kapelan u Mariji Bistrici. 
Prošao je svoj križni put od Austrije do Krapine, gdje je lipnja 
1945. u poznatom Macelju ubijen zajedno s 12 svećenika, 7 
bogoslova i 2 franjevca laika.!1? 

7. MILJENKO PEZELJ (Gore, 20. I. 1939. - Petrinja, 19. V. 
1992.) 


114 |. GOLEC, nav. dj. str. 15. 
115 Isto, str. 152. 

116 Isto, str. 48. 

117 Isto, str. 241. 

118 Isto, str. 295. 

119  Istoštoi bilješka 106. 


Završio je pravo pa je sudac i predsjednik Općinskog suda 
u Petrinji (1965.-1991.). Nakon pada Petrinje u četničke ruke 
(21. IX. 1991.), nije se uspio povući. Ostao je u Petrinji gdje su 
ga četnici ubili u vlastitoj kući.1?% 
8. ĐURO IVANOVIĆ, časni brat franjevac rodom iz Strašnika, 
često je dolazio u Gore, naročito za župnika Franje Dunaja, 
uređivao o Božiću jaslice, u Velikom tjednu Božji grob, a 
pomagao je i kod blagoslova kuća.!?! 


120 |. GOLEC, isto str. 368. 
121 USpomenici se na više mjesta spominje fra Đuro i njegova dobročinstva 
učinjena gorskoj župi. On je franjevac, brat laik, rođen u Strašniku. 

Prijedlog obnove gorske crkve 


Tlocrt crkve Blažene 161 
Djevice Marije u Gorama 


Na prethodnim stranicama izneseni su svi razlozi zbog 
kojih treba u najskorije vrijeme obnoviti župnu crkvu Majke 
Božje u Gorama. Postoje prijedlozi da se izgradi ista crkva 
kakva je bila prije rušenja 1992. godine. Postoje i prijedlozi 
da se izgradi jednostavna crkva, bez obzira na njenu bogatu 
prošlost, koja će moći što prije poslužiti svojoj svrsi. 

Postoji međutim prijedlog stručnjaka, koji predlažu 
izgraditi templarsku ranogotičku crkvu, kakva je ona bila od 
13. do 17. stoljeća. Svoje povijesno-teoretske postavke iznio 
je povjesničar umjetnosti i restaurator prof. Drago Miletić u 
tekstu “Župna crkva Uznesenja Blažene Djevice Marije u Gori" 
u “Godišnjaku zaštite spomenika kulture Hrvatske" (dvobroj 
22/96-23/97). Zbog potrebe upoznavanja lokalne javnosti 
s prijedlogom rekonstrukcije najstarijeg arhitektonskog 

Zapadno pročelje crkve 
Blažene Djevice Marije u 
Gorama 


Uzdužni presjek crkve 
Blažene Djevice Marije u 
Gorama 

ranogotičkog sloja, isti tekst je u sažetom obliku objavljen u 
“Petrinjskom zborniku" br. 4/2001. Profesor Drago Miletić 
i dipl. ing. arh. Marija Valjato Fabris objavili su u časopisu 
MH u Sisku “RIJEČI" broj 1-2/2003. “Projekt rekonstrukcije 
župne crkve Uznesenja BDM u Gori" (str.115-139). Projektom 
je predviđena u najvećoj mogućoj mjeri rekonstrukcija 


templarske ranogotičke crkve. To znači, ne samo strogo 
poštivanje izvornosti njezine geometrije, vanjskog i unutarnjeg 
izgleda, nego i korištenje u gradnji svih vrsta materijala, 
jednaku površinsku obradbu kamena i zida, izvedba jednake 
konstrukcije koja se kao dobra potvrdila kroz stoljeća, i 
korištenje u najvećoj mogućoj mjeri jednake tehnologije 
gradnje. 


Istočno pročelje crkve 
Blažene Djevice Marije u 
Gorama 

Južno pročelje crkve 
Blažene Djevice Marije u 
Gorama 


Idejni projekt 
rekonstrukcije, presjek, 
pogled prema jugu župne 
_ crkve Blažene Djevice 
Marije u Gorama, autora 
Drage Miletića i Marije i 
Valjato Fabris, “Riječi" AVE Zs 1 NAH ZM 
MH Sisak, br. 1.-2. / N 4 
2003. 

Idejni projekt 
rekonstrukcije tlocrta s 
pogledom župne crkve 
Blažene Djevice Marije 

u Gorama, autora Drage 
Miletića i Marije Valjato 
Fabris, “Riječi" MH Sisak, 
br. 1.-2. /2003. 


Idejni projekt 
rekonstrukcije tlocrta 
župne crkve Blažene 
Djevice Marije u Gorama, 
autora Drage Miletića 

i Marije Valjato Fabris, 
“Riječi" MH Sisak, br. 1.- 
2./2003. 


Veličina crkve se prema tome previđa onakva kakva je 
bila prije dogradnje 1864. godine. To znači s unutrašnjim 
mjerama oko 20,00 x 6,00 m, a sakristija 4,50 x 5,00 m. Zidovi 
bi bili zidani u vapnenom mortu (ne cementnom) od kamena, 
koji postoji u Gorama. Zidovi izvana bi bili od klesanog 
kamena, kao i unutarnji stupovi i lukovi. Krovna konstrukcija je 
predviđena po današnjim standardima, ali pokrovje predviđen 
od šindre, kao nekada, ali od ariša koja je trajnija. Pjevalište se 
predviđa po cijeloj širini kod glavnog ulaza i to drveno, kako je 
bilo prije 1864. godine. Jedino stepenište na pjevalište bi bilo 
nešto modernije, spiralno. Barokni zvonik, u koji su se mnogi 
zaljubili i teško će ga prežaliti, ne dolazi više u obzir. Projektiran 
je ranogotički zvonik na temelju pronađenih velikih kamenih 
blokova, na kojima je nekada bio podignut. 

Autori idejnog projekta smatraju da je projekt ostvariv u 
dogledno vrijeme. Smatraju da problem nije u materijalu kao ni 


Idejni projekt 
rekonstrukcije 
unutrašnjosti, pogled 
prema svetištu župne 
crkve Blažene Djevice 
Marije u Gorama, 
računalna vizualizacija 
autora Drage Miletića 
i Marije Valjato Fabris, 
“Riječi" MH Sisak, br. 1.- 
2./2003. 

u majstorima kamenarima kojih još imamo. Problem može biti 
samo u novcu. Međutim, ako se udruže sredstva Ministarstva 
kulture, Ministarstva obnove, Nadbiskupije zagrebačke i 
drugih donatora, kojima je stalo do kulturnih dobara, autori 
projekta smatraju da rekonstrukcija crkve može biti dovršena 
u roku od tri godine.!?? 


122 Drago MILETIĆ i Marija VALJATO FABRIS, Projekt, isto str. 115-139. 


Izvori i literatura 


Župna spomenica. 


Gorska župa posjeduje Spomenicu pisanu od strane 
župnika u tri odvojena sveska. 


I. svezak je vođen od 1864. do 1928., ali on zapravo 
obuhvaća razdoblje od obnove župe 1705. pa do 1928. Taj 
svezak sadrži 115 numeriranih, a zapravo 230 stranica. 


ll. svezak je vođen od 1929. do 1945. i sadrži samo 88 
stranica. 


III. se vodi od 1951. i njegovo vođenje je u tijeku. 


Župne matice. 


Matice krštenih, vjenčanih i umrlih nisu sređene i malo 
mogu pomoći kao izvor podataka. 


Kanonske vizitacije. 


Vizitacije su obavljali arhiđakoni Gorskog arhiđakonata 
i zapisnici tih vizitacija se nalaze u Zagrebu u Kaptolskom 
i Nadbiskupskom arhivu. To su najsigurniji izvori podataka 
za praćenje povijesti neke župe. Povijesno društvo “Tkalčić" 
namjerava objaviti te zapisnike, pa će tada biti svima dostupni. 
Ovdje dajemo pregled kanonskih vizitacija koje su izvršene u 
gorskoj župi tijekom 18. i 19. stoljeća te godinu, broj protokola i 


stranicu, pod kojom se oznakom nalaze zapisnici u arhivu. 

godina protokol broj stranica 


1702. 11/1 113, Priprema se obnova župe 
1705. 11/11 155 godina obnove župe 
1709. 11/11 235 

1714. 11/11 287 

1716. 11/11 326 

1720. 11/1 356 

1725. 11/11 376 

1727. 12/11 85 

1729. 12/11 122 

1731. 12/11 127 

1736. 12/11 228 

1740. 12/III 277 uz opis posvete crkve 1736. g. 
1745. 12/11 339 

1748. 12/11 425 

1752. 12/11 479 

1734. 13/IV 37 

177%, 15/VI 30 

1802. 16/VII 121 

1804. 15/VI 109 

1857. 17/VIlI 157 

1904. 18/1X 9123 


Obavljale su se kanonske vizitacije i kasnije, najčešće 


za vrijeme podjele svete Potvrde. U župnoj Spomenici su 
zabilježene ove kanonske vizitacije: 


15. VI. 1928. vizitator biskup dr. Dominik Premuš 

27. \X. 1936. vizitator nadbiskup koadjutor dr. Alojzije 
Stepinac 

26. VII. 1974. vizitator biskup dr. Mijo Škvorc 

206. VII. 1979. vizitator nadbiskup Franjo Kuharić 

26. VII. 1974. vizitator nadbiskup i kardinal Franjo 
Kuharić 

206. VII. 1974. vizitator kanonik dr. Ivan Došlin. 

Đurđica Cvitanović: Sakralna arhitektura baroknog 

Metod HRG i Josip KOLANOVIĆ, Kanonske vizitacije Zagrebačke 
(nad)biskupije, objavljeno u Croatica Christiana Periodica, str. 150 i 161-166. 


razdoblja, Zagreb 1985. Gore i gorska župna crkva su opisani 
na stranicama: 14, 59, 122, 174, 2771278. Slike gorske crkve 
su prikazane na stranicama: 61, 124, 128i 129. 

5. Mijo Dukić: Glina i okolica, Glina 1980. Gorska županija 
i gorski arhiđakonat su prikazani na str. 15. do 36., a sama 
gorska župa je u posebnom poglavlju na stranicama 263.- 
247. 

6. Shematizmi zagrebačke nadbiskupije daju podatke o 
svećenicima, koji su bili u Gorama. Autor je koristio samo 
shematizme od 1924. do 1996. godine. 

7. Stjepan Kožul: Terra combusta, Zagreb 1998. U knjizi su, 
prema Ill. svesku župne Spomenice, opisana stradanja gorske 
župe u Domovinskom ratu na stranicama 124. do 136. 

8.  Lojzo Buturac u časopisu Marulić opisuje u broju 2/1999. 
stradanja 1991. na području Gorskog arhiđakonata str. 270.- 
276. i u broju 3/1999. Vandalizam nad crkvenim objektima 
Gorskog arhiđakonata. str. 497.-502. 

9. POPIS DUŠA iz godina 1885.-1889. postoji u župnom 
arhivu nepotpun i uglavnom samo za naselje Gore. 

10. Đurđica Cvitanović: Gorska župa i župna crkva Blažene 
Djevice Marije, Zbornik “Peristil" 14-15, Zagreb 1971.-1972. 
str. 151-162. 

Bilješka o piscu 


LOJZO BUTURAC rođen je 1924. u Djedinoj Rijeci kod 
Požege. Gimnaziju je završio u Požegi a Tehnički fakultet 
u Zagrebu. Kao diplomirani građevinski inženjer cijeli svoj 
radni vijek djeluje u Sisku. Kroz to vrijeme povezan je sa svim 
župama u Gorskom arhiđakonatu, gdje pomaže župnicima 
u izgradnji i održavanju crkvenih objekata. U Petrinji je sa 
župnikom Posavcem surađivao pri opločenju svetišta u crkvi 
i pri uvođenju centralnog grijanja u župnu crkvu. A časnim 
sestrama je pomagao pri dogradnji samostana s dječjim 
vrtićom, (ing. Salopek je radio arhitektonski dio, a Buturac 
građevinski dio projekta i vršio nadzor). U Gorama je surađivao 
sa župnikom Franjom Dunajem prilikom zamjene krovišta na 
crkvi i zvoniku (izradio projekte krovne konstrukcije). 

Pored svoje građevinske struke, Buturac se bavi i 
pisanjem. Uz brojne članke, do sada su mu objavljena 
samostalna djela: Čemu vjerska pouka (1963.), Prirodno 
reguliranje poroda (1968.), Isto djelo na slovenskom (1970.), 
Sveti Kvirin Sisački (L994.), Dobri čovjek Tonči (2000.), Život 
i djelo dr. Josipa Buturca (2002.), 300 godina župe Marije 
Magdalene u Selima kod Siska (2000.) i Kapela sv. Kvirina 
u Sisku (2003.) Suautor je u djelima: 300 godina Sv. Antuna 
u Odri (1996.), Mjesto i župa Komarevo (1996.) i Sveti Kvirin 
biskup Sisački (2003.). 

Buturac je član Hrv. književnog društva Sv. Jeronima od 
1968. godine, pa redovito surađuje u njihovim edicijama, 
kalendaru Danici i dvomjesečniku Marulić. Također je član 
od 1996. Društva za povjesnicu zagrebačke nadbiskupije 
“TKALČIĆ", pa u godišnjaku Tkalčić objavljuje znanstvene 
članke iz crkvene prošlosti Siska i okolice. Članke istoga ranga 

objavljuje u časopisu MH Sisak Riječi, Godišnjaku Gradskog 
muzeja Sisak i Petrinjskom zborniku. Članke iz prošlosti 
rodnoga kraja objavljuje u Godišnjaku Požeštine Zlatna dolina. 
U pripremi mu je opširno djelo, pripremljeno za tisak, pozitivno 
ocijenjeno od stručnih recenzenata, Monografija župe sv. 
Križa u Sisku. 


Knjiga je objavljena potporom 173 
Ministarstva kulture RH, Zagreb 

Upravnog odjela za društvene djelatnosti Sisačko-moslavačke županije, Sisak 
Poglavarstva grada Petrinje 

Zagrebačke banke d.d., Zagreb 

“Rotomata" d.o.o., Petrinja 

“Croatia" osiguranja d.d., ispostava Sisak 

Gradske tržnice Sisak d.o.o., Sisak 

Osnovne škole “Ivan Goran Kovačić", Gora 

Osnovne škole Jabukovac, Jabukovac 

Osnovna škole “Mate Lovraka", Petrinja 

Prve osnovne škole Petrinja, Petrinja 

Srednje škole Petrinja, Petrinja 

“Elektromehanike" proizvodnog i uslužnog obrta, vlasnika Drage Skendera, Sisak 
Obitelji Kate i Ivana Horvatića, Petrinja 

Josipa Dražetića, Sibić 

Tomislava Galijana, Donja Mokrica 

